இந்தியாவிலுள்ள இலங்கை அகதிகள்நாடு திரும்ப இலவச கடவுச்சீட்டுக்கள்

யுத்தம் முடிவடைந்து இலங்கையில் சமாதானமும் அமைதியும் மீண்டும் திரும்பிக் கொண்டிருப்பதனால், இந்தியாவுக்கு இடம் பெயர்ந்த தமிழ் மக்கள் இப்போது மீண்டும் இலங்கைக்கு அதி களவில் திரும்பிக்கொண்டிருக்கிறார்கள். சுமார் ஒரு லட்சத்துக்கும் அதிகமானோர், இப்போதும் இந்தியாவிலுள்ள அகதி முகாம்களிலும், ஓரளவு செல்வாக்கும், பண பலமும் படைத்த சிலர் அகதி முகாம் களுக்கு வெளியிலும் இருந்து வருகிறார்கள்.
சுமார் 20 அல்லது 25 ஆண்டுகளுக்கு முன்னர் பயங்கரவாத யுத்தம் காரணமாக இந்தியாவுக்கு தங்கள் உயிர்களை காப்பாற்றிக்கொள்ள வேண்டும் என்ற விருப்பத்தினால், படகுகள் மூலம் இரவோடு இர வாக தப்பிச் சென்ற இந்த தமிழர்களிடம் கடவுச்சீட்டுக்களோ, வேறு உத்தியோகபூர்வமான ஆவணங்களோ இருக்கவில்லை. ஆரம்பத்தில் தென்னிந்தியாவில் இந்த மக்கள் விருப்பத்துடன் வரவேற்கப்பட்டு, அங்கு குடியிருப்பதற்கு வசதிகளை இந்திய அரசாங்கமும், தமிழ்நாட்டு மக்களும் செய்து கொடுத்தனர்.
1990 ஆம் ஆண்டில் ராஜீவ் காந்தி தானு என்ற எல். ரி.ரி.ஈ. தற்கொலை குண்டுதாரி சிவராசா என்ற எல்.ரி.ரி.ஈ. தலைவர் ஒருவரின் மேற் பார்வையின் கீழ் படுகொலை செய்யப்பட்டார். இதையடுத்து, இந் திய மண்ணில் தங்கியிருக்கும் ஒவ்வொரு இலங்கைத் தமிழரும் எல்.ரி.ரி.ஈ ஆதரவாளர் என்று இந்திய பொலிஸாராலும், பொதுமக்களா லும் சந்தேகிக்கப்பட்டார்கள். அதையடுத்து, இலங்கைத் தமிழர்கள் குடியிருந்த அகதி முகாம்கள், தடுப்பு காவல் நிலையங்களைப் போன்று மாற்றப்பட்டு அதில் தங்கியிருந்த இலங்கை அகதிகளு க்கு வெளியில் செல்வதற்கு அனுமதிக்கப்படவில்லை. அன்றாட உணவுக்கு போதியளவு பணம் அல்லது உலர் உணவுகள் இந்த முகாம்களில் அவர்களுக்கு வழங்கப்பட்டன.
அகதி முகாம்களுக்கு வெளியில் இலங்கைத் தமிழர்கள் நடமாடுவதைக் கண்டால், இந்திய பொலிஸார் அவர்களை தீவிர விசாரணைக்கு உட்படுத்தி, சந்தேகத்துக்கு இடமானவர்கள் இருந்தால் அவர்களை தண்டிக்கவும் தவறுவதில்லை. இத்தகைய சூழ்நிலையில் இலங்கை யில் 2009 ஆம் ஆண்டு மே மாதம் 18ம் திகதியன்று, எல்.ரி.ரி.ஈ பயங்கரவாதிகள் இலங்கையில் படு தோல்வியடைந்ததற்குப் பின் னர் நாட்டில் மீண்டும் சமாதானமும், சகஜ நிலையும் படிப்படியாக திரும்ப ஆரம்பித்தன.
இதையடுத்து, இந்தியாவில் மாற்றாந்தாய் பிள்ளைகளைப் போன்று, உரிமைகள் மறுக்கப்பட்ட நிலையில் துன்பத்தில் துவண்டு கொண் டிருந்த இலங்கைத் தமிழர்கள் மீண்டும் தங்கள் சொந்த செலவில் அல்லது யு.என்.எச்.சி.ஆர் என்ற ஐக்கிய நாடுகள் ஸ்தாபனத்தின் கிளை அமைப்பின் உதவியுடன் சிறிது சிறிதாக தங்கள் தாய்நாடான இலங்கைக்கு திரும்ப ஆரம்பித்தார்கள். இவ்விதம் இலங்கை திரும்பு வதற்கு விரும்பியவர்கள் 2010ல் இலங்கைக்கும், இந்தியாவுக்கும் இடையில் நடத்தப்பட்ட கப்பல் சேவைகள் மூலம் அதிகமாக வர ஆரம்பித்தார்கள்.
இந்த கப்பல் சேவை இடை நிறுத்தப்பட்டதை அடுத்து, அவர்களது வருகையும் குறைய ஆரம்பித்தது. 2009ஆம் ஆண்டில் இலங்கை க்கு 1,728 பேரும், 2010ல் 2,054 பேரும், கடந்த ஆண்டில் 818 பேரும் மாத்திரமே திரும்பினார்கள். இவர்களை இந்திய அரசாங்கம் பலவந் தப்படுத்தி நாடு கடத்தவோ, இலங்கை அரசாங்கம் தனது அதிகாரத் தைப் பயன்படுத்தி இங்கு அழைத்து வரவோ இல்லை. இந்த மக் கள் அனைவருமே தாங்களே விரும்பி யு.என்.எச்.சி.ஆர் அமைப் பின் அனுசரணையுடன் இலங்கை திரும்பியமை குறிப்பிடத்தக்கது.
இலங்கை திரும்புவதற்கு இந்த மக்கள் பல்வேறு சிக்கல்களை எதிர் நோக்கி இருந்தார்கள். சுமார் 25 ஆண்டுகளுக்கு முன்னர், இந்தியா வுக்கு இவர்களுடன் கைக்குழந்தைகளாக சென்றிருந்த பிள்ளைகள் இப்போது அங்கு திருமணம் செய்து தாங்களே பெற்றோராகியும் இருக்கிறார்கள். இதனால் அன்று இலங்கையிலிருந்து இடம்பெயர் ந்த நம்நாட்டு தமிழர்களின் மூன்றாவது தலைமுறையும் இன்னும் இந்தியாவில் இருப்பது வேதனைக்குரிய ஒரு விடயமாகும்.
இவர்களில் பெரும்பாலானோர் பொருளாதார கஷ்டநிலையை எதிர் நோக்கியிருப்பதனாலும், அவர்களுக்கு இலங்கைக்கு திரும்புவதற் கான கடவுச் சீட்டு போன்ற உத்தியோகபூர்வ ஆவணங்களையும் பெற்றுக் கொள்ள முடியாத கஷ்ட நிலை இருக்கிறது. இந்த மக்க ளின் துன்பத்தை உணர்ந்து ஜனாதிபதி மஹிந்த ராஜபக்ஷ அவர் களின் சீரான தலைமைத்துவத்தின் கீழ் அரசாங்கம் இந்த இடம் பெயர்ந்த மக்களின் வாழ்க்கையில் ஒரு மறுமலர்ச்சியை ஏற் படுத்துவதற்காக இந்த மூன்று தலைமுறை இலங்கை மக்களுக்கும் தனது சொந்த செலவில் இலங்கையின் கடவுச் சீட்டுக்களை இல வசமக வழங்குவதற்கு தீர்மானித்திருக்கிறது.
சுமார் 90 ஆயிரம் பேர் தமிழ் நாட்டின் அகதி முகாம்களிலும் உற வினர்களின் வீடுகளிலும், ஒருசிலர் வாடகை வீடுகளிலும் வாழ்ந்து கொண்டிருக்கிறார்கள். இந்த மக்கள் நாடு திரும்புவதற்கு கடவுச் சீட்டை பெறுவதற்கும் பெரும் பிரச்சினைகளை எதிர்நோக்கி வரு கின்றனர். தமிழ்நாட்டின் சென்னை மாநகரிலுள்ள இலங்கை துணைத் தூதரகத்தில் எமது நாட்டின் கடவுச்சீட்டுக்களை பெறுவதற்கு இந் திய நாணயத்தில் 4,400 ரூபாவை கட்டணமாக செலுத்த வேண் டும். இது இலங்கை நாணயத்தின் பெறுமதியுடன் ஒப்பிட்டு பார்க் கும் பொழுது 10,000 ரூபாவாகும்.
2007 ஆம் ஆண்டு முதல் இதுவரையில் 10,000 இலங்கைத் தமிழர் களே இந்தியாவிலிருந்து நாடு திரும்பியுள்ளார்கள். இவ்வாறு நாடு திரும்பியவர்களை சொந்த இடங்களில் மீள்குடியேற்றுவதற்கு மீள் குடியேற்ற அமைச்சு நடவடிக்கைகளை எடுத்துள்ளது. இந்த மக்க ளுக்கு இதற்கு முன்னர் யு.என்.எச்.சி.ஆர். இவ்வித உதவிகளை செய்து வந்தமை குறிப்பிடத்தக்கது. நாடு திரும்பும் இலங்கையர் களுக்கு தலா 10,000 ரூபா வழங்கப்படுவதுடன், அரசாங்கத்தால் நிவாரணங்களும் பெற்றுக் கொடுக்கப்படுகின்றன.
சர்வதேச ரீதியில் இலங்கை அரசாங்கம் இப்போதும் தமிழ் மக்களை மாற்றாந்தாய் பிள்ளைகளைப் போன்று நடத்தி வருகின்றது என்ற போலிப் பிரசாரங்களுக்கு இலங்கை அரசாங்கம் இந்தியாவிலிருந்து திரும்ப இருக்கும் இந்த இலங்கை அகதிகளுக்கு செய்துகொண்டி ருக்கும் இந்த நிவாரண உதவிகள் அந்த குற்றச்சாட்டுகளுக்கு ஒரு சிறந்த பதிலடியாக அமைந்திருக்கிறது.
