அட்டன் டிக்கோயா நகர சபைக்குரியஆதனவரியை செலுத்த வர்த்தகர்கள் முன்வருகை


அட்டன் டிக்கோயா நகரசபைக்கு உட்பட்ட பகுதியில் உள்ள வியாபார நிலையங்களின் நிலுவையாக உள்ள ஆதனவரி பணத்தை பெற சட்ட நடவடிக்கை மேற் கொள்ள எடுத்த தீர்மானத்தின் பின் நிலுவையாக இருந்த ஆதனவரியை வர்த்தகர்கள் செலுத்த முன்வந்துள்ளனர்.
நிலுவையாக உள்ள ஆதனவரியை கட்டாத வர்த்தக தாபனங்களை மூடி அதன் பொறுப்பை நகரசபை மேற் கொண்ட நடவடிக்கையின் பின் ஆதனவரியை வர்த்தகர்கள் கட்ட முன் வந்துள்ளனர்.
இது சம்பந்தமாக அட்டன் டிக்கோயா நகரசபை முதல்வர் டாக்டர் அழகமுத்து நந்தகுமாரை கேட்டபோது, ஒருசில வர்த்தகர்கள் ஆதனவரியை கட்டாமல் இருந்துள்ளனர். ஒரு சில வர்த்தகர்கள் ஆதனவரியை எப்போதாவது கட்டலாம் என இருந்துள்ளனர். பலவர்த்தகர்கள் குறிப்பிட்ட திகதியில் ஆதன வரி கட்டியும் உள்ளனர்.
கட்டாதோர் மீது நடவடிக்கை மேற் கொண்டபின் நிலுவையாக விருந்த ஆதனவரி பல வியாபாரிகள் கட்டியுள்ளனர். ஒருசிலர் ஆதனவரி கட்ட அவகாசம் கேட்டு உள்ளதாக தெரிவித்த தலைவர் அவ்வாறான சட்ட நடவடிக்கையை தவிர்த்து வியாபாரிகளுக்கு கால அவகாசம் வழங்கியுள்ளதாகவும், கூறினார்.
