என்னை பற்றி பேசக் கூடாது!நித்யானந்தா வழக்கு


நீதிமன்றத்தில் வழக்குகள் நிலுவையில் இருக்கும் போது என்னை பற்றி லெனின் கருப்பன், ஆர்த்தி ராவ் உட்பட 3 பேர் வெளியில் பேச தடை விதிக்க கோரி சென்னை உயர் நீதிமன்றத்தில் நித்யானந்தா வழக்குத் தொடர்ந்துள்ளார்.
நித்யானந்தா தாக்கல் செய்துள்ள மனுவில் தமிழ்நாட்டிலும் கர்நாடகாவிலும் என் மீது பல வழக்குகள் நிலுவையில் உள்ளன. அந்த வழக்குகளை பற்றி லெனின் கருப்பன், ஆர்த்தி ராவ் மற்றும் சேதுமாதவன் ஆகிய மூவரும் அவதூறாக பேசி வருகிறார்கள்.
நீதிமன்றத்தில் வழக்குகளை நிலுவையில் இருக்கும் போது அது பற்றி வெளியில் பேசக் கூடாது என்று சட்ட விதிகளில் கூறப்பட்டுள்ளது.
எனவே என் மீது மன்றத்தில் நிலுவையில் உள்ள வழக்குகள் பற்றி லெனின் கருப்பன், ஆர்த்தி ராவ், சேதுமாதவன் மூவரும் பேச தடை விதிக்க வேண்டும் என்று மனுவில் கூறியுள்ளார்.
இந்த மனு நீதிபதி சுப்பையா முன்பு இன்று விசாரணைக்கு வந்தது. அப்போது மனு மீது பதில் அளிக்க லெனின் கருப்பன், ஆர்த்திராவ், சேதுமாதவன் ஆகியோருக்கு நோட்டீசு அனுப்ப உத்தரவிட்ட நீதிபதி, வழக்கின் விசாரணையை வரும் 5ம் திகதிக்கு தள்ளிவைத்தார்.
