

இதன் பயனால் கால்நடை வள மற்றும் கிராமிய சமூக அபிவிருத்தி முன்னேற்ற திட்டங்களை அமுல்படுத்தவும் கால்நடை உற்பத்திகளில் தன்னிறைவு காணவும் மற்றும் கிராமிய சமூக வாழ்வாதாரத்தை மேம்படுத்தவும் நான் கடமைப்பட்டி ருக்கின்றேன். என்னுடைய பிரதான நோக்கம் அபிவிருத்தியின் ஊடாக கால்நடை வள மற்றும் கிராமிய அபிவிருத்தி துறைகளில் இருக்கும் வளங்களை பயன்படுத்தி அதி உயர் முகாமைத்துவம் மூலமாக தகுந்த அபி விருத்தி திட்டங்களை உருவாக்குவதாகும்.
கெளரவ உப சபாநாயகர் அவர்களே!
என்னுடைய அமைச்சின் பிரதான செயற்பாடு 16000 கிராமங்களிலிருக்கும் 15 மில்லியன் மக்களை முன்னேற்றுவது ஆகும். அத்தோடு தோட்டத்துறையை சேர்ந்த 1 மில்லியன் மக்களின் முன் னேற்றமும் மிக முக்கியமானது.
எனவே என்னுடைய அமைச்சு கிராமிய சமூக மக்களின் வாழ்க்கை தரத்தினை உயர்த்துவதற்கு அடிப்படை உட்கட்டமைப்பு வசதிகள் மற்றும் தோட்டப்புற வீட்டு வசதிகள் முதலிய வைகளை ஏற்படுத்தி அவர்களின் அறிவாற்றலை விருத்தி செய்து ஏனைய துறையினரைப் போன்று சமூக பொரு ளாதார ரீதியில் முன்னேற்றுவதே குறிக்கோளாக அமைகிறது. எனது அமைச்சின் கீழ் இயங்கும் கீழே குறிப்பிட்டுள்ள நிறுவனங்கள் கிராமிய சமூக முன்னேற்றத்தில் ஈடுபட்டுள்ளன. 
* செளமியமூர்த்தி தொண்டமான் ஞாபகார்த்த மன்றம் 
* பெருந்தோட்ட மனிதவள அபிவிருத்தி பொறுப்பு
கெளரவ உப சபாநாயகர் அவர்களே!
செளமியமூர்த்தி தொண்டமான் ஞாபகார்த்த மன்றம் பாராளுமன்ற சட்ட மூலத்தால் அமைக்கப்பட்ட ஒரு நிறுவனமாகும். இது காலம் சென்ற செளமிய மூர்த்தி தொண்டமான் பெயரால் ஸ்தாபிக்கப்பட்டது. இதனில் கீழ் காணும் செயல்திட்டங்கள் நடைமுறையில் உள்ளன.
செளமியமூர்த்தி தொண்டமான் தொழிற்பயிற்சி நிலையம்-ஹட்டன்
செளமியமூர்த்தி தொண்டமான் கலாசார நிலையம்- ரம்பொடை
செளமியமூர்த்தி தொண்டமான் விளையாட்டுத் திடல்- நோர்வூட்
தற்பொழுது 04 ஒருவருட மற்றும் 08 ஆறு மாத காலப்பகுதி பாடவிதானங்கள் பன்னிரெண்டு துறைகளில் நடைபெறுகின்றன. 30.09.2010 காலப்பகுதி வரை 139 மாணவர்கள் பல்வேறு துறைகளில் கல்வி பயின்று கொண்டிருந்தனர்.
இம் மன்றம் வசதி குறைந்த சமூகத்தினுடைய கலாசார விழுமியங்களையும் முன்னேற்ற எத்தனிக்கின்றது. கர்நாடக சங்கீதம், மிருதங்கம், வயலின், வீணை போன்ற துறைகளில் பயிற்சி வகுப்புகள் 2009 ஜூலை மாதம் முதல் நடந்தேறி வருகின்றன. இந்நிலையத்தின் உட்கட்டமைப்பு வசதிகளின் ஒரு பகுதி நிறைவடைந்து உள்ளது. எஞ்சியவை 2011ம் ஆண்டின் நடுப்பகுதியில் முடிவடைந்து முழுமை பெறும்.
செளமியமூர்த்தி தொண்டமான் ஞாபகார்த்த மன்றமும் இலங்கை காற்பந்து சம்மேளனமும் தொண்டமான் விளையாட்டு திடலை நோர்வூட்டில் 25 மில்லியன் ரூபா செலவில் அமைப்பதற்கு ஒப்பந்தம் செய்திருக்கின்றனர். கால்பந்தாட்ட மைதானம் முடிவடைந்து ஏனைய வசதிகள் 2011ல் நிறைவு பெறும்.
இளைஞர்களின் திறமையை அபிவிருத்தி செய்யவும் வெளிவாரி தொழிற்சந்தையின் தொழில் வாய்ப்பை பெறவும், கணனி தொழில்நுட்பமும், மொழிப் பயிற்சியும் முக்கியமானதாகும். எனவே எனது அமைச்சில் 45 பிரஜாசக்தி நிலையங்கள் கணனி தொழில்நுட்பத்தையும் மொழிப் பயிற்சியையும் வழங்கி வருகின்றன. 30.09.2010 காலப்பகுதி வரையில் இந்நிகழ்ச்சித் திட்டத்தின் கீழ் 22079 இளைஞர்கள் பயிற்சி பெற்றுள்ளனர். இதனை விஸ்தரிக்க ஐந்தாண்டுத் திட்டம் வகுக்கப்பட்டுள்ளது.
கெளரவ உப சபாநாயகர் அவர்களே!
நவசக்தி தொழில் முயற்சியாளர் திட்டம் 2009 ஜனவரி மாதம் என்னால் உருவாக்கப்பட்ட திட்டமாகும். இதன் பிரதான நோக்கம் வசதி குறைந்த மற்றும் வளங்கள் சமமாக பகிரப்படாத பகுதிகளில் உள்ள வேலையற்ற இளைஞர்களுக்கு தன்னம்பிக்கையோடு தொழில் முயற்சியில் ஈடுபடுத்துவதும் அதன் மூலமாக அவர்களின் பொருளாதாரத்தை மேம்படுத்துவதுமாகும். 
இவை தவிர கோழிவளர்ப்பு, ஆடுவளர்ப்பு, துறைகளிலும் மற்றும் சிறிய தொழில் முயற்சி, தையல், பயிர்ச்செய்கை போன்ற சுயதொழில்களில் ஈடுபடச் செய்வதாகும். இந்த செயல்திட்டங்கள் எனது அமைச்சினால் மக்கள் வங்கியுடன் ஏற்படுத்தப்பட்ட கடன் திட்டத்தின் கீழ் இயங்குகின்றன. 2009 ஜனவரி முதல் 2010 செப்டம்பர் வரை இத்திட்டத்தின் கீழ் 397 பயனாளிகளுக்கு ரூபா 11.8 மில்லியன் பகிர்ந்தளிக்கப்பட்டுள்ளது.
பெருந்தோட்ட மனித வள அபிவிருத்தி நிதியம் தோட்டத்துறை சமூகத்திற்கு மனித வள மற்றும் சமூக அபிவிருத்தி மேம்பாட்டிற்கு 1982ம் ஆண்டு கம்பனிச்சட்டத்தின் கீழ் அமைக்கப்பட்ட நிறுவனமாகும். இதன் கிளைகள் நுவரெலியா, ஹட்டன், பதுளை, கண்டி, கேகாலை, காலி ஆகிய தோட்டத்துறை பகுதிகளில் செயல்படுகின்றன. 
இந்நிதியம் உட்கட்டமைப்பு அபிவிருத்தி, கல்வித்துறைசார்ந்த செயல்பாடுகள், கொங்கிaட் வீதியமைப்பு மற்றும் மதம் சார்ந்த போன்றவற்றை தோட்டப்பகுதிகளில் உள்ள தொழிலாளர் சமூகத்திற்கும் தோட்டப்புறத்திற்கு அருகாமையிலுள்ள கிராமங்கள் நகர்ப்புற மக்களினது சமய பொருளாதார அபிவிருத்தி பணிகளிலும் ஈடுபடுகிறது. 07 தோட்டப்பகுதிகளில் 2010ம் ஆண்டு மேற்கூறிய விசேட சேவைகள் வழங்குவதற்கு ரூபா 87.6 மில்லியன் செலவழிக்கப்பட்டுள்ளது.
கால்நடை உற்பத்தி பொருட்களையிட்டு செலவழிக்கும் அந்நிய செலவாணியை சேமிப்பதற்கும் வறுமை வாழ்வாதார முன்னேற்றம் தொழில் வாய்ப்பின்மை மந்தபோசனம் போன்ற பிரச்சினைகளை சமாளிப்பதற்கு 410 குடும்பங்கள் நேரடியாக மற்றும் 1.3 மில்லியன் குடும்பங்கள் மறைமுகமாகவும் கால்நடை கோழி, ஆடு மற்றும் பன்றி வளர்ப்பு போன்ற கால்நடை அபிவிருத்தி துறைகளில் ஈடுபடுகின்றனர்.
ஜனாதிபதியின் வரவு செலவுத் திட்ட உரையில் கால்நடை அபிவிருத்தி, உணவு பாதுகாப்பு வருமானம் அதிகரித்தல் மற்றும் அந்நிய செலாவணியை சேமித்தல் முக்கிமானவை என்று சுட்டிக்காட்டினார். ஜனாதிபதி ஒரு லீற்றர் திரவப்பால் 50 ரூபாவாக அதிகரிக்க வேண்டும் என்று பணித்திருக்கிறார் மற்றும் விசேட கடன் திட்டங்கள் 8% வட்டி வீதம் படி சிறிய அளவிலான கால்நடை உற்பத்தியாளர்களை ஊக்குவிக்க வழிவகுக்கப்பட்டுள்ளது.
தனியார் துறையினர் திரவப்பாலினை உற்பத்தி செய்ய ஊக்குவிக்கப்படுவர். தற்போது நமது நாடு உள்நாட்டு பால் உற்பத்தியில் 35% தன்னிறைவு கொண்டுள்ளது. 2011ம் ஆண்டு தன்னிறைவுக்கான திட்டங்கள் வகுக்கப்படுகின்றன.
95% கோழிப்பண்ணை தொழிற்துறை தனியார் நிறுவனங்களிடையே இருக்கின்றன. இந்தத் தனியார் துறை கடந்த வருடங்களில் மிக வளர்ச்சியடைந்து இருக்கிறது. எனினும் சி1னி1 இன்புளுவன்ஸா நோய் அச்சுறுத்தலினால் உலக ரீதியில் கோழிப்பண்ணை தொழில் பாதிப்படைந்தமை யினால் தாய்கோழி இறக்குமதி குறைந்துள்ளது. இதனால் நமது நாட்டில் கோழிவளர்ப்பு சற்று பாதிப்படைந்துள்ளது.
உபசபாநாயகர் அவர்களே!
அந்த நோயால் அயல் நாடுகள் பாதிக்கப்பட்ட போதிலும் இலங்கை அந்த நோயினால் பாதிக்கப்படவில்லை. காரணம் கோழிகளை நாம் இறக்குமதி செய்யும் போது, கொரன்டைன் கட்டுப்பாடுகள் கடைப்பிடிக்கப்படுவதனாலேயே இலங்கை அந்த நோயினால் பாதிக்கப்படவில்லை.
தற்போது எமது பண்ணை கோழி இறைச்சியும் ஏனைய இறைச்சி உற்பத்திகளும் இந்த நாட்டில் 70% தேவைகளையே பூர்த்தி செய்கிறது. எனினும் எமது தனியார் நிறுவனங்களும் அரசாங்க கோழிப் பண்ணை நிறுவனங்களும் உற்பத்திகளை ஊக்குவிக்கவும் அதிகரிக்கவும் கோழி மற்றும் கோழி குஞ்சுகளை இறக்குமதி செய்து 100% தன்னிறைவினை அடைய எத்தனிக்கின்றன. ஆடு வளர்ப்பும் பன்றி வளர்ப்பும் எமது கால்நடை அபிவிருத்தி உற்பத்தியில் மிகக்குறைவான பங்களிப்பினையே செய்வதால் நாம் இதிலும் அதிகமாக கவனம் செலுத்த வேண்டியுள்ளது.
உப சபாநாயகர் அவர்களே!
எனது அமைச்சின் கீழ் கீழ்வரும் நிறுவனங்கள் கால்நடைத்துறையில் ஈடுபட்டிருக்கின்றன.
கால்நடை உற்பத்தி சுகாதார திணைக்களம்,
தேசிய கால்நடை அபிவிருத்தி சபை,
வரையறுக்கப்பட்ட மில்கோ தனியார் நிறுவனம்,
இலங்கை- லிபியா விவசாய கால்நடை அபிவிருத்தி கம்பனி,
வரையறுக்கப்பட்ட மகாவலி அபிவிருத்தி நிறுவனம் போன்றவைகளாகும். பால் உற்பத்தியை அதிகரிப்பதற்காக என்னுடைய அமைச்சினால் பிரதான செயற்திட்டங்கள் மூன்று அமுலாக்கப்பட்டுள்ளன. 
கால்நடை அபிவிருத்தி கிராமங்கள் ஏற்படுத்துவதும், அதனூடாக பாலுற்பத்தியை தன்னிறைவு செய்தலும், கால்நடை அபிவிருத்தி இனவிருத்திப் பண்ணைகள் அமைத்தலும் அதனூடாக இனவிருத்தி விலங்குகளை வழங்குவதும், திரவப்பால் விற்பனை நிலையங்களை அமைப்பதன் மூலமாக திரவப் பால் நுகர்வினை அதிகரிப்பதுமாகும். 2010ம் ஆண்டில் 175 பாற்பண்ணை கிராமங்கள், 111 கால்நடை இனவிருத்திப் பண்ணைகள், 71 பால் விற்பனை நிலையங்களும் 32 உயிரியல் வாயு கூறுகள் போன்றவைகள் நாடு முழுவதும் கால்நடைகள் அபிவிருத்திக்கு நிறுவப்பட்டுள்ளன.
கால்நடை உற்பத்தி சுகாதார திணைக்களம் கால்நடை உற்பத்தி துறைக்கு தொழில்நுட்பத்தையும் அதைச்சார்ந்த சேவைகளையும் வழங்குகின்றது. 283 மிருக வைத்திய நிலையங்கள் மாகாண மட்டத்தில் கால்நடை நோய்களை தடுப்பதற்கும் அடிமட்டத்தில் கால்நடைத்துறையை மேம்படுத்தவும் அமைக்கப்பட்டுள்ளன. கால்நடை உற்பத்தி சுகாதார திணைக்களம் கால்நடைகளுக்கும் எருமைகளுக்கும் தொற்று நோய் எற்படாமல் தடுப்பதற்கு 495249 தடுப்பு ஊசிகளை ஏற்றி இருக்கிறது. (தொடரும்)
செப்டெம்பர் 2010ல் 136051 செயற்கை சினைப்படுத்தல் செய்யப்பட்டுள்ளன. இதன் பயனாக 23000 தரம் வாய்ந்த கன்றுகளை பெற முடியும். 429 பன்றி செயற்கை சினைப்படுத்தலும் செய்யப்பட்டன. இதன் பயனாக 709 பன்றிக் குட்டிகள் பிறந்திருக்கின்றன. 3 மிருக வைத்திய பரிசோதனை நிலையங்கள் திருகோணமலை, அம்பாறை, கொழும்பு ஆகிய பகுதிகளில் 2010ம் ஆண்டில் நிறுவப்பட்டிருக்கின்றன.
தேசிய கால்நடை அபிவிருத்தி சபையின் கீழ் கிட்டத்தட்ட 4000 ஏக்கர் நிலப்பரப்பு அதன் கட்டுப்பாட்டின் கீழ் இருக்கின்றன. இதனால் விவசாயிகளுக்கு தேவையான கால்நடைத்துறை சம்பந்தமான இனப்பெருக்க சேவைகளையும் கால்நடை பொருட்களையும் வழங்குவது இதன் பிரதான தொழிற்பாடு ஆகும். 2010ம் ஆண்டு தேசிய கால்நடை அபிவிருத்தி சபை 1.3 மில்லியன் இறைச்சி கோழிகளையும் 758 கால்நடை மற்றும் எருமைகளும் 2371 பன்றிக் குட்டிகளையும் 167 செம்மறியாடுகளையும் கால்நடை விவசாயிகளுக்கு வழங்கியிருக்கிறது.
தேசிய கால்நடை அபிவிருத்தி நிறுவனம் 37525 ஸிசிஹி டிலைட் பால் பைகளை என்னுடைய நேரடி கண்காணிப்பின் கீழ் உற்பத்தி செய்திருக்கின்றது. இந்த உற்பத்தியானது 6 மாதம் வரையில் காலாவதியாகாமலும் பக்கவிளைவு அற்றதாகவும் இருப்பதுடன் தரம் குறையாமலும் இருக்கும். இந்த நிறுவனம் கோழிக் குஞ்சுகளை கோழிப்பண்ணைகளை நடத்துவதற்கு இறக்குமதி செய்கின்றது.
மில்கோ பிறைவட் லிமிடட் 4 பால் உற்பத்தி நிலையங்களின் தொழிற்சாலைகள் கொழும்பு, திகன, அம்பேவலை, பொலநறுவ ஆகிய இடங்களில் அமைந்திருக்கின்றன. இது ஒரு அரசாங்க பதபால் உற்பத்தி நிறுவனமாகும். இந்நிறுவனம் பால்மா, யோகட், ஐஸ்கிaம், சீஸ் போன்றவற்றை உற்பத்தி செய்கிறது.
மில்கோ நிறுவனம் கால்நடை விவசாயிகளுக்கும் கால்நடை துறைக்கும் உற்பத்திக்கும் பின்வரும் சேவைகளை வழங்கியிருக்கிறது. அதாவது 2 ஐஸ்கிaம் உற்பத்தி இயந்திரங்களை கொழும்பு நிலையத்தில் நிறுவியிருக்கிறது. இது 1 மணித்தியாலத்தில் 600 லீற்றர் உற்பத்தி செய்யும் கொள்ளளவை கொண்டது.
கெளரவ உப சபாநாயகர் அவர்களே,
இலங்கை லிபிய விவசாய கால்நடை அபிவிருத்தி கம்பனி தேசிய கால்நடை அபிவிருத்தி சபையினதும் லிபிய அரசாங்கத்தினதும் கூட்டு நிறுவனமாகும். இந்த நிறுவனம் 1981ம் ஆண்டு நிறுவப்பட்டது. இதன் பிரதான நோக்கம் லிபியாவிற்கு தேயிலை ஏற்றுமதி செய்வதே எனினும் இலங்கையின் தாராளக்கொள்கையினால் லிபியாவிற்கு தேயிலை ஏற்றுமதி ஏக உரிமை இல்லாமல் போய்விட்டது. எனவே லேன்லிப் மாற்றுவழி வருமான நடவடிக்கைகளில் ஈடுபட வேண்டிய நிலைமை ஏற்பட்டது.
25 விலங்குகளுடன் ஆரம்பித்த கால்நடை வங்கி இப்பொழுது 80 விலங்குகளை கொண்டதாக இருக்கிறது. 2010 செப்டெம்பர் மட்டும் 391146 முட்டைகளும், 1.3 மெற்றிக் தொன் கோழி இறைச்சியும், 7358 லீற்றர் பாலும், 130184 சட்டித் தயிரும், 70250 யோகட் கப்புகளும் உற்பத்தி செய்யப்பட்டன.
லேன்ட்லிப் நிறுவணத்தை ஒரு இலாபகரமான தொழில் முயற்சியாக மாற்ற சகல முயற்சிகளும் எடுக்கப்பட்டு வருகின்றது.
வரையறுக்கப்பட்ட மகாவலி கால்நடை நிறுவனம் 1991ம் ஆண்டு அநுராதபுர மாவட்டத்தில் தம்புத்தேகம என்னும் இடத்தில் ஆரம்பிக்கப்பட்டது. இதன் நோக்கம் மகாவலி பகுதியில் உள்ள கால்நடை விவசாயிகளின் வாழ்க்கைத்தரத்தை முன்னேற்றுவதாகும். 
இது ஏற்கனவே மகாவலி அமைச்சின் கீழ் இருந்து தற்போது எனது அமைச்சின் கீழ் கொண்டு வரப்பட்டுள்ளது. இதனுடைய இன்னுமொரு நோக்கம் ஒருநாள் கோழிக்குஞ்சுகளை உற்பத்தி செய்தலும், வெளிவாரி விவசாயிகள் மூலமாக கோழிக்குஞ்சுகளை வளர்க்க ஏற்பாடு செய்தலும், அதன் பின் அவைகளை கொள்வனவு செய்வதுமாகும். இந்நிறுவனம் கோழி இறைச்சியை வியாபார நோக்கமாகக் கொண்டு கோழிகளை வளர்க்கின்றது. 2010ம் ஆண்டில் 428800 ஒருநாள் கோழிக்குஞ்சுகளையும், 288 மெற்றிக் தொன் கோழி இறைச்சியையும் உற்பத்தி செய்திருக்கிறது.
எனது அமைச்சு கால் நடை அபிவிருத்தியின் மூலமாக கால்நடை பொருட்களை உற்பத்தி செய்யவும் இந்நாட்டு மக்களின் போஷாக்கு தன்மையை மேம்படுத்தவும் பின்வரும் திட்டங்களை வகுத்துள்ளது.
01. 15 ஆயிரம் கால்நடை விலங்குகளை இறக்குமதி செய்து இதன் மூலமாக பால் உற்பத்தி பெருகவும் இன விருத்திக்கு தேவையான பொருட்களை கால்நடை அபிவிருத்தி விவசாயிகளுக்கு வழங்குவதும்,
கால்நடைக்கு தேவையான உணவுத் தீவனங்களையும் புல் தரைகளை 3000 ஹெக்டேயர் நிலப்பரப்பில் அபிவிருத்தி செய்தல்.
நாரஹென்பிட்டியில் அமைந்துள்ள 50 வருட பழைய மில்கோ பால் பேட்டைக்கு பதிலாக ஒரு புதிய நீண்டகாலம் உழைக்கக்கூடிய திரவப்பால் பேட்டையை மிராகம என்ற இடத்தில் அமைத்தலும் அதனால் திரவப்பாலை அதிகரிக்கவும் மக்களிடையே நுகர்வுத் தன்மையை கூட்டுவதற்கான வசதிகள் ஏற்படும்.
கால்நடை உற்பத்தி சுகாதார திணைக்களம், தேசிய கால்நடை அபிவிருத்தி சபை மில்கோ மற்றும் மிருக வைத்திய ஆராய்ச்சி நிறுவனங்களுக்கு புதிய தொழில்நுட்ப முறையை அறிமுகம் செய்தலும் அதன் மூலமாக கால்நடை அபிவிருத்தி விவசாயிகளுக்கு திறமையான சேவைகளை வழங்குவதாகும்.
பிராந்திய ரீதியாக கோழி உற்பத்தி நிலையங்களை நிறுவுவதும் அதன் மூலமாக சிறிய அளவிலான கோழிப் பண்ணை தொழில் முயற்சிகளை ஊக்குவித்தலும் இதன் பயனால் சிறிய அளவு குடும்பங்களுக்கு பொருளாதார முன்னேற்றம் ஏற்படுத்தலும் மற்றும் முட்டைக்கும், கோழி இறைச்சிக்கும் உள்ள தேவைகளை நிறைவு செய்வதும் ஆகும்.
இறுதியாக எனது அமைச்சின் செயலாளரும் எனது அமைச்சின் கீழ் இயங்கும் திணைக்கள கூட்டுத்தாபன மற்றும் ஏனைய அமைச்சின் உத்தியோகத்தர்கள் அனைவரும் இலங்கையை ஆசியாவில் அதிசயம் என்று மாற்றுவதற்கு கண்ணியத்துடன் செயல்படுவார்கள் என கூறிக் கொள்ள விரும்புகின்றேன். 
எனது செயலாளரும் ஏனைய அமைச்சின் உத்தியோகத்தர்களும் மற்றும் எனது அமைச்சின் கீழ் இயங்கும் நிறுவனங்களின் கூட்டுத்தாபன தலைவர்களுக்கும் பணிப்பாளர் நாயகங்களுக்கும் எனது நன்றியை தெரிவித்துக் கொள்கிறேன்.
