ஸ்ரீ வல்லிபுர ஆழ்வார் தேர் உற்சவம் இன்று


பருத்தியூர்பாலவயிரவநாதன்
ஈ-சாநாம் ஜகதோ (அ) அரஸ்ய 
வேங்கடப தேர்
விஷ்ணோஃப்ராம் ப்ரேயkம்
தத்வக க்ஷஸ் ஸ்தல நித்ய வாஸ 
ரஸிகாம்
தத்க்ஷ¡ந்தி ஸம்வர்த்தி நீம்
பத்மாலங்கருத பாணிபல்லவ யுகாம்
பத்மாஸநஸ்தாம் ச்ரியம்
வாத்ஸஸ்யாதி குணோ ஜ்ஜ் வலாம் 
பகவதீம்
வந்தே ஜகந்மாதரம்
- ஸ்ரீ வெங்கடேச ப்ரபத்தி
காத்தல் கடவுள் கண்ணன் செய்த திவ்ய லீலைகணம் படிக்கும் தோறும் உளம் புளகாங்கிதமடைவது கண்கூடு. அவர் யுகம் தோறும் அவதாரம் எடுத்த மாண்பினை வியக்கும் நாம் இந்த யுகத்தில் செய்யும் அற்புதங்களும் ஏராளம்! ஏராளம். வடமராட்சி, பருத்தித்துறை துன்னாலை ஸ்ரீ வல்லிபுர ஆழ்வார் கோவில் உறை திருமால் இங்கு எழுந்தருள் செய்வதற்குச் செய்த லீலைகளும் இத்தகையதே.
வறாத்துப்பழையில் வாழ்ந்த வல்லி நாச்சியார் பக்தியினால் கற்கோவளம் கடலில் கண்ணாகத் துள்ளி விளை யாடியதும், வல்லிநாச்சியாரின் மடியில் தவழ்ந்து பின்னர், சக்கர வடிவு எடுத்ததும், அடியவர்களும் நாச்சியாரும் திருச்சக்கரத்தைப் பல்லக்கில் தூக்கிச் சென்றதும் புதுமையன்றோ!
அதன் பின்னர் வழியிலேயே துன் னாலைப் பகுதியினை தனது பதியாக்கி, நிலை கொண்ட அற்புதத்தை என்ன சொல்ல? பல்லக்கை இறக்கியதும் அதுவே அடியார்கள் தன்னை நாடும் கோவிலாக்கிக்கொண்டார்.
ஸ்ரீ வல்லிபுர ஆழ்வார் கோவிலின் கொடியேற்ற உற்சவம் தமிழ் புரட்டாதி மாத அமாவாசையில் ஆரம்பித்துத் தொடர்ந்து 15 ஆம் நாள் தேர் உற்சவம், 16 ஆம் நாள் சமுத்திர தீர்த்தமும் தொடர்ந்து 17 ஆம் நாள் கேணித் தீர்த்தம் நடைபெற்று வருகின்றன.
அழகிய சித்திரத் தேர் திருவிழாவைத் தொடர்ந்து அடுத்த நாள் மாலை நடைபெறும் சமுத்திர தீர்த்தம் மிகப் பிரசித்தி பெற்றதாகும். இல ட்சோப லட்ச மக்கள் கூடும் திருவிழா இதுவாகும். கண்ணன் தோன்றிய கற் கோவளம் கடற்கரையில், எம்பெருமான் நீராடும் காட்சி மெய்சிலிர்க்க வைக் கும். குறிப்பாக அந்த மணல் திட்டியூடாக அடியார்கள் புடைசூழ, பகவானைத் தூக்கிச் செல்லும் போது தெரியும் கம்பீரம்! அப் பப்பா....! என்ன வென்று சொல்ல!
மும்மூர்த்திகள் சிவன், விஷ்ணு, பிரம்மா எனும் எம் கடவுளர்கள் ஒருவரே. வைதீக சமயத்தில் ஏது பேதம்! இச் சந்தர்ப்பத்தில் கண்ணன் புகழ்பாடிய ஆழ்வார்கள் பன்னிருவர் பெயர்கள் பற்றி மணவாள மாமுனிகள் தன் உப தேசத்தில் இவ்வாறு பாடுகின்றார்.
பொய்கையார் பூதத்தார் பேயார் புகழ் மழிசை அய்யன் அருண்மாறன் சேரலர்கோன் – துய்யப்பட்ட நாதனன்பர் தாட்டூளி நற்பாணர் - நற்கலியன் ஈதியார் தோற்றத் தடைவாம் இங்கு.
எங்கள் மாயன் ஸ்ரீமன் நாராயணர் கோவில் கொண்ட இடம் சரித்திரப் பிரசித்தி பெற்ற இடமுமாகும்.
இங்குள்ள மணல்திட்டிகளும், அங்கு புதைபொருள் ஆய்வு மூலம் பெறப்பட்ட உடைந்த செங்கட்டிகள், நாணயங்கள், தொன்மையினைக் காட்டும் இடிபாடுகளால் தூர்ந்து போன கல் குன்றுகள்.....
புலோலியூர் தமிழ்தாத்தா கந்த முருகேசனார். இந்த இடம் தான் மணிமேகலையில் குறிப்பிட்ட மணி பல்லவமாக இருந்திருக்கும் எனக் குறிப்பிட்டிருந்தார். காலம் காலமாகத் தொடர்ந்து வரும் எமது பக்தியுணர்வுக்கு எல்லையே இல்லை. சரித்திரச் சான்றுகளும், கலாசாரப் பின்னணிக ளுமே எமக்கு இறைவன்பால் தொடர்ந்து எம்மை நல்நெறியினுள் இட்டுச் செல்கின்றன. இறைவனை நினைந்துருகும் பாங்குபற்றி மாணிக்கவாசகப் பெருமான் தமது திருவாசகத்தின் புணர்ச்சிப் பத்தில் மெய்யுருப் பாடுவதைக் காண்க.
நெக்கு நெக்குள் உருகி உருகி
நின்றும் இருந்தும் கிடந்தும் 
எழுந்தும்
நக்கும் அழுதுந் தொழுதும் வாழ்த்தி
நானா விதத்தாற் கூத்தும் நவிற்றிச்
செக்கழ போலுந் திருமேனி
திகழ நோக்கிச் சிலிர்சி விர்த்துப்
புக்கு நிற்பதென்று கொல் லோ 
என்
பொல்லா மணியைப் புணர்ந்தே.
-திருவாசகம்
நாம் இறைவனை நாடி வணங்குவதே வினைப் பிறவிகளை நீக்குவதற்காகவே. இதனால் பிறவித்தளை நீங்கும் கேடில்லாப் பெருநிலையடைவர். ஞானிகள் இவ்வாறே நித்ய நிலையடைவதாக ஸ்ரீ கிருஷ்ணன் குருஷேத்திரத்தில் குருவருளாகப் பார்த்தனுக்கு உபதேசித்த பகவத் கீதையில் கூறுகின்றார்.
கர்ம ஜம் புத்தி யுக் 
தாஹி பலம் 
த்யக்த்வா மனீஷிண
ஜன்ம பந்தவினிர் முக்தா; 
பதம்கச்சந்த்யனா மயம்
பகவத் கீதை - ஸாங்கியயோகம்
ஓம் நாராயணா என்பதே ஓர் அற்புத மாமந்திரம் - அதிகாலையில் ஸ்ரீ வெங்கடேஸ ஸ¤ப்ரபாதம் கேட்டாலே அன்றைய பொழுது சுபபொழுது தான்.
கெளசல்யா ஸ¤ப்ரஜா 
ராம பூர்வா ஸந்த்யா
ப்ரவர்த்ததே
உத்திஷ்ட நரசார் தூல கர்த்தவ்யம். தைவமாஹ் நிகம்
த்திஷ்டோத்திஷ்ட கோவிந்த உத்திஷ்ட கருடத்வஜ
உத்திஷ்ட கமலாகாந்த த்ரை லோக்யம் மங்களம் குரு.
இந்த ஸ¤ப்ரபாதத்தை அனுதினம் பாடிக்கேட்டால் சகல ஐஸ்வர்யங்களும் வந்தெய்தும்.
அழகன் திருமால் எம்துயர் களைவதற்கென்றே பல அவதாரங்களை எடுத்தான். பக்தி சிரத்தையுடன், மெய்யுருக வழிபாடு செய்தால் எங்கள் குறைகளைக் கொய்திடுவான்.
கம்பீரமான இராஜகோபுரம் மூன்று வீதிகளும், தீர்த்தக் கேணி, உட்படப் பரந்துபட்ட பூமியில் உற்சாகமாக எமை விழித்து நோக்கிய வண்ணம் தமது சக்கராயுத மூடாக விழிகளை விரித்தபடி எழுந்தருளியிருக்கும் மாயவனை அனுதினம் நினைந்தால் ஏதுகுறைவந்திடாது.
சிஷ்ட பரிபாலக கோவிந்தா
கஷ்ட நிவாரண கோவிந்தா
கோவிந்தா ஹரிகோவிந்தா
கோகில நந்தன கோவிந்தா
ஓம் நமோ நாரயண நமஹ.
