காலநிலை மாற்றம்


காலநிலை மாற்றம் தொடர்பாக உலகம் தற்போது விசேட கவனம் செலுத்தத் தொடங்கியுள்ளது. உலகப் பொதுமன்றங்கள் அனைத்திலும் விசேட அக்கறைக்குரிய விடயங்களில் ஒன் றாக காலநிலைமாற்றம் இன்று உள்ளடக்கப்பட்டுள்ளது.
உலக நாடுகள் பலவற்றை காலநிலை மாற்றம் மோசமாகப் பாதித்து வருவதனாலேயே இவ்விடயமானது இன்று முக்கியத்துவம் பெறுகின்றது.
உலகில் இயற்கை அனர்த்தங்கள் இக்காலத்தில் பல்வேறு நாடுகளைப் பாதித்து வருகின்றன. ஒருபுறத்தில் கடும் மழை, வெள்ளம் ஆகியவற்றால் மக்கள் கடுமையான பாதிப்புக்கு ஆளாகின்றனர். மறுபுறத்தில் மோசமான வரட்சியினால் விவசாயம் பாதிக்கப்பட்டு மக்கள் குடிநீருக்கே அவதியுறுகின்றனர்.
இவையெல்லாம் காலநிலை மாற்றத்தினால் ஏற்படுகின்ற விளைவுக ளாகும். இத்தகைய இயற்கை அனர்த்தங்கள் உலகில் படிப்படியாக அதிகரித்து வருவதையும் நாம் காண்கிறோம். 
காலநிலை மாற் றத்தினால் ஏற்படுகின்ற பாதிப்புகள் தொடர்ந்து அதிகரித்துச் செல் லுமானால் புவியில் உயிர் வாழக்கையென்பதே எதிர்காலத்தில் கேள்விக்குரியதாகி விடலாம். எனவே தான் இதுபற்றி உலகம் தீவிரமாகக் கரிசனை செலுத்த வேண்டியிருக்கிறது.
புவியின் வெப்பநிலை படிப்படியாக அதிகரித்து வருவதே காலநிலை மாற்றத்துக்கான பிரதான காரணமென விஞ்ஞானிகள் கூறுகின் றனர். இரசாயன வாயுக்கள், நச்சுப்புகை ஆகியன வளிமண்ட லத்தில் பெருமளவில் கலப்பதனாலும் காடுகள் அழிக்கப்பட்டு வருவதாலும் பூமி நாளுக்கு நாள் உஷ்ணமடைந்து வருவதாக ஆய்வுகள் கூறுகின்றன.
இரசாயன வாயுக்களின் வெளியேற்றம் காரணமாக ஓசோன்படை சிதைவடைந்து வருவதும் எதிர்கால ஆபத்துக்கான அறிகுறியாகத் தென்படுகிறது. சூரியனிலிருந்து வருகின்ற நச்சுக் கதிர்களிலிருந்து பூமியின் உயிரினங்களை இதுகால வரை கவசம் போல பாது காத்து வந்த ஓசோன் படையானது நாளுக்கு நாள் சிதைவடைந்து வருகிறது.
ஓசோன்படை சிதைவடைவதால் ஏற்படப் போகும் பாதிப்புகள் பார தூரமானவை. சூரியனிலிருந்து வருகின்ற புற ஊதாக் கதிர்களை தடுத்து நிறுத்துவதே ஓசோன்படையின் பணியாகும். புற ஊதாக் கதிர்கள் பூமியை வந்தடையுமானால் உயிரினங்கள் சந்திக்கப் போகும் ஆபத்து விபரிக்கக் கூடியதல்ல.
இவற்றுக்கெல்லாம் ஒருபடி மேலாக புவி உஷ்ணமடைவதன் கார ணமாக துருவப் பிரதேசங்களிலுள்ள பனிப்பாறைகள் மாத்திரம ன்றி இமயமலைப் பிரதேச பனிப்பாறைகளும் உருகி வருவதை செய்மதிப் படங்கள் புலப்படுத்துகின்றன.
புவியின் இயற்கைத் தன்மை மாற்றமடைந்து வருவதன் காரணமா கவே உலகம் வேகமாக காலநிலை மாற்றத்துக்கு உள்ளாகி வரு கிறது. இப்பாதிப்புகளுக்கெல்லாம் காரணகர்த்தா யாரென வினா வினால் ‘மனிதன்’ என்பதே விடை ஆகும்.
மனிதனே புவியைச் சீரழித்து வருகிறான். விஞ்ஞான, தொழில்நுட்ப, கைத்தொழில்துறை, முன்னேற்றமானது பூமியின் பக்கவிளைவுக ளைப் பற்றி சற்றேனும் கவலைப்படாமல் வேகமாகச் சென்று கொண்டிருக்கிறது. 
அதேசமயம் மனிதனும் தனது சுயநலனுக்காக இயற்கை வளங்களை அழித்தும் மாசுபடுத்தியும் வருகிறான். மனி தனின் தூரதிருஷ்டியற்ற தவறான செயற்பாடுகளின் பக்க விளைவு தான் இன்றைய காலநிலை மாற்றமும் இயற்கை அனர்த்தங் களுமாகுமென்பதே உண்மை.
இந்நிலையில் எமது நாட்டின் காலநிலை மாற்றம் தொடர்பாகவும் கவனம் செலுத்த வேண்டியுள்ளது. இலங்கையின் பெரும்பாலான பிரதேசங்களில் தற்போது மழை பெய்து வருகிறது. நீர்த்தேக் கங்கள் நிரம்பியுள்ளதால் வான்கதவுகள் திறந்து விடப்பட்டுள்ளன. 
அதேசமயம் கிழக்கு மற்றும் வட மத்திய மாகாணங்களில் மோசமான வரட்சி நிலவுகிறது. குளங்களும் கிணறுகளும் வற்றி விட்டதனால் குடிநீருக்காக மக்கள் அலைகின்றனர். வனவிலங்குக ளும் கால்நடைகளும் தண்ணீர் கிடைக்காமல் மடிகின்றன. விதைப்பு வேலையை ஆரம்பிக்க முடியாமல் விவசாயிகள் உள்ளனர்.
எமது சிறியதொரு நாட்டுக்கு உள்ளேயே இவ்வாறான வேறுபட்ட காலநிலை நிலவுகிறது. தற்போதைய வரட்சியினால் விவசாயச் செய்கைக்கு ஏற்பட்ட பாதிப்பு மோசமானது.
இவ்விடத்தில் நாம் புதிய நீர் முகாமைத்துவம் குறித்துச் சிந்திப்பது அவசியம். நாட்டின் முக்கிய நதிகளெல்லாம் கடலில் சங்கமமாகி ன்றன. 
வரட்சியான காலங்களில் கூட இந்நதிகளின் நீர் குளங் களைச் சென்றடைந்து விவசாயத்துக்குப் பயன்படும் விதத்தில் புதிய திட்டங்கள் வகுக்கப்பட வேண்டிய அவசியம் இப்பொழுது உருவாகியுள்ளது. எமது நாட்டின் நிபுணர்கள் இனிமேல் இவ் விடயத்தில் புதிய திட்டங்களை வகுப்பது அவசியம்.
பூமியிலிருந்து நீர் ஆவியாகி மேலே செல்வதும் பின்னர் மழையாகப் பெய்வதுமான ‘நீர்வட்டம்’ உலகில் தொடர்ந்து நடந்துகொண்டு தானிருக்கிறது. 
ஆனால் மழை நீரைத் தரையில் தேக்கி வைப் பதில் கவனம் செலுத்தத் தவறுவோமானால் நீர்ப்பற்றாக்குறையை எதிர்கொள்வது தவிர்க்க முடியாததாகி விடும்.
