துணை ஜனாதிபதி தேர்தல் இன்று வேட்புமனு தாக்கல்


அன்சாரியை எதிர்த்து பாரதீய ஜனதா கூட்டணி வேட்பாளராக ஜஸ்வந்த் சிங் நிறுத்தப்பட்டுள்ளார். அவர் இன்று காலை 11 மணிக்கு பாராளுமன்ற செயலாளர் டி.கே. விஸ்வநாதனிடம் மனுதாக்கல் செய்யவுள்ளார்.
இந்நிகழ்ச்சியில் பாரதீய ஜனதா தலைவர்கள் அத்வானி, நிதின்கட்காரி, சுஷ்மா சுவராஜ் மற்றும் கூட்டணி தலைவர்கள் கலந்து கொள்கிறார்கள்.
ஜனாதிபதி தேர்தலில் பிரணாப் முகர்ஜியை ஆதரிக்கும் ஐக்கிய ஜனதா தளம், சிவசேனா ஆகிய கட்சிகள் துணை ஜனாதிபதி தேர்தலில் ஜஸ்வந்த்சிங்குக்கு ஆதரவு தெரிவித்துள்ளன.
துணை ஜனாதிபதி தேர்தல் வருகிற ஆகஸ்ட் 7ம் திகதி நடைபெறவுள்ளது. இதில் காங்கிரஸ் கூட்டணி வேட்பாளராக தற்போதைய துணை ஜனாதிபதி ஹமீத் அன்சாரி போட்டியிடுகிறார். நேற்று முன்தினம் அவர் வேட்பு மனு தாக்கல் செய்தார்.
அவருக்கு கூட்டணி கட்சிகள் தவிர சமாஜ்வாடி, பகுஜன் சமாஜ் இந்திய கம்யூனிஸ்டு ஆகிய கட்சிகளும் ஆதரவு தெரிவித்துள்ளன.
துணை ஜனாதிபதி தேர்தலில் பாராளுமன்ற இரு சபைகளைச் சேர்ந்த 790 எம்.பிக்கள் மட்டுமே வாக்களிப்பார்கள். இதில் அன்சாரிக்கு 470 எம்.பி.க்கள் ஆதரவு இருப்பதால் அவருக்கு வெற்றி வாய்ப்பு உள்ளது.
