சரித்திரத்தில் இடம் பிடிக்கும் ~சேர்&#39; பட்டம்

‘நைட்’ என்ற சொல் பழைய ஆங்கில மொழியிலிருந்து மருவி வந்ததாகும். ‘குதிரை மீது அமர்ந்து மன்னரையும், மக்களையும், நாட்டையும் காக்கும் வீரன்’ என்பது இச்சொல்லின் பொருள்.
கி.பி. 7 ஆம் நூற்றாண்டில் ஜெர்மனிக்கும், முஸ்லிம் சமூக அரசர்களுக்கும் இடையே நடைபெற்ற அரேபியப் படையெடுப்பில், ஜெர்மனி வெற்றி பெற்றது. 
ஜெர்மனியிடம் பெரிய வாள்களையும், உலோகத் தடுப்புகளையும் ஏந்தி குதிரையில் அமர்ந்து போர் புரியும், ‘ப்ரான்க்’ என்ற குதிரை வீரர்கள் இருந்ததால் வெற்றி எளிதாயிற்று. இவ்வாறு நாட்டைக் காத்த குதிரை வீரர்கள் மக்களிடம் செல்வாக்கு பெறத் தொடங்கினர்.
இதனிடையே இயேசு பயன்படுத்திய புனிதப் பொருட்களைக் காண உலகெங்கிலும் இருந்து ஏராளமானோர் எருசலேமுக்குச் சென்றனர். செல்லும் வழியில் அவர்கள் புரட்சிக்காரர்களால் பெரிதும் துன்பத்தை அனுபவித்தனர். மேலும் நீண்ட பயணத்தால் பலர் நோய்வாய்ப்பட்டு இறந்தனர். 
இதனால் அவர்களைக் காக்க வேண்டிய பொறுப்பு குதிரை வீரர்களிடம் ஒப்படைக்கப்பட்டது. 10 ஆம் நூற்றாண்டில் வணிகர் ஒருவரின் முயற்சியால் புனிதப் பயணம் மேற்கொள்பவர்களுக்கு தொண்டு செய்வதற்காக ‘செயின்ட் ஜான் ஆப் ஜெருசலேம்’ என்ற பெயரில் விடுதி ஆரம்பிக்கப்பட்டது. 
இந்த விடுதிப் பணியில் சேர்ந்து, பிறருக்குத் தொண்டு செய்பவர்களுக்கு ‘நைட்’ என்ற பெயர் சூட்டி, அவர்களின் பெயருக்கு முன்னால் ‘சேர்’ என்ற சிறப்புப் படத்தையும் அளித்தனர்.
1888 ஆம் ஆண்டு இதன் பெயர் ‘கிரான்ட் பிரையாரிட்டி ரீல்ம் ஆப் மோஸ்ட் வல்னரபிள் ஆர்டர் ஆப் செயின் ஜான் ஆப் ஜெருசலேம்’ என்று மாற்றப்பட்டது. அதன் தலைவராக இங்கிலாந்து அரசர் நியமிக்கப்பட்டார். பிரபுக்களுக்கும், அரச செல்வாக்கு பெற்றவர்களுக்குமே இந்த பட்டம் தரப்பட்டதால் மீண்டும் ‘புனித ஜான் ஆப் ஜெருசலேம்’ என்ற அமைப்பு தோற்றுவிக்கப்பட்டது. 
அரசியல் சாராத பொதுவாழ்க்கையில் மக்களின் பிணிகளைத் தீர்க்கின்ற பிறரின் துயரைத் துடைக்கின்ற உன்னதமான பணியில் தன்னை அர்ப்பணித்துக் கொண்டவர்களைத் தேர்ந்தெடுத்து ‘நைட்’ பதவியும், ‘சேர்’ பட்டமும் தருவதை இந்த அமைப்பு செய்து வருகிறது. இந்த ‘சேர்’ பட்டமளிப்பு விழா மிகப்பெரிய வைபவமாகக் கொண்டாடப்படுகிறது. 
இந்த விழாவில் பல்வேறு நாடுகளைச் சேர்ந்த சுமார் ஆயிரம் பேர்கள் கலந்து கொள்கின்றனர். யாருக்கு ‘சேர்’ பட்டம் தரப்போகிறார்கள் என்பது இவர்களுக்குத் தெரியாது. செயின்ட் ஜான் ஆப் ஜெருசலேம் அமைப்பைச் சேர்ந்த கொமான்டர், கார்டினல்ஸ் அடங்கிய குழு சிலரைத் தேர்ந்தெடுத்து நேர்காணல் செய்வர். அதிலிருந்து ‘சேர்’ பட்டம் பெறத் தகுதியானவரைத் தேர்வு செய்வர்.
அப்படித் தேர்வு செய்த நிமிடத்திலிருந்து அந்த நபர் பிறர் பார்வையில் படாதபடி தனிமைப்படுத்தப்படுவார். அவருடைய குடும்பத்தினர்கள் கூட இரண்டு நாட்களுக்கு அவரைப் பார்க்க முடியாது. அந்த இரண்டு நாட்களும் பட்டம் பெறும்போது அவர்கள் எவ்வாறு நடந்து கொள்ள வேண்டும் என்பது குறித்து பயிற்சி அளிப்பார்கள்.
இரண்டாம் நாள் மாலை பெரிய அரங்கில் பட்டமளிப்பு விழா நடைபெறும். பட்டம் பெறுபவர்கள் அணியும் அங்கியை அணிந்து சுமார் ஆயிரம் பேர் அரங்கில் இருப்பர். மனதை மயக்கும் சூழலில், கண்களை உறுத்தாத ஒளியில், அரங்கத்தின் நடுவே ஒரு மேடை அமைக்கப்பட்டிருக்கும். 
அதில் கொமாண்டர் தன் கார்டினல்ஸ்களுடன் அமர்ந்திருப்பார். கொமாண்டர் வெள்ளை அங்கியும், கார்டினல்ஸ் சிவப்பு அங்கியும் அணிந்திருப்பர். அங்கியின் முதுகுப் பகுதியிலும், கையிலும் சிலுவை போன்ற அரச முத்திரை இருக்கும்.
‘சேர்’ பட்டத்துக்குத் தேர்ந்தெடுக்கப்பட்டவர்கள் முன்னும் பின்னும் கார்டினல்ஸ் புடைசூழ, அரங்கினுள் அழைத்து வரப்படுவர். அங்குள்ள அறை ஒன்றில் அவர்களுக்கு அங்கி அணிவிக்கப்படும். பின்னர் கொமாண்டர் ஒவ்வொருவரின் பெயரையும், அவர் செய்த சேவையையும் சொல்லி அழைத்து வரச் சொல்வார். 
முன்புறம் ஒரு கார்டினலும், பின்புறம் ஒரு கார்டினலும் தொடர, நடுவில் ‘சேர்’ பட்டம் பெறப்போகும் அறிஞர் வருவார். அப்போது அவருடைய நாட்டின் தேசிய கீதம் ஒலிக்கும்.
கொமாண்டர் கார்டினலைப் பார்த்து, ‘யாரை அழைத்து வந்திருக்கிaர்கள்? அவருக்கு நம் அமைப்பைப் பற்றித் தெரியுமா? என கேட்பார். தான் யாரை அழைத்து வந்திருக்கிறோம் என்பதை சத்தமாகக் கார்டினல் கூறுவார். 
பின்னர் பட்டம் பெறுபவர் மேடைக்கு அழைத்துச் செல்வப்படுவார். அவரிடம், ‘நைட் அமைப்பு மற்றும் அதன் செயல்பாடு பற்றித் தெரியுமா?’ என்று கேட்பார். அவர் ‘ஆம்’ என்று சத்தமாகச் சொல்ல வேண்டும். பின் அவரிடம் உறுதிமொழிப் பத்திரம் தரப்படும். அதை அரங்கில் உள்ளவர்களுக்குக் கேட்கும்படி சத்தமாகப் படிக்க வேண்டும்.
மேடையில் நடுவே வெல்வெட் துணியால் போர்த்தப்பட்ட மேசையில் அரசரின் வாள், அரச முத்திரை, வாயகன்ற வெள்ளிப்பாத்திரம் ஆகியவை இருக்கும். ‘நம்பிக்கை, நல்லெண்ணம், நாணயப்பேழை’ என்பது அந்தப் பாத்திரத்தின் பெயராகும். அதன் இரு பக்கமும் பெரிய மெழுகுவர்த்திகள் ஏற்றி வைக்கப்பட்டிருக்கும். 
‘சேர்’ பட்டம் பெறப்போகிறவர் உறுதிமொழியைப் படித்த பின், அதில் கையெழுத்திட வேண்டும். கொமாண்டர் அரசரின் வாளை எடுத்து உறுதிமொழிக் காகிதத் தில் துளை போட்டு, தீயில் காட்டுவார். அப்போது, ‘நீங்கள் தந்த உறுதிமொழிக்கு எந்தவிதத் தடயமும் இல்லை. இதற்கான சாட்சி, உங்கள் மனசாட்சி மட்டுமே’ என்று கூறுவார்.
அதன் பின்னர் மேடையில் உள்ள திண்னை போன்ற அமைப்பில் பட்டம் பெறுபவர் தன்னுடைய இடது முட்டியை மடித்து மண்டியிட வேண்டும். ‘எனக்குத் தரப்பட்ட அதிகாரத் தின் பேரில் இன்று முதல் நீங்கள் புதிய ‘சேர்’ ஆகிaர்கள்’ என்று கூறியபடி அரசரின் வாளை எடுத்து இரண்டு தோள்களிலும், தலையிலும் வைத்து அங்கீகாரம் அளிப்பார் கொமாண்டர். 
பின்னர் அவருக்கு ‘ஹ¤ட்’ என்ற சதுரத்தொப்பி அணிவிக்கப்படும். அது முடிந்ததும் கொமாண்டர் பட்டம் பெற்றவரைப் பார்த்து, ‘எழுந்திருங்கள் புதிய நைட் பட்டம் பெற்றவரே’ என்று கூறுவார். அன்றுமுதல் அந்த நபர் சிறப்பு மிகக் ‘நைட்’ பட்டம் பெற்ற ‘சேர்’ ஆகிறார். இந்தச் சடங்கானது ஒவ்வொருவருக்கும் சுமார் 45 நிமிடங்கள் நடைபெறும்.
