மழை வெள்ளத்தால்34 பேர் பலி


சென்னை 
தமிழகத்தில் மழை மற்றும் வெள்ளத்திற்குப் பலியானோரின் குடும்பங்களுக்கு இரங்கல் தெரிவித்துள்ள முதல்வர் ஜெயலலிதா அவர்களது குடும்பங்களுக்கு தலா ரூ. 1 இலட்சம் நிவாரண நிதி வழங்குமாறு உத்தரவிட்டுள்ளார். இது தொடர்பாக அவர் வெளியிட்டுள்ள செய்திக்குறிப்பு:
தமிழகத்தில் கடந்த சில நாட்களாக தீவிரமடைந்துள்ள வடகிழக்கு பருவமழையின் காரணமாக இதுவரை 34 நபர்கள் உயிரிழந்துள்ளனர் என்ற செய்தி அறிந்து நான் மிகவும் துயருற்றேன். மழை காரணமாக ஏற்பட்ட பல்வேறு விபத்துகளில் மரணமடைந்த 34 நபர்களின் குடும்பத்தினருக்கு எனது ஆழ்ந்த இரங்கலையும், அனுதாபத்தையும் தெரிவித்துக் கொள்கிறேன்.
இந்த துயர சம்பவங்களில் உயிரிழந்தவர்களின் குடும்பங்கள் ஒவ்வொன்றுக்கும் தலா ஒரு இலட்சம் ரூபாய் பேரிடர் நிவாரண நிதியில் இருந்து வழங்கிட நான் உத்தரவிட்டு ள்ளேன் என்று அவர் கூறியுள்ளார்.
