முன்னாள் புலி உறுப்பினர்களுக்கு சமுர்த்தி நிவாரணம் வழங்க நடவடிக்கை


புனர்வாழ்வு பெற்று தொழில் இல்லாது வறுமைக்கோட்டின் கீழ் வாழும் முன்னாள் தமிழீழ விடுதலைப்புலி உறுப்பினர்களுக்கு சமுர்த்தி நிவாரணம் வழங்குவதற்கான நடவடிக்கையை புனர்வாழ்வு நலன்புரி மீளாய்வுக்குழு மேற்கொண்டுள்ளது.
 இது சம்பந்தமான விபரங்களை பிரதேச செயலாளர் பிரிவு ரீதியாக கிராம அலுவலர்கள் மூலம் சேகரிப்பதற்;ககான செயற்பாடுகள் மேற்கொள்ளப்பட்டுள்ளன.
 கடந்த கால யுத்தம் நிறைவு பெற்ற நிலையில் சுமார் பத்தாயிரத்துக்கும் மேற்பட்ட தமிழீழ விடுதலைப்புலி உறுப்பினர்கள் படையினரிடம் சரணடைந்து புனர்வாழ்வு பெற்று தற்போது அதில் ஒரு பகுதியினர் விடுதலை செய்யப்பட்டு சமூகத்துடன் இணைக்கப்பட்டுள்ளார்கள்.
 இவர்களில் பெரும் பகுதியினர் தொழிலின்றி மிகவும் கஷ்டமான நிலையில் காணப்படுவதுடன் மறுபுறத்தே ஒரு பகுதியினர் கைகள் கால்களை இழந்தும் மற்றும் உறுப்புகள் பாதிக்கப்பட்ட நிலையிலும் தொழில் செய்ய முடியாதவர்களாகவும் காணப்படுகின்றார்கள்.
 இதனால் இவர்கள் வாழ்க்கையைக்கொண்டு நடத்துவதில் பெரும் சிரமங்களுக்கு உள்ளாகி வருகின்றார்கள்.
 இதனைக் கருத்தில் கொண்டு விசேடமாக சமுர்த்தி உதவிகளைப் பெற்றுக் கொடுப்பதற்கு புனர்வாழ்வு நலன்புரி மீளாய்வுக்குழு நடவடிக்கைகளை மேற்கொண்டுள்ளமை குறிப்பி;டத்தக்கதாகும்.
 யாழ். மாவட்டத்தில் சுமார் மூவாயிரத்துக்கும் மேற்பட்ட இளைஞர் யுவதிகள் புனர்வாழ்வு நிலையங்களில் இருந்து விடுதலை செய்யப்பட்டுள்ளார்கள்.இவாகளில் ஒரு பகுதியினர் தற்போது தமது இடங்களை விட்டு வேலை தேடி வேறு இடங்களுக்குச் சென்றுள்ளதாகவும் தெரிய வருகின்றது.

