பேஸ்புக் ஐஸ்கிரீம்: சுவைக்க நீங்கள் தயாரா? 

<p>பேஸ்புக் போன்ற சமூகதளங்கள் மீதான மக்களின் ஆர்வம் நாளுக்கு நாள் அதிகரித்துக்கொண்டே செல்கின்றது.</p><p>இதனை நன்கு அறிந்து வைத்துள்ள வர்த்தக நிறுவனங்கள் அவற்றைப் பயன்படுத்தி நல்ல இலாபம் ஈட்டுகின்றன.</p><p>குறிப்பாக பேஸ்புக், டுவிட்டர், யூடியூப் பெயரில் டீ-சேர்ட்கள், செருப்புகள், கடிகாரங்கள் என பலவற்றை நாம் கடைகளுக்குச்செல்லும் போது காணக்கூடியதாக உள்ளது.</p><p>மேலும் அண்மையில் ஸ்பெய்ன் நாட்டில் டுவிட்டர் ஹோட்டலொன்று ஆரம்பிக்கப்பட்டுள்ளது தொடர்பில் நாம் உங்களுக்கு செய்தி வழங்கியிருந்தோம்.</p><p>இந்நிலையில் குரோஷியாவில் உள்ள மேர்ட்டர் தீவில் உள்ள ஐஸ்கீரிம் வர்த்தக நிலையத்தில் பேஸ்புக் என்ற பெயரில் புதிய ஐஸ்கிரீமொன்று அறிமுகப்படுத்தப்பட்டுள்ளது.</p><p><img src="../image_article/1185525_564885843548003_1647162626_n.jpg" alt="" width="600" /></p><p>'வெலண்டீனோ ஐஸ்கிரீம் ஷொப்' எனப்படும் குறித்த கடை உரிமையாளர்களில் ஒருவர் அவரது 15 வயதான மகள் பேஸ்புக்கினை அடிக்கடி உபயோகிப்பதனைக் கண்டே இவ் ஐஸ்கிரீமை அறிமுகப்படுத்தியுள்ளார்.</p><p><img src="../image_article/fb1.jpg" alt="" width="600" /></p><p>வெனிலா ஐஸ்கிரீமில் நீல நிற சிரைப்பொன்றை ஊற்றியே இதனைத் தயாரித்துள்ளனர். இதன் 1 ஸ்கூப்பின் விலை 1.32 அமெரிக்க டொலர்களாகும்.</p><p>இவ் ஐஸ்கிரீமிற்கு நல்ல வரவேற்பும் கிடைத்துள்ளதாகவும் வர்த்தக நிலையத்தின் உரிமையாளர்கள் தெரிவித்துள்ளனர்.</p>