சிந்திக்கும் மக்களுக்கு தேனீ ஓர் அத்தாட்சி

ருள்மறைக் குர்ஆனில் அல்லாஹ், தேனீக்களைச் சிந்திக்கும் மக்களுக்கு அத்தாட்சி எனக் குறிப்பிடுகிறான். அத்தோடு நாம் அதனை அல்லாஹ்வின் அத்தாட்சியாகக் கொள்ளவேண்டும் என்றும் குறிப்பிடுகிறான்.
அருள்மறை குர்ஆனின் 16 வது அத்தியாயத்தில் தேனீக்களைப் பற்றி அல்லாஹ் குறிப்பிடுகின்றான்.
தேனீக்கள் நமக்காகத் தேனை உருவாக்குகின்றன என்பதும், அந்தத் தேனை உருவாக்குவது எப்படி என்றும் வல்ல அல்லாஹ் தேனீக்களுக்கு கற்றுக் கொடுத்திருக்கிறான் என்றும், மேற்படி வசனத்தில் வல்ல அல்லாஹ் குறிப்பிடுகிறான்.
உம் இறைவன் தேனீக்கு, அதன் உள்ளுணர்வை அளித்தான். நீ மலைகளிலும், மரங்களிலும், உயர்ந்த கட்டடங்களிலும் கூடுகளை அமைத்துக்கொள் (என்றும்) பின், நீ எல்லாவிதமான கனிகளின் மலர்களிலிருந்தும் உணவருந்தி, உன் இறைவன் (காட்டித்) தரும் எளிதான வழிகளில் (உன் கூட்டுக்குள்) ஒடுங்கிச் செல் (என்றும் உள்ளுணர்ச்சி உண்டாக்கினான்) அதன் வயிற்றிலிருந்து பலவித நிறங்களையுடைய ஒருபானம் (தேன்) வெளியாகிறது, அதில் மனிதர்களுக்கு (ப்பிணி தீர்க்கவல்ல) சிகிச்சை உண்டு. நிச்சயமாக இதிலும் சிந்தித்துணரும் மக்களுக்கு ஓர் அத்தாட்சி இருக்கிறது.
(திருக்குர்ஆன்- 16:68,69)
எப்படித் தேனை உருவாக்கவேண்டும் என்று தேனீக்களுக்கு அல்லாஹ் கற்றுக்கொடுத்தது பற்றி, அருள்மறை குர்ஆனின் வசனத்தில் குறிப்பிட்டதுபோன்று, கறையான்களுக்கும் அல்லாஹ்வே எல்லாவற்றையும் கற்றுக்கொடுத்திருக்கிறான். வல்ல அல்லாஹ்வே பார்வையற்ற இந்த உயிரினங்களுக்கு, அவைகள் தொடர்புகொள்ளக் கூடிய முறைகளைப் பற்றியும் அறிவித்து, லட்சக்கணக்கான கறையான்களில் ஒவ்வொன்றுக்கும், அவைகளின் கூடுகளில் செய்ய வேண்டிய அனைத்தையும் கற்றுக்கொடுத்திருக்கிறான் என்பதும் நாம் பெறும் தெளிவு.
அருள்மறை அல்குர்ஆனில் அல்லாஹ் சுட்டிக்காட்டுகின்றான்.
“மனிதர்களே! உங்கள் மீது அல்லாஹ் வழங்கியுள்ள பாக்கியங்களைச் சித்தித்துப் பாருங்கள், வானத்திலும், பூமியிலிருந்தும் உங்களுக்கு உணவளிப்பவன், அல்லாஹ்வையன்றி (வேறு) படைப்பாளன் இருக்கின்றானா? அவனையன்றி வேறு நாயன் இல்லை, அவ்வாறு இருக்க (இவ்வுண்மையை விட்டும்) நீங்கள் எவ்வாறு திருப்பப்படுகிaர்கள்’. (திருக்குர்ஆன்- 25:2)

