மட்டு. சித்தாண்டி வாகன விபத்தில் 78 வயது மூதாட்டி பலி


ஏறாவூர் பொலிஸ் பிரிவிலுள்ள சித்தாண்டி என்னுமிடத்தில் நேற்று திங்கள் மாலை இடம்பெற்ற வாகன விபத்தில் 78 வயது மூதாட்டி ஒருவர் பலியாகியுள்ளார்.
பலியானவர் கிரான் கடற்கரை வீதியைச் சேர்ந்த முத்து செல்லம்மா என உறவினர்களால் அடையாளம் காணப்பட்டுள்ளதாக ஏறாவூர் வைத்தியசாலையின் கடமைத் தாதி உத்தியோகத்தர் றுமைஸ் தெரிவித்தார்.
 
மூதாட்டியை மோதிய வாகனம் மாகாண சபையில் போட்டியிடும் அரசியல் கட்சியொன்றின் மட்டக்களப்பு மாவட்ட வேட்பாளர் ஒருவருடையது என்று கூறப்படுகின்றது. மூதாட்டியை மோதிய அவ்வாகனத்தில் இருந்தவர்களே சடலத்தை ஏறாவூர் மாவட்ட வைத்தியசாலைக்கு எடுத்து வந்து சேர்த்ததாகவும் தெரிவிக்கப்படுகிறது.
தற்போது ஏறாவூர் மாவட்ட வைத்தியசாலையில் வைக்கப்பட்டுள்ள சடலம் மாவட்ட நீதிபதியின் உத்தரவு கிடைத்ததும் இன்று செவ்வாய்க்கிழமை பிரேதப் பரிசோதனைக்காக மட்டு. போதனா வைத்தியசாலைக்கு எடுத்துச் செல்லப்பட்டு மரண விசாரணை இடம்பெறும் என்று பிரதேச திடீர் மரண விசாரணை அதிகாரி எம்.எஸ்.எம். நஸீர் தெரிவித்தார். ஏறாவூர் பொலிசார் மேலதிக விசாரணையில் ஈடுபட்டுள்ளனர்.

