ஜே. வி.பி வன்முறை முயற்சிகள் மீண்டும் படுதோல்வியடைந்துள்ளன



அரசியலில் செல்லாக்காசாக மாறிவரும் ஜே. வி.பி போன்ற நாசகார கொள்கைகளை கடைப்பிடித்து, அரசியல் லாபத் திற்காக மக்களை ஏமாற்றி வரும் சில குழுக்கள், அரசா ங்கம் இந்நாட்டிலுள்ள பொருளாதார ரீதியில் வலுவற்ற நிலையில் இருக்கும் தனியார்துறை ஊழியர்களின் மேம்பாட்டிற்காக, நடை முறைப்படுத்தவிருக்கும் தனியார்துறை ஓய்வூதியத் திட்டத்தை தங்களுக்கு சாதகமாக வைத்துக் கொண்டு, நாட்டில் குழப்பத்தை யும், கலவரங்களையும் ஏற்படுத்தி, அரசாங்கதிற்கு தீங்கிழைக்கும் அல்லது அரசாங்கத்தையே கவிழ்ப்பதற்கு செய்து வரும் முயற்சி கள் குறித்து இப்போது ரகசியத் தகவல்கள் அரசாங்கத் தலைவர் களுக்கு கிடைத்திருக்கின்றன.
இத்தகைய நாசகார முயற்சிகளுக்கு ஜே.வி.பியினர் தலைமை தாங்கு வதாகவும் தகவல் கிடைத்துள்ளது. கட்டுநாயக்க சுதந்திர வர்த்தக வலயத்தில் கடந்த 30ஆம் திகதி ஏற்பட்ட கலவரங்களுக்குப் பின் னணியில் ஜே.வி.பியினர் இருந்தனர். ஆடைத் தயாரிப்பு தொழிற் சாலையின் ஊழியர்கள் ஓய்வூதியத் திட்டத்தில் சேர்ந்து கொள்ளு மாறு நிர்ப்பந்திக்கப்படமாட்டார்கள் என்று அரசாங்கம் திட்டவட்ட மாக அறிவித்த பின்னரும், ஜே.வி.பியினர் பிரச்சினைகளை ஏற் படுத்தி, நாட்டில் குழப்ப நிலையை உண்டுபண்ணும் தனது சதித் திட்டத்தை வன்முறைகள் மூலம் நிறைவேற்ற முயற்சித்தனர்.
அன்றைய தினம், கட்டுநாயக்க சுதந்திர வர்த்தக வலய ஆடைத் தொழி லாளர்களின் நியாயபூர்வமான, அமைதியான எதிர்ப்பு ஆர்ப்பாட் டங்களில் தங்களுடைய குண்டர்களை இரகசியமாக இணைத்துக் கொண்ட ஜே.வி.பியியனர் அங்கு ஒரு பெரும் கலவரத்தை ஏற் படுத்தினார்கள்.
இந்தக் கலவரங்களினால் சிரேஷ்ட பிரதி பொலிஸ் மா அதிபர், உட் பட பல பொலிஸ் உத்தியோகஸ்தர்களும், நூற்றுக்கு மேற்பட்ட பொது மக்களும் காயமடைந்தனர். ஒரு அப்பாவி தொழிலாளியும், கலவரங்களினால் ஏற்பட்ட காயத்தினால் நேற்று முன்தினம் மரண மும் அடைந்த வேதனைக்குரிய சம்பவமும் இடம்பெற்றுள்ளது.
ஜே.வி.பியினர் என்றுமே வன்முறை மற்றும் ஆயுதப் போராட்டங்க ளின் மூலமே, மக்களால் சட்டபூர்வமாக ஜனநாயக ரீதியில் தேர்ந் தெடுக்கப்பட்ட அரசாங்கங்களை கவிழ்க்க வேண்டும் என்ற கொள்கையை 1971ஆம் ஆண்டு முதல் நிறைவேற்றிக் கொண்டு வருகிறார்கள.
தாங்கள் தலைகீழாக நின்றாலும் கூட, மக்களின் வாக்குப் பலத்தின் மூலம் அரசாங்க அதிகாரத்தை கைப்பற்ற முடியாது என்ற உண் மையை நன்கு உணர்த்திருக்கும் காரணத்தினால் தான், ஜே.வி.பியி னர் வன்முறையின் மூலமே அதிகாரத்தை கைப்பற்றலாம் என்ற கொள்கையை அன்று முதல் இன்றுவரை கடைப்பிடித்து வருகிறார் கள்.
1983ஆம் ஆண்டின் கறுப்பு ஜூலை கலவரங்களையும் பயன்படுத்தி ஜே.வி.பியினர் அரசாங்கத்தை கவிழ்ப்பதற்கு எடுத்த முயற்சியும், 1971ஆம் ஆண்டின் வன்முறை கலவரங்களைப் போன்று படு தோல்வியடைந்தது.
அடுத்து, ஜே.வி.பி 1988 ஆம், 1989ஆம் ஆண்டுகளில் இந்திய பிர தமர் ராஜீவ்காந்தியின் வற்புறுத்தலின் காரணமாக, 1987ஆம் ஆண் டில் நிறைவேற்றப்பட்ட இலங்கை - இந்திய ஒப்பந்தத்தை ஒரு கார ணமாக வைத்து, வன்முறைகளை கட்டவிழ்த்துவிட்டு, அரசாங்கம் மற்றும் தனியார்துறை ஊழியர்களை வீதியில் இறக்கி ஆர்ப்பாட் டங்களை செய்தனர். அன்று, பாடசாலைகள் நாடெங்கிலும் ஜே. வி.பியின் அச்சுறுத்தல் கடிதங்கள் கிடைத்த மறுநிடமே மூடப்பட் டன. அதுபோன்று விற்பனை நிலையங்களையும், நினைத்த மாத் திரத்தில் ஜே.வி.பியினர் மூடிவிட்டனர்.
இத்தகைய ஜே.வி.பியின் அச்சுறுத்தல்கள், ஆபத்துக்களிலிருந்து இந் நாட்டு மக்களை அவர்கள் நம்பிக்கை கொண்டிருக்கும் எல்லாம் வல்ல இறைவனே பாதுகாத்து, மக்களின் வாழ்க்கையை மீண்டும் சகஜ நிலைக்கு கொண்டு வருவதற்கு உதவி செய்தார். இவ்விதம் 1988, 1989ஆம் ஆண்டு வன்முறைகளிலும் படுதோல்வியடைந்த ஜே.வி.பியினர் பின்னர் அரசியல் நீரோட்டத்தில் தாங்களும் சங்க மிக்கப்போவதாக அறிவித்து தேர்தல்களில் போட்டியிட்ட போதி லும், அவர்கள் உண்மையிலேயே தங்களின் வன்முறைக் கலாசார த்தை கைவிட்டதற்கான அறிகுறிகள் இன்னும் தென்படவில்லை.
தனியார்துறை ஊழியர்களுக்கான ஓய்வூதியத் திட்டத்தையும் பயன் படுத்தி நாட்டில் குழப்பத்தை ஏற்படுத்தி, அரசாங்கத்தை கவிழ்ப் பதற்கு ஜே.வி.பியினர் எடுத்த இந்த முயற்சியும் படுதோல்வியில் முடிவடைந்துள்ளது.
34 ஆண்டு கால யுத்தத்தை வெற்றிகரமாக முடிவுக்கு கொண்டுவந்து, நாட்டில் மீண்டும் சமாதானத்தையும் மக்களிடையே ஐக்கியத்தை யும் நிலைகொள்ளச் செய்து, அபிவிருத்தித் திட்டங்களை துரித வேகமாக அரசாங்கம் மேற்கொண்டு வருவதைப் பார்த்து, பொறா மைப்பட்டு வெளிநாட்டு அரச எதிர்ப்பு சக்திகளின் தூண்டுதலின் பெயரில் இவ்விதம் வன்முறைகள் மூலம் தங்கள் லட்சியக்கனவை நிறைவேற்றுவதற்கு பயன்படுத்த முயற்சிப்பவர்களுக்கு மக்களைத் தவிர வேறு ஒருவரும் தக்கபாடம் புகட்ட முடியாது.
எனவே, மக்கள் இத்தகைய தேசத்துரோக கும்பல்களிலிருந்து நாட்டை காப்பாற்றுவதற்கு தயாராக இருத்தல் அவசியமாகும்.
