2012 நிகழ்வுக்கு சக்தியளிக்கும் கொமர்ஷல் கிரடிட்


கொமர்ஷல் கிரடிட் பி.எல்.சி. நிறுவனமானது, Future Minds 2012’ நிகழ்வின் பிரதான அனுசரணையாளராகவும் அதேநேரம் உத்தியோகபூர்வ நிதியியல் பங்காளராகவும் அண்மையில் கைகோர்த்துள்ளது. 
நாலந்தா கல்லூரியின் கனிஷ்ட பழைய மாணவர் சங்கத்தினால் தொடர்ச்சியாக ஏழாவது வருடமாகவும் ஏற்பாடு செய்யப்படும் ‘Future Minds ’ நிகழ்வானது இன்று இலங்கையின் தேசிய கல்வி மற்றும் தொழில்சார் நுழைவாயிலாக முதன்மை ஸ்தானத்தை பிடித்துள்ளதுடன், எமது நாட்டின் அனைத்துப் பாகங்களையும் சேர்ந்த ஆயிரக்கணக்கான பார்வையாளர்களை கவரும் விதத்திலான ஒரு நிகழ்வாகவும் அமைந்துள்ளது.
ஜூன் மாதம் 22, 23 மற்றும் 24 ஆம் திகதிகளில் பண்டாரநாயக்க ஞாபகார்த்த சர்வதேச மாநாட்ட (BMICH) மண்டபத்தில் பாரியளவிலான வெற்றியோடு’Future Minds 2012’ நிகழ்வு இடம்பெற்றதுடன், ஆயிரக்கணக்கான பார்வையாளர்கள் இங்கு அமைக்கப்பட்டிருந்த காட்சிக் கூடங்கள் மற்றும் தகவல் மையங்களில் ஒன்றுதிரண்டிருந்தனர். இதன் பின்னர் இந்நிகழ்வு கண்டி சிட்டி சென்டரில் ஜூன் 30 ஆம் திகதியும் ஜுலை 01 ஆம் திகதியும் இடம்பெற்றது. 
மீண்டும் ஒரு தடவை மத்திய மாகாணத்தில் இருந்து மட்டுமன்றி அதனை சூழவுள்ள ஏனைய பல இடங்களில் இருந்தும் பெருமளவிலான மக்கள் இதனைப் பார்வையிடுவதற்காக வருகைதந்திருந்தனர். இவ்வருடத்திற்கு பெருமை சேர்க்கும் விதத்தில் ஏற்கனவே இரு தடவைகள் வெற்றிகரமான முறையில் இந்நிகழ்வு இடம்பெற் றுள்ளது. 
கொமர்ஷல் கிரடிட் நிறுவனத்தின் பிரதம நிறைவேற்று அதிகாரி திரு. ரொஷான் எகொடகே கூறுகையில், “இவ்வகையான தேசியமட்ட கல்விசார் நிகழ்வு ஒன்றுடன் தொடர்ச்சியாக இரண்டாவது வருடமாகவும் பங்காளராக கைகோர்த்து செயற்பட்டுக் கொண்டிருப்பதையிட்டு எமது நிறுவனம் மகிழ்ச்சியடைகின்றது” என்றார். 
அவர் மேலும் கூறுகையில், “ஒரு நாட்டின் எதிர்காலம் அங்கு வாழும் இளைஞர்களின் கைகளிலேயே தங்கியுள்ளது என்பது நம் அனைவருக்கும் தெரிந்த விடயம். அனைத்தையும் உட்பொதித்த வகையிலமைந்த, சிறப்பான கல்வியானது எமக்கு வெளியே காணப்படும் உலகத்தில் நாம் வெற்றியடைவதற்கு நிச்சயிக்கப்பட்டதொரு கடவுச்சீட்டாக காணப்படுகின்றது.
இலங்கையின் இளைஞர்களுக்கு உற்சாகமளிக்கும் வாய்ப்புகளை அதிகளவுக்கு வழங்குவதன் மூலம் அவர்கள் வெற்றிப்பாதையில் செல்வதற்கு வழிகாட்டும் முயற்சியில் Future Minds கடந்த ஏழு வருடங்களாக பிரமாண்டமான ஒரு வெற்றியை பெற்றுள்ளது என்பதை சுட்டிக்காட்டுவதையிட்டு நான் சந்தோஷமடைகின்றேன். 
இன்றைய இளைஞர்களிடத்தில் உள்ளார்ந்தமாக மறைந்துள்ள மிகச் சிறந்த திறமைகளை கொமர்ஷல் கிரடிட் நிறுவனம் கண்டறிந்துள்ளது. அந்த வகையில் வரவேற்கத்தக்க, மிகவும் முக்கியத்துவம் வாய்ந்த இந்த Future Minds நிகழ்வுடன் பங்காளராக இணைந்து கொள்வதையிட்டு பெருமிதம் அடைகின்றது” என்று தெரிவித்தார். 
நாலந்தா கனிஷ்ட பழைய மாணவர் சங்கத்தின் தலைவர் திரு. சஞ்சய பெர்னாண்டோ கூறுகையில், “இரண்டாவது தொடர்ச்சியான வருடமாகவும் இந்நிகழ்வுக்கென இணைந்து பணியாற்றும் பொருட்டு கொமர்ஷல் கிரடிட் பி.எல்.சி. நிறுவனத்தை வரவேற்பதையிட்டு நாம் மனமகிழ்ச்சியடைகின்றோம். நாம் உறுதியானதொரு உறவினை கட்டியெழுப்பி வருகின்றோம். 
இவ்வுறவு பலமிக்க அடிப்படையில் தொடர்ந்தும் வளர்ச்சி காணும் என்பதில் நான் மிகவும் நம்பிக்கையுடன் இருக்கின்றேன். நிதியியல் சேவைகள் வழங்குனர் என்ற கரைபடியாத நற்பெயர் மற்றும் பரந்தளவிலான சேவை வழங்கல் போன்றவை தொடர்பில் திடமான நற்பெயரைக் கொண்டுள்ள கொமர்ஷல் கிரடிட் நிறுவனத்துடனான இந்த ஒன்றிணைவு, சந்தேகத்திற்கு இடமற்ற வகையில் இருதரப்புக்கும் பரஸ்பரம் வெற்றியை பெற்றுத்தரும் ஒரு முயற்சியாக அமைந்துள்ளது. 
இலங்கையில் அண்மைக் காலங்களில் இடம்பெற்ற கல்விக் கண்காட்சிகளுள் முன்னர் ஒருபோதும் இல்லாதளவுக்கு மிகச் சிறந்த நிகழ்வாக Future Minds அமைந்துள்ளது என அதில் பங்குபற்றிய துறைசார் நிறுவனங்கள் அந்நிகழ்வை தரப்படுத்தியுள்ளன என்பதை குறிப்பிட்டுக் கூறுவதையிட்டு நாம் மகிழ்ச்சியடை கின்றோம். இந்நிகழ்வு நாடெங்கிலும் வெற்றி காண்பதற்கு வர்த்தக குறியீட்டு தூதுவர் என்ற வகையில் மஹேல ஜயவர்தனவும் குறிப்பிடத் தக்க பங்களிப்பினை வழங்கியுள்ளார்” என்றார்.
மலேசியாவில் இடம்பெற்ற UDC Business Awards 2011 நிகழ்வில் ஆசியாவின் மிகச் சிறந்த நிதிக் கம்பனி பிரிவில் வெற்றியாளராக கொமர்ஷல் கிரடிட் தேர்ந்தெடுக்கப்ப ட்டதுடன், அதற்கான விருதினை மலேசியாவின் முன்னாள் பிரதமர் கலாநிதி மஹதீர் மொஹமட் வழங்கி கெளரவித்தார்.
