மத்திய மாகாண பாடசாலைகள்அபிவிருத்திக்கு நிதி ஒதுக்கீடு


(மஸ்கெலிய குறூப் நிருபர்)
“மத்திய மாகாண தமிழ், சிங்கள, முஸ்லிம் பாடசாலைகளின் அபிவிருத்தி வேலைகளுக்காக மத்திய மாகாண கல்வி திணைக்களம் ரூபாய் 5 கோடி 73 இலட்சத்து 54 ஆயிரத்து 17 ரூபா 39 சதம் நிதி ஒதுக்கியுள்ளது. 
அந்நிதியை பாடசாலைகளின் அபிவிருத்தி வேலைகளுக்காக செலவு செய்ய மத்திய மாகாண கல்வி இலாகாவோடு ஒப்பந்தம் செய்துகொண்ட கட்டட ஒப்பந்தக்காரர்களிடமிருந்து விலை கோரல் மனுக்களை கோரியுள்ளது.
மேற்படி பணம் கல்வி இலாகாவினால் கண்டி, மாத்தளை, நுவரெலியா ஆகிய 3 மாவட்டங்களிலுள்ள தமிழ், முஸ்லிம், சிங்கள பாடசாலைகளுக்கு குடிநீர் வசதிகள், புதிய, பழைய கட்டடங்கள், மலசல கூடங்கள், கழிவுநீர் அறைகள், சிறுநீர் கூடங்கள், 2, 3 மாடி கட்டடங்கள், தொழில் பயிற்சி அறைகள், பாதுகாப்பு அரண்கள், பாடசாலை ஆசிரியர்கள் விடுதிகள், பாடசாலைகளின் மேலதிக பாதைகள், குடிநீர் குளங்கள், கழிவு நீரோடைகள் குடிநீர் வசதிகள் போன்றவை அபிவிருத்தி செய்யப்படும். (ஐ - ஞ)
