பெருந்தோட்டப் பகுதியில் ஒழுங்கற்றதபால் விநியோகம்; மக்கள் பாதிப்பு


(தெஹியோவிற்ற தினகரன் விசேட நிருபர்)
தோட்டங்களுக்கு வரும் கடிதங்களை உரிய முறையில் விநியோகம் செய்யாத காரணத்தால் மக்கள் பாதிக்கப்படுகின்றனர்.
ஜுலை 16 முதல் 22 ஆம் திகதி வரை நடத்தப்பட்ட சமூக ஒருமைப்பாட்டு வாரத்தின் ஆரம்ப நிகழ்ச்சியில் கலந்துகொள்ளும்படி எட்டியாந்தோட்டை வீஓயா தோட்டம் கீழ்ப்பிரிவில் வசிக்கும் ஏ. கிருஷ்ணகுமாருக்கு தேசிய மொழிகள் மற்றும் சமூக ஒருமைப்பாட்டு அமைச்சர் வாசுதேவ நாணயக்காரவிடமிருந்து ஒரு அழைப்பிதழ் அனுப்பப்பட்டி ருந்தது. இது அவருக்கு 18 ஆம் திகதிதான் விநியோகிக்கப்பட்டு ள்ளது. இதன் காரணமாக இவருக்கு அந்த முக்கிய நிகழ்வில் கலந்துகொள்ள முடியவில்லை.
இதுபற்றி கருத்துத் தெரிவித்த கிருஷ்ண குமார் க. பொ. த. உயர்தர வகுப்பில் தமது மகள் படிப்பதாகவும், உயர்தர பரீட்சை சம்பந்தமான கலந்துரையாடலில் கலந்துகொள்ளும்படி பாடசாலை அதிபரினால் அனுப்பப்பட்ட கடிதம் எட்டு தினங்கள் கழித்தே தமக்கு வழங்கப்பட்டதாகவும் எனவே அந்த முக்கிய கலந்துரையாடலில் கலந்துகொள்ள முடியாமல் போனதாகயும் கவலை தெரிவித்தார். 
இந்த சீரற்ற தபால் விநியோகத்தால் நேர்காணலுக்கான கடிதங்கள் தாமதமாய் கிடைப்பதால் கிடைக்கவிருக்கும் தொழிலும் விண்ணப்பதாரிகளுக்கு இல்லாமல் போவதாயும், வங்கிகளில் அடமானம் வைக்கும் நகைகளை மீளப் பெற்றுக்கொள்ள வங்கிகள் அனுப்பும் கடிதங்கள் தாமதமாய் கிடைப்பதால் தொழிலாளர்களின் நகைகள் ஏலவிற்பனை செய்யப்படுவதாகவும் கூறினார். 
11 டிவிஷன்களைக் கொண்ட வீஓயா தோட்டத்தில் தொழிலாளர்களுக்கு அனுப்பப்படும் கடிதங்களை உரிய முறையில் விநியோகம் செய்திட தோட்ட நிர்வாகம் நடவடிக்கை எடுக்க வேண்டுமென்றும் கேட்டுக்கொண்டார். (ஐ - ஞ)
