காடுகளை அழித்து சுற்றாடலுக்குதீங்கிழைப்போர் தண்டிக்கப்படுவார்கள்


இலங்கையில் காலநிலை மாற்றத்திற்கு பெரும் தீங்கிழைக்கக் கூடிய வகையில் காடுகளில் நாளாந்தம் அதிக குற்றச் செயல் கள் இடம்பெற்று வருவதாக சுற்றாடல்துறை அமைச்சு கடந்த வெள்ளிக்கிழமை பாராளுமன்றத்திற்கு சமர்ப்பித்த ஓர் அறிக்கை யில் குறிப்பிட்டுள்ளது.
காடுகளிலுள்ள விலைமதிப்பற்ற பெரிய விருட்சங்களை சட்டவிரோத மாக அவற்றுக்குள் பிரவேசிக்கும் சில சமூகவிரோதிகள் வெட்டி வீழ்த்தி வருவதனால், நாட்டிற்கு இதுவரையில் 65.8 மில்லியன் ரூபா நஷ்டம் ஏற்பட்டிருப்பதாக இவ்வறிக்கை சுட்டிக் காட்டுகின் றது.
இவ்விதம் காடுகளுக்குள் சட்டவிரோதமாக ஊடுருவிச் சென்று புரிந்த 1,183 குற்றச்செயல்கள் பற்றி கண்டுபிடிக்கப்பட்டுள்ளது. இவற்றில் 726 சட்டவிரோதமாக மரங்களை வெட்டி வீழ்த்தும் குற்றச் செயல் களாகும். பின்னர், அந்த மரங்களை லொறிகளில் ஏற்றி வெளியில் கொண்டுவரும் 179 குற்றச் செயல்கள் இடம்பெற்றுள்ளன. நுவரெலி யாவிலேயே ஆகக் கூடிய 154 இது போன்ற குற்றச் செயல்கள் இடம்பெற்றிருப்பது குறிப்பிடத்தக்கது.
2010 ஆம் ஆண்டில் எவ்வித அனுமதிப் பத்திரமும் இல்லாது நாடெ ங்கிலும் இயங்கிவரும் 400 பலகை விற்பனை நிலையங்களை அமைச்சு கண்டுபிடித்துள்ளது. கம்பஹா மாவட்டத்திலேயே இத்த கைய சட்டவிரோதமான பலகை விற்பனை நிலையங்கள் அதிக மாக இருக்கின்றன.
இவற்றுடன் காடுகளில் அத்துமீறி பிரவேசித்து காடுகளை சுத்தம் செய்து, அங்கு சேனைப் பயிர்ச்செய்கையில் ஈடுபடும் 244 குற்றச் செயல்கள் அனுராதபுரத்தில் இடம்பெற்றிருக்கின்றன.
காடுகளிலிருந்து மரங்களை வெட்டி, அவற்றை விற்பனை செய்வதற் காக ஏற்றி வந்த 5 லொறிகளை சுற்றாடல் அமைச்சின் வனப் பாது காப்பு மற்றும் சட்ட அமுலாக்கல் பிரிவு பறிமுதல் செய்தும் இருக் கிறது. 
இவற்றுடன் இதே குற்றத்தை செய்த 19 இரு சக்கர உழவு இயந்திரங்களையும் 2 புல்டோசர்களையும் 8 நான்கு சக்கர உழவு இயந்திரங்களையம், பாரிய பொருட்களை தூக்கி எடுக்கும் இயந்தி ரம் ஒன்றும் 2010 ஆம் ஆண்டில் பறிமுதல் செய்யப்பட்டுள்ளன.
இவற்றின் மொத்த பெறுமதி 29 கோடி ரூபாவாக இருக்கும் என்றும் மதிப்பீடு செய்யப்பட்டுள்ளது. காடுகளை இவ்விதம் சமூகவிரோதி கள் அழித்து வருவதனால், சுற்றாடலுக்கு தீங்கு ஏற்பட்டு நாட்டில் பருவகால மழை வீழ்ச்சியில் மாற்றங்கள் இடம்பெறுவதாகவும், இத னால் உரிய நேரத்தில் நெல்லை விதைத்து விட்டு மழைக்காக காத் திருக்கும் ஆயிரக் கணக்கான விவசாயிகள் மழை பெய்யாத கார ணத்தினால் தங்கள் உழைப்பையும், விதை நெல்களையும் இழந்து, பெரும் பொருளாதார கஷ்டத்தில் எதிர்நோக்கும் அவல நிலையும் கடந்த ஆண்டில் தோன்றியிருந்தது. 
அதுமட்டுமன்றி, தொடர்ச்சி யாக பல நாட்களுக்கு மழை பெய்து நெற்காணிகளை வெள்ளக் காடுகளாக மாற்றியும் இந்நாட்டின் நெல் உற்பத்திக்கு பெரும்பாதிப் பும் கடந்த ஓராண்டு காலமாக இடம்பெற்றும் வந்துள்ளது.
இதனால், காடுகளில் வசிக்கும் வனவிலங்குகளும், குறிப்பாக யானை இனமும் தாங்கள் வாழும் பிரதேசங்களின் பரப்பளவு குறைந்து வருவதனாலும், தங்களுக்கு தேவையான உணவு, நீர் வசதிகள் குறைந்து வருவதனாலும் பெரும் ஆபத்துக்களை எதிர்நோக்கிய வண்ணம் இருக்கின்றன. 1900 வது ஆண்டில் இலங்கையில் 20 ஆயிரம் காட்டு யானைகள் இருந்ததாக மதிப்பீடுகள் கூறுகின்றன.
ஆயினும் இப்போது யானைகளின் எண்ணிக்கை சுமார் 4 ஆயிரமாக குறைந்துள்ளது. இதுபற்றி சமீபத்தில் நடத்தப்பட்ட யானைகளின் கணக்கெடுப்பின் முடிவுகள் இன்னும் ஓரிரு வாரங்களில் வெளியி டப்படும் போது, யானைகளுக்கு ஏற்பட்ட அழிவுபற்றிய உண்மை யான விபரங்களை நாம் தெரிந்துகொள்ளலாம்.
இதனால், உண்ண உணவைத் தேடி யானைகள் தற்போது மனித குடி யேற்றங்களாக மாறியுள்ள காடுகளை அண்டியிருக்கும் பின்தங்கிய கிராம பிரதேசங்களுக்குள் புகுந்து, அங்கு மக்கள் உணவுக்காக பயிரிட்டு வரும் சேனைப் பயிர்ச் செய்கைகள் மற்றும் விளைச்சல் நிலையங்களை சூறையாடி வருவதுடன், போதியளவு உணவை அங்கு பெற முடியாது இருக்கும் போது ஆத்திரமடைந்த நிலை யில் அங்குள்ள வீடுகளை தாக்கி சேதப்படுத்துவதுடன், தாங்கள் எதிர்நோக்கும் மனிதர்களையும் கொன்று விடும் சம்பவங்கள் தற் போது நாட்டில் அதிகரித்து வருகின்றன.
தங்கள் குடியிருப்புக்களுக்குள் புகுந்து, பயிர்செய்கையை அழித்து வரும் யானைகள் மீது ஆத்திரமடையும் பொதுமக்களும் அவற் றின் மீது தங்கள் கைவசம் உள்ள சட்டவிரோத துப்பாக்கிகளை பய ன்படுத்தி, யானைகளை கொன்றுவிடும் பாவச் செயல்களும் இன்று நாட்டில் அதிகரித்து வருகின்றது.
நாட்டின் சுற்றாடலை பேணிப் பாதுகாப்பதன் மூலம் காலநிலைக்கும் காலநிலை மாற்றத்திற்கு தீங்கிழைக்காத வகையில் அரசாங்கமும் இப்போது காட்டுப் பிரதேசத்தில் பாதுகாப்பு நடவடிக்கைகளை அதி கரித்து மக்களின் இயல்பு வாழ்க்கைக்கு உத்தரவாதம் அளிக்குமுக மாக காடுகளை அழிக்கும் சமூகவிரோதிகளை கைது செய்து, அவ ர்கள் பயன்படுத்திய வாகனங்களை பறிமுதல் செய்தும் சம்பந்தப் பட்டவர்களுக்கு எதிராக கடும் சட்டநடவடிக்கைகளை எடுத்து வரு கிறது.
இதனால், காடுகளை பேணிப் பாதுகாப்பதுடன் இயற்கை அன்னை பெற் றுக் கொடுத்த எங்கள் நாட்டின் பாரம்பரிய சின்னமாக விளங்கும் யானை இனத்தையும் நாம் அழிவிலிருந்து பாதுகாக்க முடியும்.
