டீசல் சமையல் எரிவாயு விலை மேலும் உயராது


மசகு எண்ணெய் விலை மற்றும் உற்பத்தி செலவு ஆகியவற்றின் அடிப்படையில் பெட்ரோல், டீசல் விலையை எண்ணெய் நிறுவனங்கள் நிர்ணயித்து வருகின்றன.அந்த வகையில் கடந்த மாதம் டீசல் விலை லீற்றருக்கு ரூ. 62 உயர்த்தப்பட்டது. மேலும் சமையல் எரிவாயுவும் ஆண்டுக்கு 6 சிலிண்டர்தான் வழங்கப்படும் என கட்டுப்பாடு விதிக்கப்பட்டது. 
இருப்பினும் இந்த ஆண்டு டீசல், சமையல் எரிவாயு மற்றும் மண்ணெண்ணெய் விற்பனையில் அரசுக்கு வருவாய் இழப்பு அதிகரித்துள்ளது.இதனால் மீண்டும் விலை உயர்வு இருக்குமா? என்று பெட்ரோலியத்துறை மந்திரி ஜெய்யால் ரெட்டியிடல் நிருபர்கள் கேட்டனர். 
இதற்கு பதில் அளித்த ஜெய்பால் ரெட்டி, கடந்த ஆண்டைவிட இந்த ஆண்டு வருவாய் இழப்பு அதிகரித்துள்ளது. கடந்த ஆண்டு ரூ. 1 இலட்சத்து 38 ஆயிரத்து 541 கோடியாக இருந்த வருவாய் இழப்பு இந்த ஆண்டு மத்திய அரசுக்கு ரூ. 1 இலட்சத்து 67 ஆயிரத்து 415 கோடியாக உயர்ந்துள்ளது.
தற்போது டீசல் விற்பனையில் லீற்றருக்கு ரூ. 11.65 ஆம் மண்ணெண்ணெய் லீற்றருக்கு ரூ. 33.93 ஆம் சமையல் எரிவாயு சிலிண்டர் ஒன்றுக்கு ரூ. 468.50 ஆம் இழப்பு ஏற்படுகிறது.உற்பத்தியைவிட குறைவான விலைக்கு விற்கப்படுவதால் விலையை மேலும் உயர்த்த வேண்டிய சூழ்நிலை உள்ளது. ஆனால் அதற்கான தைரியம் இல்லை என்றார்.
