புற்று நோய்க்கான புதிய ஒளி சிகிச்சை


ஒருவருக்கு ஏற்படும் புற்று நோய் அவருடைய வாழ்க்கையின் முற்றுப்புள்ளியா அல்லது வெறும் கசப்பான ஒரு அனுபவமா என்பதை தீர்மானிப்பது அந்த புற்றுநோய்க்கான மருத்துவ சிகிச்சைகளே. அந்த வகையில், இன்றுவரை புற்றுநோய்க்கான சிகிச்சை களில் முதன்மையானது கீமோ தெரபி.
கீமோதெரபி புற்றுநோயாளிகளுக்கு ஒரு வரப்பிரசாதம் என்ற சொல்லும் அதேசமயம், இதன் பின்விளைவுகளால் புற்றுநோயாளிகளின் இயல்பு வாழ்க்கை வெகுவாக பாதிக்கப்படுகிறது என்பதை யும் மறுப்பதற்கில்லை.
அவர்கள் இந்த கீமோதெரபிக்கு ஒரு மாற்றுவழி கண்டுபிடித்தால் நல்லது என்று வருந்தும் புற்றுநோயாளிகளுக்கு ஆதரவுக்கரம் நீட்டுகிறது ஒரு புதிய வகை ‘ஒளி சிகிச்சை. இந்த புதிய சிகிச்சையை ஆரம்பித்து வைத்திருப்பவர்கள் அமெரிக் காவின் தேசிய புற்றுநோய் ஆய்வு மையத்தின் ஆய்வாளர் ஹிசாடாகா கொபாயாஷி தலைமையிலான ஆய்வுக் குழுவினர்.
ஒளியின் உதவியுடன் இயங்கும் இந்த புதிய வகை சிகிச்சையை எலிகள் மீது சோதனை நடத்திப் பார்த்துள்ளனர். அப்போது எலிகளின் உடலிலுள்ள புற்று நோய் உயிரணுக்களை மட்டும் இது அழிந்தது. உடலில் உள்ள மற்ற நல்ல கலங்களுக்கு எந்த பாதிப்பும் இல்லை. இந்த புதிய சிகிச்சையின் மூலம் பல வகையான புற்றுநோய்களை குணப்படுத்த முடியும் என்றும் இதுவரை உருவாக்கப்பட்டுள்ள ஒளி சிகிச்சைகளில் இதுவே மிகச் சிறந்தது என்றும் நம்பிக்கை யூட்டுகிறார்கள். புற்று நோய் ஆய்வாளர் கள் மேலும் இந்த சிகிச்சை முழுமை யாக சாத்தியப்பட்டுவிட்டால் புற்று நோய்க்கான முதன்மையான சிசிக்சைக ளான கீமோதெரபிக்கும் ரேடியோதெர பிக்கும் Good Bye சொல்லும் காலம் வெகு தொலைவில் இல்லை என்று சொல்கிறார் ஆய்வாளர் கொபாயாஷி.
அன்டிபாடிக்கள் என்றழைக்கப்படும் நோய்தடுப்பு ஊக்கிகளுடன் வெப்பத்தால் தூண்டப்படக்கூடிய புற்று நோய் உயிர ணுக்களை கொல்லும் திறனுள்ள மருந் துகள் ஒன்றிணைக்கப்படுகின்றன. இந்த நோய் தடுப்பு ஊக்கி மற்றும் மருந்து கலவையானது. ஒரு குறிப்பிட்ட அலை நீளமுள்ள (wave length) ஒளிக்கதிரால் தூண்டப்படும்போது புற்றுநோய் உயிர ணுக்கள் கொல்லப்படுகின்றன. அதாவது முதலில் நோய் தடுப்பு ஊக்கிகள் புற்று நோய் உயிரணுக்களின் வெளிப்புறத்தி லுள்ள புரதங்களை அடையாளம் காண் கின்றன. அதன் மூலம், ஆரோக்கியமான உயிரணுக்கள் தவிர்க்கப்பட்டு புற்று நோய் உயிரணுக்கள் மட்டும் தேர்வு செய்யப்படுகிறது. பின்னர் நோய் தடுப்பு ஊக்கிகளுடன் இணைக்கப்பட்டுள்ள வெப்பத்தால் தூண்டப்படும் மூலக்கூறுகள் ஒளிக்கதிர்களால் தூண்டப்படும்போது தேர்வு செய்யப்பட்ட புற்றுநோய் உயிர ணுக்கள் மட்டும் கொல்லப்படுகின்றன.
இந்த ஆய்வில் அகச்சிவப்பு (இன்ப்ரா ரெட்) ஒளி மூலம் தூண்டப்படக்கூடிய இரசாயன மூலக்கூறான மிஸி 700, மூன்று வகையான புற்றுநோய் நோய் தடுப்பு ஊக்கிகளுடன் இணைக்கப்பட்டது. இந்த மூன்று நோய் தடுப்பு ஊக்கிகளும், சில மார்பக புற்றுநோய் உயிரணுக்களின் வெளிப்புறத்தில் காணப்படக்கூடிய HER2, நுரையீரல் கணையம் மற்றும் பெருங்குடல் புற்றுநோய் உயிரணுக்களின் வெளிப்புறத்தில் காணப்படக்கூடிய EGFR மற்றும் ப்ராஸ்டேட் புற்றுநோய் உயிரணுக்களின் வெளிப்புறத்தில் காணப் படக்கூடிய PSMA ஆகிய மூன்று வகையான புரதங்களுடன் ஒட்டிக்கொள் ளக்கூடிய திறனுள்ளவை. IR700 மூலக் கூறுக்கு மற்றொரு விசேட திறனும் உண்டு. அதுதான் தூண்டப்படும்போது ‘ஒளிரக்கூடிய’ திறன் (fluorescence) இந்த சிகிச்சைக்கான பரிசோதனையில் எலிகளின் உடலிலுள்ள புற்றுநோய் உயிரணுக்கள் IR700 மூலக்கூறுடன் இணைக்கப்பட்ட புற்றுநோய் நோய் தடுப்பு ஊக்கிகளுடன் ஒட்டிக்கொண்டன. பின்னர் அந்த புற்றுநோய் உயிரணுக் களின் மீது அகச்சிவப்பு, ஒளிக்கதிர்கள் பாய்ச்சப்படும்போது அவை இறந்துபோகின் றன என்பது கண்டறியப்பட்டது.
இந்த புதிய சிகிச்சையில் சில விசேடங் களும் உண்டு. ஒன்று மிஸி 700 மூலக் கூறு தூண்டப்படும்போது ஒளிரக்கூடிய திறன் அதற்கு இருப்பதால் புற்றுநோய் உயிரணுக்கள் கொல்லப்படும்போது அவற்றை கண்காணிக்கும் வசதி கிடைக் கிறது. இதன் மூலம், சிகிச்சையின் முன் னேற்றத்தை தொடர்ந்து கண்காணிக்க முடியும். இரண்டு மிஸி 700 மூலக்கூற் றினை தூண்டும் அகச் சிவப்பு ஒளிக் கதிர்களுக்கு தசைகளுக்குள்ளே பல சென்ரி மீற்றர் நீளத்துக்கு ஊடுருவிச் செல்லும் திறன் உண்டு என்பதால் புற்றுநோய் கட்டிகளை முழுமையாக அழிக்கும் வசதி இந்த புதிய சிகிச்சையில் மட்டுமே உண்டு.
இந்த புதிய ஒளி சிகிச்சையின் முக்கிய சிறப்பம்சம் இதன் தேர்வுத்திறன், அதாவது இதற்கு முந்தைய பல ஒளி சிகிச்சை முறைகள், கீமோதெரபி மற்றும் ரேடியோதெரபி சிகிச்சைகளைப் போல புற்றுநோயை சுற்றியுள்ள ஆரோக்கியமான உயிரணுக்களையும் கொன்றுவிடுகின்றன. ஆனால் இந்த புதிய ஒளி சிகிச்சைமுறை புற்றுநோய் உயிரணுக்களின் வெளிப்புறத்தில் இருக்கும் புரதங்களை அடையாளம் கண்டு இயங்குவதால் ஆரோக்கியமான உயிரணுக்கள் தவிர்க்கப்பட்டு புற்றுநோய் உயிரணுக்கள் மட்டுமே கொல்லப்படுகின்றன என்பது குறிப்பிடத்தக்கது.
இந்த புதிய ஒளி சிகிச்சையை மனிதர்களுக்கும் பயன்படுத்தலாம் என்பதை உறுதிப்படுத்த மேலும் பல ஆய்வுகள் மேற்கொள்ளபட வேண்டியது அவசியம்.
