இராணுவத்தின் மனிதாபிமானம் பற்றிதருஸ்மன் அறிக்கை வெளியிடவில்லை


தருஸ்மன் அறிக்கை எவ்வளவு தூரம் இலங்கைக்கு பாதகமான விளைவுகளை ஏற்படுத்தியிருக்கிறது என்பதை இன்று ஐக்கிய நாடுகளின் நிர்வாக சட்டவரம்புகளை கற்றறிந்த சட்டவல்லுநர்க ளும், அரசியல் தலைவர்களும் பலதரப்பட்ட கருத்துக்களை தெரி வித்துள்ளார்கள்.
தகவல் திணைக்களத்தின் பணிப்பாளரும், பிரபல ஊடகவியலாளருமான வசந்த பிரிய ராமநாயக்க தெரிவித்த ஆதாரபூர்வமான தகவல்களை உள்ளடக்கியிருக்கும் ஒரு கட்டுரையின் முக்கிய அம்சங்களை இங்கு குறிப்பிடுவது பொருத்தமானதாக இருக்கும். யுத்தம் முடிவடைவதற்கு சில தினங்களுக்கு முன்னர் இலங்கையின் பாதுகாப்பு படையினர், எல்.ரி.ரி.ஈ.யின் கடற்படைத் தளபதியான சூசையின் குடும்பத்தினரை யும், தமிழ்ச்செல்வத்தின் குடும்பத்தினரையும், பிரபாகரனின் பெற்றோ ரையும், மேலும் பல எல்.ரி.ரி.ஈ. தலைவர்களையும் பல நூற்றுக்கணக் கான கரும்புலி தற்கொலை படையினர் மீதும் கருணைக்காட்டி அரசா ங்கப் பக்கத்திற்கு வாருங்கள், உங்களுக்கு உகந்த பாதுகாப்பை அளிப் போம் என்று கூறியிருந்த உண்மை நிகழ்வுகளை தருஸ்மன் அறிக்கை வெளியிட தவறிவிட்டது.
அது போன்றே, ஐக்கிய தேசிய கட்சியின் தலைவர் ரணில் விக்கிரமசிங்க யுத்தத்தின் போது ஒரு நிலைப்பாட்டைக் கையாண்ட போதிலும், தரு ஸ்மன் அறிக்கையை வேறொரு கோணத்தில் பார்த்து ஒன்றுக்கொன்று மாறுபட்ட நிலையை கடைப்பிடித்து வருகிறார். 
எல்.ரி.ரி.ஈ. யினரினால் இலங்கை ஆயுதப்படையினர் தோற்கடிக்கப்பட்டால் ஐக்கிய தேசிய கட்சிக்கு மீண்டும் அதிகாரத்திற்கு வரமுடியுமென்று இருந்த நம்பிக்கை இராணுவம் அடைந்த வரலாற்று முக்கியத்துவம் வாய்ந்த வெற்றியின் மூலம் தவிடு பொடியாகிவிட்டது. 
ஆழ்கடலில் சந்தேகத்திற்கிடமான முறையில் சென்றுகொண்டிருந்த ஒரு படகை அடையாளம் காண்பது இலங்கை கடற்படையினருக்கு இலகுவாக இருந்தது. கடற்படையின் சக்திவாய்ந்த கண்காணிப்பு உபகரணங்களின் மூலம் அதனை அவதா னித்த போது, அவர்களுக்கு எல்.ரி.ரி.ஈயினரின் குடும்பத்தவர்கள் நாட்டை விட்டு தப்பியோட செய்யும் முயற்சி ஊர்ஜிதமாகியது. அதையடுத்து இலங்கையிலிருந்து தப்பியோடுபவர்களின் இந்தப் படகை கைப்பற்று வதென்று கடற்படையினர் தீர்மானித்தனர்.
கடற்படையினர், அவர்கள் மீது துப்பாக்கி பிரயோகம் செய்திருந்தால் சூசை யின் மனைவியும் அவரது பிள்ளைகளும் ஆழ்கடலிலேயே உயிரிழந் திருப்பார்கள். தப்பியோட முயற்சித்தவர்களிடம் கையில் பெருமளவு பண நோட்டுக்களும், பல கிலோகிராம் தங்கமும் இருந்தன. அப் போது சூசை இலங்கை இராணுவத்துடன் யுத்தம் செய்து கொண்டிருந் தார். சூசை தான் தனது குடும்பத்தினரை நாட்டிலிருந்து தப்பியோடு மாறு உத்தரவு பிறப்பித்திருந்தார்.
அவர்களை விசாரணைக்கு உட்படுத்திய போது, சூசை புதுமாத்தளனில் யுத்தம் செய்து கொண்டிருப்பது தெரியவந்தது. சூசை உங்களுடன் வர மாட்டாரா என்று குடும்பத்தினரிடம் வினவிய போது, இல்லை அவர் வரமாட்டார் என்று பதிலளித்தனர். அந்த அதிகாரி சூசையின் மனை வியிடம் முட்டாள்தனமாக நடந்து கொள்ளாமல் எங்களிடம் வந்து சர ணடையுங்கள் என்று கேட்டிருக்கிறார். அவர் தன்னுடைய கையடக்கத் தொலைபேசியை சூசையின் மனைவிக்கு கொடுத்து, சூசையுடன் பேசு வதற்கும் சந்தர்ப்பத்தை அளித்து, சூசையையும் வந்து தங்களிடம் சர ணடையுமாறு கேட்டுக் கொண்டார். ஆயினும் சூசை, வந்து சரணடை யவில்லை. அவர் தீர்க்கமான எண்ணத்துடன் யுத்தத்தில் ஈடுபட்டுக் கொண்டிருந்தார்.
சூசை அன்று தமக்கு விடுத்த வேண்டுகோளை ஏற்று அரச தரப்பிற்கு வந்திருந்தால் இன்றும் அவர் உயிரோடு இருந்திருப்பார். இறுதியில் சூசையின் குடும்பத்தினரை கடற்படை அதிகாரிகள் உணவு, உடை ஆகியவற்றை கொடுத்து அன்போடு பராமரித்திருக்கிறார்கள். பின்னர், அவர்கள் தடுப்பு முகாம் ஒன்றில் ஒப்படைக்கப்பட்டனர். தமிழ்ச் செல் வத்தின் மனைவியும் அவரது பிள்ளைகளும் இவ்விதமே வந்து சரண டைந்தனர்.
அவர்கள் இடம்பெயர்ந்த சாதாரண மக்களுடன் வந்து, தடுப்பு முகாமில் பாதுகாப்பை பெற்றனர். பிரபாகரனின் தந்தையும், தாயும் மேலும் பல எல்.ரி.ரி.ஈ தலைவர்களும் அக்கட்சியின் ஊடகப் பேச்சாளர்களான இராசையா இளந்திரையன், தயா மாஸ்டர் ஆகியோ ரும் இலங்கை இராணுவத்தினரிடம் சரணடைந்தனர். மனிதாபிமான முறை யில் இராணுவத்தினர் யுத்தத்தை நடத்திக்கொண்டிருந்த போதே இவர் கள் சரணடைந்து, முகாம்களில் குடியமர்ந்தனர்.
இத்தகைய உண்மையான நிகழ்வுகளும், தகவல்களும் தருஸ்மன் அறிக் கையில் சேர்க்கப்படவில்லை. எமது இராணுவ வீரர்களே கரும்புலி தற்கொலை படையைச் சேர்ந்த ஆண்பிள்ளைகளுக்கும், பெண் பிள் ளைகளுக்கும் வைத்திய சிகிச்சையைப் பெற்றுக் கொடுத்தனர். இராணு வத்தினர் மனிதாபிமான முறையில் மேற்கொண்ட யுத்தத்தின் போது இவர்கள் மனிதாபிமான முறையில் நடத்தப்பட்டனர்.
இதனை பல்லாயிரக்கணக்கானோர் தொலைக்காட்சிகள் மூலமும் பார்த்தி ருக்கிறார்கள். இவ்விதம் சுமார் 3 இலட்சம் பேர் தங்கள் உயிர்களை காப்பாற்றிக் கொள்வதற்காக அரசாங்கத் தரப்பிற்கு கிழிந்த உடைகளை அணிந்தவாறு, தங்களிடமிருந்த ஒருசில பொருட்களை தாங்கிக்கொ ண்டு வந்ததை தருஸ்மன் நேரில் பார்க்கவில்லை. அவர்களுக்கு எமது இராணுவத்தினர் கனிவோடு அளித்த பராமரிப்பையும் தருஸ்மனும் அவரது சகாக்களும் பார்க்கவுமில்லை.
தருஸ்மன் அறிக்கையில் அவர்கள் பார்க்காத எங்களால் உண்மையென்று நம்ப முடியாத தகவல்களை சேர்த்திருக்கிறார்கள். எமது இராணுவத்தி னர் மனிதாபிமான முறையில் மேற்கொண்ட பணிகள் எதனையும் தரு ஸ்மன் அறிக்கையில் குறிப்பிடப்படவில்லை. இதனால் தான் தருஸ் மன் அறிக்கை உண்மைக்கு முரணான தவறான வழியில் மற்றவர் களை இட்டுச் செல்லக்கூடிய அறிக்கையென்று நாம் நிராகரிக்க வேண் டியிருக்கிறது.
