~ஆங்கிலமென்பது மேல்வர்க்க மக்களுக்குரிய அடையாளமல்ல&#39;

(நேற்றைய தொடர்)
இது குறித்த புவியியல் அமை விடத்திற்கேற்பவோ அல்லது ஓர் இனக் கூட்டத்திற்கேற்பவோ தொடர்புபடுத்த முடியாத பல வகைகளை உடையது. இவ்வேறுபாடு நகர அல்லது கிராம அடிப்படை யிலேயே பிரதானமாக ஏற்படுகின்றது பல கல்விமான்கள் இலங்கைக்குரிய நியம ஆங்கிலத்தை வரையறை செய்ய பல பிரயத்தனங்களை மேற் கொண்டுள்ளனர்.
எச். ஏ. பாசே (H. A. Passe) என்பவர் முதன் முதலில் கல்வி ரீதியாக இலங்கைக்குரிய ஆங்கில வகையை இனங்கண்டு அடையாளப்படுத் தியுள்ளார். இது நியம இங்கிலாந் துக்குரிய ஆங்கிலத்திலிருந்து வேறுபடுகின்றது.
இது உச்சரிப்பிலும், குரலிலும் ஸ்தாயியிலும் ஏற்படும் ஏற்றத்தாழ்விலும் தனக்கேயுரிய தனிப்பட்ட சுவையை உடையது எனவும் இவர் கூறினார். இலங்கையின் ஆங்கில மொழி குறித்துப் பேசியி ருக்கும் கந்தையா நகரப்புற ஆங் கிலத்தையும் கிராமப்புற ஆங்கிலத் தையும் வெளிச்சமிட்டுக் காட்டியுள்ளார். இப்பிரிவுகள் மொழியின் மேலாதிக்கப் பிரிவு என்றழைக்கப்படும் வகுப்புத் தடைகளை உருவாக்கியிருப்பதாகவும் இவை வாள் போன்ற சக்தியைக் கொடுப்பதாகவும் கூறியுள்ளார்.
மனிக் குணசேகராவின் கூற்றுக் கிணங்க இலங்கையின் நகர்ப் புறங்களில் இலங்கைக்குரிய ஆங்கிலம் பேசப்படுவதாகக் குறிப்பிடுகின்றார். மறுபுறம் அர்ஜுன பராக்கிரம குறிப் பிடுகையில் மேலாதிக்கமற்ற ஆங்கில மொழி இலங்கையில் பேசப்படுகின்றது என்கிறார். மைக்கல் மெயிலர் கூறு கையில் ஒரு வகையான ஆங்கிலம் இலங்கையில் பேசப்படுகின்றது என்கிறார். பல கல்விமான்கள் இல ங்கையின் ஆங்கிலத்தை தலையீடு செய்யும் வகைக்குரியவதாகவும் இவ்வகை மொழி உள்ளக மொழி யைப் போன்று மொழியியல் செயன் முறையின் போது உருவாக்கப்பட்டது என்கின்றனர்.
இலங்கை நியம ஆங்கிலத்துக்கும் பிரித்தானிய நியம ஆங்கிலத்திற்கும் இடையில் கவனிக்க வேண்டிய வேறுபாடுகள் காணப்படுகின்றன. இவை உருபனியல், ஒலியியல், கட்டமைப்பியல் மட்டங்களில் காணப்படுகின்றன. இலங்கை நியம ஆங்கிலத்துக்கும் பிரித்தானிய நியம ஆங்கிலத்துக்கும் இடையிலான வேறுபாடுகள், முக்கியத்துவத்தின் அடிப்படையிலான ஒழுங்கில் ஆவணப் படுத்தப்பட்டுள்ளன. பிரித்தானிய நியம ஆங்கிலத்துக்கும் இலங்கை நியம ஆங்கிலத்துக்கும் இடையில் சிங்கள, தமிழ் மொழிகளினுடைய செல்வாக்குக் காரணமாக உருபனியல், சொல்லியல், கட்டமைப்பியல் மட் டங்களில் வேறுபாடுகள் காணப்படு கின்றன. பல சிங்கள தமிழ்ச் சொற்கள் இலங்கை நியம ஆங்கிலத்தில் புகுத்தப்பட்டிருக்கின்றன. அத்துடன் தமிழ் அல்லது சிங்கள வாக்கியத்தை ஒத்த பிரித்தானிய நியம ஆங்கிலத்தில் காணப்படாத வசனங்கள் இலங்கை நியம ஆங்கிலத்தில் காணப்படுகின்றன.
பிரித்தானிய நியம ஆங்கிலத்தில் குறிப்பிடக்கூடிய சில உருபனியல் செய்முறைகள் சொற்கள் உருவாக்கப் பயன்படுகின்றன. இணைப்பின் சில அடிப்படைச் சட்டங்கள் இலங்கை நியம ஆங்கிலத்தில் பயன்படுத்தப் படுகின்றதாயினும் பிரித்தானிய நியம ஆங்கிலத்தில் காணப்படாத சில விசேட அம்சங்கள் இலங்கை நியம ஆங்கிலத்தில் பயன்படுத்தப் படுகின்றன. அவ்வாறான இணைப்பின் பிரதான இயல்புகளாக பின்னொட் டானது சிங்கள அல்லது தமிழ்ச் சொற்களுடன் இணைதலும் இரண்டு பின்னொட்டுகளின் பயன்பாடுகளும் அமைகின்றன. இக்கோலம் நியம பிரித்தானிய ஆங்கிலத்தில் காணப்படுவதில்லை.
உதாரணம் thadey + ing = thadeying ‘thadey’ எனும் சிங்கள சொல்லின் கருத்து ‘கெட்டியாகப் பிடித்தல்’ என்பதாகும். மேற்படி சிங்கள் சொல்லுடன் ஆங்கிலத்தின் பின்கெட்டான ‘ing ஐச் சேர்க்கும் போது உருவாகும் ‘thadeying’ என்ற சொல்லின் கருத்து கெட்டியாகப் பிடித்து ஆடுதல் (dancing cheek to cheek) என்பதாகும்.
இரண்டு பின்னொட்டுகளின் பயன்பாடும் இலங்கை ஆங்கிலத்தின் விசேட அம்சமாகும். உதாரணம் :
Nurunuru + fy + ing = Nurunurufying (பரபரப்பு)
Kendiri + fy + ing = Kendirifying (புலம்பல்)
மேற்படி உதாரணத்தில் வேர்ச் சொற்கள் சிங்கள அல்லது தமிழ்ச் சொற்களாகும். பின்னொட்டுக்கள் ஆங்கிலப் பின்னொட்டுகளாகும். நியம பிரித்தானிய ஆங்கிலத்தில் உள்ளது போன்றே ‘ing’, ‘fy’ ஆகிய பின்னொட்டுகள் பயன்படுத்தப் படுகின்றன.
பிரித்தானிய நியம ஆங்கிலத்தோடு ஒப்பிடுகையில் இலங்கை நியம ஆங்கிலத்தில் வித்தியாசமான செயன்முறைகளைப் பயன்படுத்தி கூட்டுச் சொற்கள் உருவாக்கப்படு கின்றன. இவை இலங்கை நியம ஆங்கிலத்தில் சிங்கள அல்லது தமிழ்க் கூட்டை இரவல்பெற்று, இரண்டு ஆங்கிலச் சொற்களை ஒன்று சேர்த்து ஆங்கிலச் சொல் ஒன்றுடன் சிங்கள அல்லது தமிழ்ச் சொல்லை இணை ப்பதன் மூலம் பெறப்படுகின்றது.
உதாரணம் :
Cut piece center : இது துணிகளை வெவ்வேறு நீளங்களில் துண்டு துண்டாக வெட்டி விற்கும் கடையைக் குறிக்கும். இங்கு ‘cut’ என்பது வெட்டும் செயலையும் ‘piece’ என்பது துண்டாக வெட்டப்பட்ட துணிகளையும் குறிக்கும்.
Couple package : இது ஒரு ஜோடிக்குரிய ஒரு சேவைப் பொதி ஆகும். சேவை வழங்கப்பட்டுக் கொண்டிருக்கின்றது என்ற நீண்ட விபரணத்துக்குப் பதிலாக குறுக்கமாக்கிய ஒரு கூட்டுச் சொல் ஆகும்.
Double vasi : : இக்கூட்டு ‘double’, ‘visi’ எனும் சொற்களின் சேர்க்கையாகும். ‘visi’ எனும் சிங்களச் சொல்லின் பொருள் ‘அதிர்ஷ்டம்’ என்பதாகும். ஓர் உற்பத்தியை அல்லது சேவையை வாங்கும்போது ஒன்றைவிடக் கூடிய நன்மை எனும் பொருள்பட இக் கூட்டுச்சொல் பயன்படுத்தப்படும்.
வசனக் கூட்டமைப்பு ஒழுங்கைப் பேணுகின்ற சொற்றொடரிலக்கணம் இலங்கை நியம ஆங்கிலத்திலும் பிரித்தானிய நியம ஆங்கிலத்திலும் ஒரே விதியையே பின்பற்றுகின்றன. இரண்டும் ஆங்கிலத்தின் சொல் 4கீசீகில் ஒத்திருக்கின்றன.
உ+ம் :
எழுவாய் – வினைச்சொல் - செயப்படுபொருள் கூட்டமைப்பு
வினைச் சொற்றொடர்கள்
பெயர்ச்சொற்றொடர்கள்
உருபீடைச் சொற்றொடர்கள்
எழுவாய் – வினைச்சொல் இசைவு, பெயர்ச் சொற்றொடர்களில் சுட்டு இடைச் சொற்ககளின் பயன்பாடு, எண்ணுபெயர்களுக்கும் எண்ணு பெயர்கள் அல்லாதவற்றுக்கும் இடையிலான வேறுபாடுகள் போன்ற சொற்றொடரிலக்கண விதிகளிலே வாக்கியம் ஒன்றின் கட்டமைப்பு தங்கியுள்ளது. இலங்கை நியம ஆங்கிலத்தில் மேற்படி விதிகள் சில மாறுதல்களுடன் பின்பற்றப்படுகின்றன.
இலங்கை நியம ஆங்கிலத்திலே பேச்சு ஆங்கிலத்துக்கும் எழுத்து ஆங்கிலத்துக்கும் இடையே பரந்த வேறுபாடு காணப்படுகின்றது. இலங்கை ஆங்கிலத்தில் பேச்சுமொழி சேர்க்கையின் முழு பயன்பாடு, இரட்டை ஒப்பீடுகளின் பயன்பாடு போன்ற பல தனிப்பட்ட அம்சங்களை காணலாம். ஆனால் எழுத்து மொழியின் கட்டமைப்பு பிரித்தானிய நியம ஆங்கிலத்தின் கட்டமைப்புக்கு நெருக்கமானது. பேச்சு மொழியில் காணப்படும் கட்டமைப்பு வேறு பாடுகள் எழுத்து மொழியில் அனு மதிக்கப்படுவதில்லை.
இலங்கை நியம ஆங்கிலத்தின் பேச்சு மொழியில் தனிப்பட்ட அம்சமாக வினாக்களின் இறுதியில் ‘no’ எனும் சேர்க்கையின் பயன்பாடு உள்ளது. இவ்வாறான சேர்க்கைகள் பேச்சில் மட்டுமே உள்ளன. எழுத்து மொழியில் தடைசெய்யப்படுகின்றன. ‘no’ எனும் சேர்க்கை சிங்களச் சொல்லான ‘neda’ என்பதிலிருந்து இரவல் வாங்கப்பட்டது. நியம ஆங்கிலத்தைப் பேசுபவர்களின் வசனங்களில் இந்தச் சேர்க்கை காணப்படுகின்றது.
உதாரணம் :
I told you no? என்பது இலங்கை நியம ஆங்கிலத்தில் பொதுவான பயன்பாட்டுக்குரிய ஒன்றாகும். ‘no’, ‘isn’t’, ‘men’ போன்ற சேர்க்கைகள் இலங்கை நியம ஆங்கிலத்தின் பேச்சு மொழியில் உள்ளன. ஆனால் எழுத்து மொழியில் தவிர்க்கப் படுகின்றன. மேற்படி வசனத்தை I told you didn’t I? என்றவாறு சேர்க்கை இல்லாமல் எழுதலாம். ‘no’ எனும் சேர்க்கையைச் சரிசெய்து ‘Isn’t it’ என்பது இலங்கை நியம ஆங்கிலத்தின் ஒரு பகுதியாக வருகின்றது.
இலங்கைக்கான நியம ஆங்கி லத்துக்கும் பிரித்தானிய நியம ஆங் கிலத்துக்கும் இடையிலான ஒப் பீட்டின்போது ஒலியனியல் வேறுபாடு முக்கியமானது. ஏனெனில் இவ் வேறுபாடு மொழியியல் ரீதியாக மட்டுமன்றி சமூக ரீதியிலும் ஏற்படு கின்றது. ஏனெனில் பிரித்தானிய நியம ஆங்கிலத்தின் ஒலியனியல் கோலத்தை பின்தொடர முயற்சி செய்யும்போது இலங்கை நியம ஆங்கிலத்தில் வகுப்பு வேறுபாடுகள் உருவாக்கப்படுகின்றன. இதன் தொடராக பேசப்படும் ஆங்கிலத்தின் தன்மையிலும் பேசப்படும் இருப் பிடத்தின் அடிப்படையிலும் நியம இலங்கை ஆங்கிலம் நகர ஆங்கிலம், கிராம ஆங்கிலம் எனப் பிரிவடை கின்றது. நியம ஆங்கிலம் பேசும் நகர பேச்சாளர்கள் சொல்லழுத்தத்துடனும் சரியான உச்சரிப்புடனும் பேசுகின்ற அதேவேளை கிராமிய பேச்சு சிங்கள தமிழ் மொழிகளுக்கு நெருக்கமாகக் காணப்படுவதால் இது நகரத்தவர்களால் மதிப்பு குறைவாக்கப்படுகின்றது. மேலும் கவனிக்கப்பட வேண்டிய விடயமெனில் நியம இலங்கை ஆங்கிலத்தைப் பேசும் பலர் இரு மொழி பேசுபவர்களாக இருந்தும் சிங்கள, தமிழ் மொழியின் ஒலிகளின் செல்வாக்கு நகரத்துக்குரியதாகவோ அல்லது கிராமத்துக்குரியதாகவோ இருந்தாலும் அவர்களது பேச்சு ஆங்கில ஒலியில் காணப்படு கின்றமையாகும்.
எமது வழியில் ஆங்கிலம் பேசு வோம்’ மந்த நிலையிலுள்ள ஒருவரைச் சரியாக்குவதையும், பேராவலுடன் கற்பவர்களையும் இலக்காகக் கொண்டுள்ளது எனலாம். கற்றலை வசதிப்படுத்துவதற்காக மேலாதிக்கமற்ற தேசியத்துக்குரிய ஆங்கிலத்தின் பயன் பாட்டை அரசாங்கம் முன்மொழி கின்றது. இது கற்பவரது உண்மை நிலைக்கு நெருக்கமாக உள்ளது. இதன் விளைவாக மொழியை எமது வழியில் பயன்படுத்த முன்மொழி கின்றது. பொதுவாகப் பல ஆசிரி யர்களும், மாணவர்களும் சரியான இலக்கணத்துடன்கூடிய மொழியைக் கற்பதற்கு ஆர்வமுடையவர்களாக இருக்கும் அதேவேளை அவர்களுள் பெரும்பான்மையோர் இது இலங்கையில் பேசப்படும், கற்பிக் கப்படும் இரண்டாவது மொழி என்பது பற்றி அறிவு பெற்றிருக் கின்றார்கள். மாணவர்கள் ஆசிரியர்கள் ஆகிய இருவரும் இலங்கை நியம ஆங்கிலம் கற்றல் கற்பித்தலுக்குரிய சிறந்த ஆங்கிலம் எனக் கருதுகின்றனர். இது தேசிய ரீதிக்குரிய ஆங்கிலத்தின் கற்றல் கற்பித்தலுக்குரிய முக்கியத் துவம் பற்றிய அரசாங்கத்தின் நிலையை வெளிப்படுத்துவதினையும் மாணவர்கள் அவர்களுடைய வழியில் மொழியைப் பயன்படுத்துவதில் தன்நம்பிக்கை உடையவர்களாகவும் காணப் படுவதையும் வெளிப்படுத் துகின்றது.
‘எமது வழியில் ஆங்கிலம்’ என்ற ஆங்கில மொழிப் பாவனைக்கான அங்கீகாரத்தை இலங்கையில் பேசப்படுகின்ற ஆங்கில மொழி வகைகளுள் ஒன்றாகிய இலங்கை நியம ஆங்கிலத்திற்கு ஆதரவும் பெறுமானம் வழங்கப்பட்டுள்ளமை குறிப்பிடத்தக்கது. மேற்படி இலங்கை நியம ஆங்கிலம் மாணவர்களுக்கு கற்பிப்பதற்கு சிறந்த வகை என்ற அங்கீகாரமும் பெறுமானமும், ஆங்கில மொழி கற்பித்தல் துறை யிலுள்ள புலமைசாலிகளாலும் கல்வியாளர்களினாலும் வழங்கப் பட்டுள்ளது.
முடிவாக ‘எமது வழியில் ஆங்கிலம் பேசுவோம்’ என்பது இலங்கையில் பேசப்படுகின்ற ஆங்கிலத்தில் மிகச் சிறந்த ஒன்றாக அங்கீகரிக்கப்பட்டுள்ள இலங்கை நியம ஆங்கிலம் தொடர் பான ஒரு மீள்வலியுறுத்தலாக நிர்ணயிக்கப்படுகின்றது. இந்தத் திட்டத்தின் ஆரம்பத்தில் இலங்கையில் பாவனையிலுள்ள ஆங்கில மொழி வகைகளுள் அரச அங்கீகாரம் பெற்ற ஒரு ஆங்கில வகையாக இலங்கை நியம ஆங்கிலத்தை அரசாங்கம் அங்கீகரித்திருந்தது.
