தாழமுக்கம்: முல்லைத்தீவுக்கு சுமார் 200 கிலோமீற்றர் தொலைவில் மையம்


வங்காள விரிகுடாவில் ஏற்பட்டுள்ள தாழமுக்கம் தற்போது முன்னோக்கி முல்லைத்தீவுக்கு சுமார் 200 கிலோமீற்றர் தொலைவில் மையம் கொண்டுள்ளதாக வளிமண்டலவியல் திணைக்களம் அறிவித்துள்ளது.
தாழமுக்கம் காரணமாக குறிப்பாக யாழ்ப்பாணம், திருகோணமலை,மட்டக்களப்பு மற்றும் மன்னார் ஆகிய பிரதேசங்களில் கடலை அண்டிய பகுதிகளில்வசிக்கும் மக்கள் அவதானத்துடன் செயற்படுமாறும் இன்று திங்கட்கிழமை முதல் நாட்டின் பல பாகங்களிலும் மழையுடன் கூடிய காலநிலை நிலவுவதுடன் கடும் காற்றுவீசுமெனவும் திணைக்களம் மேலும் தெரிவித்துள்ளது.
வடக்கு கிழக்கு கடற்கரையேரப் பகுதிகளில் கடும் காற்று வீசக்கூடும் என்பதால் கடல் கொந்தளிப்பாக காணப்படும். எனவே மீனவர்களை விழிப்புடன் இருக்குமாறு அறிவுறுத்தப்பட்டுள்ளனர்.

