நாட்டை அபிவிருத்தி செய்ய அரசாங்கத்திற்குமக்கள் இன்னுமொரு ஆணையிட வேண்டும்



சனிக்கிழமை 8ம் திகதி நாட்டின் முன்னேற்றத்தையும், பொரு ளாதார வளர்ச்சியையும் தொனிப் பொருளாகக் கொண்ட உள் ளூராட்சி மன்றத் தேர்தல் நடைபெறவுள்ளது. 
2010ம் ஆண் டின் ஜனாதிபதித் தேர்தலில் மக்கள் ஜனாதிபதி மஹிந்த ராஜபக்ஷ அவர்களுக்கு ஆகக்கூடிய பெரும்பான்மை வாக்குகளை அளி த்து, ஜனாதிபதியாக இரண்டாவது தடவையும் தெரிவு செய்து நாட்டின் ஐக்கியத்தையும், பொருளாதாரத்தையும் மக்களின் வாழ்க் கையையும் சீர்குலைத்துவரும் பயங்கரவாதத்தை பூண்டோடு ஒழி த்துவிட வேண்டுமென்று ஆணையிட்டனர்.
மக்களின் இந்த ஆணையை கடமையுணர்வுடன் பொறுப்பேற்றுக் கொண்ட ஜனாதிபதி மஹிந்த ராஜபக்ஷ அவர்கள், அதனை நிறை வேற்றுவதற்காக தன்னுடைய சிறந்த ஆளுமையின் மூலம் பயங் கரவாதிகளை முற்றாக அடக்கிவிடும் இராணுவ செயற்பாட்டினை நடைமுறைப்படுத்திக் கொண்டிருந்த அதே வேளையில், நாட்டின் அபிவிருத்தி நடவடிக்கைகளையும் மக்களின் ஏனைய அத்தி யாவசியத் தேவைகளையும் ஏக காலத்தில் நிறைவேற்றவும் தவற வில்லை.
இறுதியில் 2009ம் ஆண்டு மே மாதம் 18ம் திகதியன்று 30 ஆண் டுகால எல்.ரி.ரி.ஈ. பயங்கரவாதம் அடக்கப்பட்டு நாட்டில் மீண்டும் மக்களிடையே நல்லுறவையும் புரிந்துணர்வையும் ஏற்படுத்தும் ஒரு நிரந்தர சமாதானம் உருவாகியது. அன்றிலிருந்து ஜனாதிபதி அவர்கள் நாட்டை அபிவிருத்தி செய்யும் பணிகளை மேற் கொண்டார்.
யுத்தத்தினால் இடம்பெயர்ந்த சுமார் 3 லட்சம் மக்களில் 10 ஆயிரம் பேரைத் தவிர அனைவரும் இப்போது அரசாங்கத்தினால் அவர் களின் சொந்த ஊர்களில் பாதுகாப்பான சூழ்நிலையில் குடியமர்த் தப்பட்டுள்ளார்கள். எஞ்சியிருக்கும் சுமார் ஆயிரம் பேர் டிசம்பர் மாதம் 31ம் திகதிக்கு முன்னர் அவர்களின் சொந்த இடங்களில் மீள் குடியமர்த்தப்படுவார்கள் என்று அரசாங்கம் உறுதியளித்துள் ளது. 
இவ்விதம் நாட்டில் அன்று நடந்தது போன்று திரும்பிய இடமெல்லாம் தற்கொலை குண்டுதாரிகளினால் ஏற்படுத்தப்பட்ட அழிவுகளின் ஞாபகம் இன்றும் நாட்டில் இருக்கின்ற போதிலும் மக்கள் அன்றைய துயர நிலையில் இருந்து நீங்கி இப்போது அமைதியான வாழ்க்கையை நடத்துகிறார்கள்.
நிரந்தர சமாதானம் திரும்பியிருக்கின்ற எங்கள் தாய்நாட்டில் அபிவி ருத்திப் பணிகள் கடந்த காலத்தில் ஓரளவுக்கு பின்னடைவை எதிர்நோக்கியிருந்த போதிலும் இப்போது யுத்தத்திற்கு செலவு செய்யப்பட்ட பணம் முழுவதையும் அரசாங்கம் அபிவிருத்தி பணி களுக்கு செலவிட்டு வருவதனால் நாடு முழுவதும் நெடுஞ்சாலை களும், பாரிய கட்டடங்களும், புதிய பாலங்களும் தோன்ற ஆரம் பித்துள்ளன.
இரண்டாண்டுகளுக்கு முன்னர் இருந்த கொழும்பு மாநகரமல்ல, இன்று நாம் பார்க்கும் கொழும்பு மாநகரம். இவ்விதம் கொழு ம்பை மட்டுமன்றி கண்டி உட்பட நாட்டின் பிரதான நகரங்கள் அனைத்தையும் அபிவிருத்தி செய்து நல்ல நிலைக்கு கொண்டு வருவதற்கு அரசாங்கம் ஆக்கபூர்வமான திட்டங்களை தயாரித்து அவற்றை வெற்றிகரமான முறையில் நடைமுறைப்படுத்தி வரு கின்றது.
கொழும்பு மாநகரம் கடந்த 60 ஆண்டுகளாக அபிவிருத்தியின்றி பின்தங்கிய நிலையில் தொடர்ந்தும் இருந்து வந்தது. சேரி வீடுகள் அப்படியே இருக்கின்றன. அவற்றில் வாழும் பல்லாயிரக் கணக்கான மக்கள் பல்லாண்டு காலமாக துன்பத்திலேயே துவ ண்டு கொண்டிருக்கிறார்கள். இந்த மக்களின் வாழ்க்கையில் ஒளி யேற்றி வைப்பதற்காக ஜனாதிபதி மஹிந்த ராஜபக்ஷ அவர்கள் சனியன்று நடக்கும் உள்ளூராட்சி மன்றத் தேர்தலில் மக்களிட மிருந்து ஒரு புதிய ஆணையை எதிர்பார்க்கிறார்.
நாட்டில் அபிவிருத்தி யுகத்தை நடைமுறைப்படுத்துவதற்கு இந்த உள் ளூராட்சி மன்றத் தேர்தலில் ஜனாதிபதி அவர்களுக்கு இன்னுமொரு புதிய ஆணையை மக்கள் கொடுத்தால் அவர் நிச்சயம் எங்கள் நாட்டை ஆசியாவிலேயே சிறந்த அபிவிருத்தி அடைந்த நாடாக மாற்றிவிடுவதை எந்தவொரு சக்தியாலும் தடுத்து விட முடியாது.
2010ம் ஆண்டு ஜனாதிபதித் தேர்தலில் யுத்தத்தை முடித்து, நாட்டில் சட்டத்தையும், அமைதியையும், சமாதானத்தையும் நிலைநாட்டி மக்களின் வேதனையை தீர்த்து வையுங்கள் என்று மக்கள் அளி த்த ஆணையை ஜனாதிபதி அவர்கள் ஈராண்டு காலத்திற் குள் வெற்றிகரமான முறையில் நிறைவேற்றி சாதனைபடைத்துள்ளார்.
அது போன்று இந்த உள்ளூராட்சி மன்றத் தேர்தலிலும் நாட்டை பொருளாதார ரீதியில் வளர்ச்சியடையச் செய்யுங்கள் என்று ஜனா திபதி அவர்களின் அரசியல் கூட்டணிக்கு தங்கள் பூரண ஆத ரவை அளித்து மக்கள் புதியதொரு ஆணையை கொடுப்பார்க ளேயானால் அதனையும் ஜனாதிபதி அவர்கள் வெற்றிகரமாக தீர் த்துவைப்பார் என்பதில் சந்தேகமேயில்லை.
எனவே, 8ம் திகதியன்று மக்கள் தங்களின் இந்த சமூகப் பொறுப்பை நல்ல முறையில் தீர்த்து வைத்தால் அவர்களுக்கு நிரந்தரமான விடிவு கிடைப்பதுடன் எங்கள் நாடு தேனும் பாலும் ஊற்றெ டுக்கும் ஒரு சொர்க்க பூமியாக மாறிவிடும் என்பது திண்ணம்.
