நாளை டெங்கு நுளம்புக்கு எதிரான யுத்தத்தில் மக்கள் போராடி வெற்றியடைய வேண்டும்

சுமார் 75 ஆண்டுகளுக்கு முன்னர் அநுராதபுரம், மதவாச்சி உட்பட வடமத்திய மாகாணத்தைத் தவிர வேறெங்கும் நுள ம்பை மக்கள் காண்பது அரிதாக இருந்தது. வடமத்திய மாகா ணத்தில் மாத்திரம் நுளம்புகள் ஆள்கொல்லி நோயான மலே ரியா, நெருப்புக் காய்ச்சலை பரப்பி அப்பிரதேசத்தில் வாழ்ந்த ஏறத்தாழ 80 ஆயிரம் பேரின் உயிரைப் பறித்தது.
அன்று இலங்கையை ஆட்சி செய்த பிரிட்டிஷ் ஆட்சியாளர்கள் குயினின் என்ற மருந்தை அறிமுகம் செய்து அதன் மூலம் மலேரியா, நோயை குணமாக்கிய பின்னர், வடமத்திய மாகா ணத்தில் நுளம்பு ஒழிப்பு நடவடிக்கைகளை வெற்றிகரமான முறையில் மேற்கொண்டனர்.
வடமத்திய மாகாணத்தைத் தவிர நாட்டின் எந்தப் பகுதியிலும் மக்க ளுக்கு நுளம்புத் தொல்லை மிகவும் குறைவாகவே இருந்தது. கொழும்பில் ஒரு நுளம்பை காண்பது கூட அன்று அரிதாக இரு ந்தது. இதற்கு பிரதான காரணம் அன்றைய காலகட்டத்தில் கொழும்பு மாநகர சபையின் நிர்வாகத்தினர் நாளாந்தம் பொது மக்களின் குப்பை மற்றும் கழிவுப் பொருட்களை தங்கள் லொறி கள் மூலம் அகற்றி நகரத்தை தூய்மையாக வைத்திருந்ததுடன், நீர் வடிந்து செல்லும் கான்களையும் நாளாந்தம் சுத்தம் செய்து எந்தவொரு கானிலும் நீர் தேங்கியிருப்பதற்கு இடமளிக்காத வகையில் செயற்பட்டதேயாகும்.
ஒவ்வொரு வீட்டுக்கும் அன்று மாநகர சபையினர் மூடியுடனான குப்பைத் தொட்டியை வழங்குவார்கள். வீட்டு பெண்கள் தங்கள் சமயலறை கழிவுகளை நாளாந்தம் அந்தக் குப்பைத் தொட்டியில் இட்டு அதனை மூடிவிடுவார்கள். இதனால் நுளம்பு மட்டுமன்றி ஈ, இலயான் போன்றவை கூட பெருமளவில் அவதானிக்கக் கூடியதாக இருப்பதில்லை.
இவ்விதம் கொழும்பில் மாத்திரமல்ல நாடெங்கிலும் மேற்கொண்ட சுகாதார பாதுகாப்பு காரணங்களினால் நாடும், நகரங்களும் சுத்த மாக இருந்ததுடன், அன்று எவ்வித தொற்று நோய்களும் நாட் டில் பரவி, மக்களின் சுகாதாரத்திற்கு எவ்விதத்திலும் அச்சுறுத் தலை ஏற்படுத்தவில்லை.
எனினும் காலப்போக்கில் உள்ளூராட்சி மன்றங்களின் நிர்வாகத்தில் சீர்கேடுகளும், நிதிப் பற்றாக்குறைகளும் ஏற்பட்ட காரணத்தினால் குப்பைகளை அகற்றும் பணியை உள்ளூராட்சி மன்றங்கள் சரிவர செய்யத் தவறின. இதனால் நாட்டின் பல பகுதிகளில் குப்பை மேடுகள் காளான்களைப் போல தோன்ற ஆரம்பித்தன.
இதுவே காலப்போக்கில் டெங்கு, யானைக்கால் நோய் போன்ற பல தரப்பட்ட நோய்கள் நுளம்பின் மூலம் கொழும்பிலும், ஏனைய பகுதிகளிலும் பரவுவதற்கு அடிதளமாக அமைந்தது.
அரசாங்கம் அல்லது உள்ளூராட்சி மன்றங்கள் நுளம்புகளை அழித் துவிடும் வரை மக்கள் இனிமேலும் கைக்கட்டி பார்த்துக் கொண் டிருந்தால், ஒவ்வொரு குடும்பத்திலும் எவராவது ஒருவர் டெங்கு நோய்க்கு உயிரிழக்கக் கூடிய ஆபத்து இன்று எங்கள் வீடுக ளின் கதவுகளை தட்டிக் கொண்டிருக்கிறது.
டெங்கு நோய் பரவுவதற்கு அரசாங்கமோ, உள்ளூராட்சி மன்றங் களோ எந்த வகையிலும் பொறுப்பேற்க முடியாது. நுளம்புகள் ஆயிரக்கணக்கில், இலட்சக்கணக்கில் இனவிருத்தி செய்வதற்கு மக்கள் அவற்றிற்கு வசதியான அடித்தளத்தை அமைத்துக் கொடு ப்பதே இதற்கான காரணமாகும். ஆகவே, இந்நாட்டு மக்களாகிய எங்கள் அனைவருக்கும் அரசாங்கம் அல்லது உள்ளூராட்சி மன் றங்களை விட கூடுதலான ஒரு சமூகப் பொறுப்பு இருக்கின்றது என்பதை புரிந்து கொண்டு, நுளம்பு ஒழிப்பு பணியில் அரசாங்க அதிகாரிகள், உள்ளூராட்சி மன்றங்களின் உத்தியோகத்தர்கள் ஆகியோருக்கு தங்கள் பூரண ஒத்துழைப்பை நல்குவது மிகவும் அவசியமாகும்.
நுளம்பை இனவிருத்தி செய்வதற்கு சாதகமான சூழ்நிலையை தங் கள் கவனக்குறைவினால் உருவாக்கிக் கொடுக்கும் பொதுமக்கள் மீது இனிமேல் வெறுமனே எச்சரிக்கை செய்வதை சுகாதார அமைச்சும், உள்ளூராட்சி மன்றங்களும் தவிர்த்துக் கொண்டு, அவர்களுக்கு எதிராக உடனடியாக சட்ட நடவடிக்கை எடுப்பத ற்கு ஏற்புடைய வகையில், சுகாதார அமைச்சர் பாராளுமன்றத் தில் விரைவில் சட்டமொன்றை நிறைவேற்றவிருக்கிறார்.
எதிர்வரும் வெள்ளிக்கிழமை 17ம் திகதியன்று மேல்மாகாண ஆளு நர் அல்ஹாஜ் அலவி மெளலானா தலைமையில் ஆரம்பமாக விருக்கும் டெங்கு நுளம்பு ஒழிப்பு செயற்பாட்டில் மக்கள் அனை வரும் ஒன்றிணைந்து எங்கள் நாட்டின் அப்பாவி மக்களின் உயி ர்களை பறிக்கும் டெங்கு என்ற கொடிய அரக்கனை அழித்து விடுவதற்கு பூரண ஒத்துழைப்பை வழங்குவது அவசியமாகும்.
இந்த முயற்சிக்கு தனியார் மற்றும் அரசாங்கத்துறை நிறுவனங்களும், பாடசாலை அதிபர்கள், ஆஸ்பத்திரிகளின் பணிப்பாளர்கள் அனை வரும் பூரண ஒத்துழைப்பை அளித்து டெங்கு நோயை பூரண கட்டுப்பாட்டின் கீழ் கொண்டுவருவதற்கு தங்கள் பங்களிப்பை வழங்குவதும் அவசியமாகும்.
