இடதுகையால் விம்ப எழுத்துக்களை 
எழுதும் 3ம் வகுப்பு மாணவி


விருத்தாச்சலத்தில் மூன்றாம் வகுப்பு மாணவி இடது கையால் (கண்ணாடியில் பார்த்தால் நேராகத் தெரியும் விம்ப எழுத்துக்கள்) சரசர வென எழுதி அசத்தி வருகிறார்.
கடலூர் மாவட்டம், விருத்தாச்சலம் பெரியார் நகரைச் சேர்ந்தவர் செல்வகுமார். டீ கரை மாஸ்டர். இவரது மனைவி செல்வி. இவர்களது மகள் செல்வராணி (8). பூதாமூர் நகராட்சி நடுநிலைப் பள்ளியில் மூன்றாம் வகுப்பு படித்து வருகிறார். 
இவர் இடது கையால் விம்ப எழுத்துக்களை (கண்ணாடியில் பார்த்தால் நேராக தெரியும்) நேர்த்தியாக அதே சமயத்தில் வேகமாகவும் எழுதி அசத்துகிறார். 
மாணவி செல்வராணி வலது கையால் நேராகவும், இடது கையால் வார்த்தைகளாக சொல்லச் சொல்ல தமிழில் மட்டுமின்றி ஆங்கிலத்திலும் விம்ப வடிவில் எழுதுகிறார்.
மாணவி செல்வராணி கூறுகையில்:- “மல்லிகா டீச்சர் தான் நான் எழுதியதை முதலில் பார்த்து, என்னைப் பாராட்டி வேகமாக எழுத பயிற்சி அளித்தார். தலைமை ஆசிரியர் ஸ்ரீதரன் என்னை அடிக்கடி பாராட்டுவார். வலது கையால் பாடங்களை நேராக எழுதுவேன். இடது கையால் மட்டும் இது போன்று எழுதுகிறேன்’ என்றார்.
