றைகம் தோட்டத் தொழிலாளிகளின்பிரச்சினைகளுக்கு சுமுகமான தீர்வு

ஆர்ப்பாட்டத்தையடுத்து நிர்வாகத்துடன் இணக்கப்பாடு
(இங்கிரிய தினகரன் நிருபர்)
இங்கிரிய, றைகம் தோட்ட நிர்வாகம் தோட்டத் தொழிலாளர் களுக்கெதிராக மேற்கொண்டுவரும் பல்வேறு கெடுபிடிகளைக் கண்டித்து இ.தொ.கா., ம.ம.மு, ஜ.தொ.கா. ஆகிய தொழிற்சங்கங்களைச் சேர்ந்த சுமார் ஆயிரத்துக்கும் மேற்பட்ட தொழிலாளர்கள் ஆர்ப்பாட்ட மொன்றை மேற்கொண்டனர். இதனையடுத்து தோட்ட நிர்வாகத் துடன் நடைபெற்ற பேச்சுவார்த்தை யின் போது இணக்கப்பாட்டுக்கு வந்துள்ளதாக ம. ம. மு. இங்கிரிய மாவட்டப் பிரதிநிதி எஸ். நடராஜா தெரிவித்துள்ளார்.
நலன்புரி மேற்பார்வையாளர், மருத்துவதாதி, பிரதான இலிகிதர், தேயிலைத் தொழிற்சாலை உத்தி யோகத்தர் ஆகியோரின் திருப்தி யற்ற சேவை, தொழிலாளர்களைத் தரக்குறைவான வார்த்தைகளால் பேசுதல், இன ரீதியாகவும், பார பட்சமாகவும் நடாத்துதல், உரிமை களையும், சலுகைகளையும் வழங்க மறுத்தல், திரிப்போஷ மாவை பிசைந்து உருண்டையாக வழங்குதல், சிறுவர் அபிவிருத்தி நிலையத்தில் தொண்டர் சேவை அடிப்படையில் பணியாற்றி வந்த தமிழ் யுவதியை நிரந்தரமாக்காமல் இருத்தல், நலன் புரி மேற்பார்வையாளரை இடமாற் றுதல் போன்ற கோரிக்கைகளை முன்வைத்தே தொழிலாளர்கள் ஆர்ப்பாட்டத்தில் ஈடுபட்டிருந்தனர். 
இதனையடுத்து தொழிற்சங்கப் பிரதி நிதிகள் தோட்ட அதிகாரியுடன் நடாத்திய பேச்சுவார்த்தையின்போது தோட்டத் தொழிலாளர்களுக்கு செய்து கொடுக்கப்பட வேண்டிய தைச் செய்து கொடுக்குமாறு பிரதான இலிகிதருக்கு பணிப்புரை விடுக்கப்பட்டதுடன் நலன்புரி மேற்பார்வையாளரை இடமாற்றஞ் செய்யவும், திரிப்போஷவை பக்கற்றுகளாக வழங்கவும் நடவடிக்கை எடுப்பதாகத், தோட்ட அதிகாரி தெரிவித்ததாக மாவட்டத் தலைவர் எஸ். நடராஜா தெரிவித்தார்.
பேச்சுவார்த்தையில் ம. ம. மு. மத்துகம மாவட்டப் பிரதிநிதி எஸ். நடராஜா, இ. தொ. கா. இங்கிரிய மாவட்டப் பிரதிநிதி எஸ். தியாகராஜா, இ. தொ. கா. தோட்டக் கமிட்டித் தலைவர் எம். செல்வரட்ணம் பெருந்தோட்ட நம்பிக்கை நிதியத்தின் அதிகாரி ஆகியோர் கலந்துகொண்டனர். (வி)
