மனிதனும் மொழியும் 
உரிமைகளும் 
 
பல்வேறு இனங்களுக்கிடையில் மனிதத்துவம் சமமானது. 
ஆனால் ‚மொழிகள் வேறுபடலாம். மனிதத்துவம் அவரவர் 
மொழிகளினூடே வெளிப்படுத்தப்படுகிறது. 
எமது மனிதத்துவத்தின் பொதுத் தன்மையும்‚ மொழிகளின் 
வேறுபாட்டையும் நாம் புரிந்துகொண்டால்‚ எமக்கு 
மற்றுமோர் மனிதத்தன்மை இருத்தல் வேண்டும். அது‚ 
ஏனைய இனங்களின் மொழியை நாம் கெளரவிப்பதாகும். 
அதற்குக் காரணம் ‚ மற்றவருடைய மனிதப் பண்பை 
அவரது மொழியிலிருந்து வேறுபடுத்த முடியாது. பல 
மொழிகள் பாவனையில் உள்ள ஒரு நாட்டில்‚ அவ்வாறு 
மதிப்பளிப்பக்கப்படுவது மற்றவருடைய உரிமையாகும். 
இத்தகைய சூழமைவிலேயே சமாதானம் நிலவும். 
மேற்படி உரிமைகளை இழக்கும் போது அந்நபர் 
தான் ஒரு மனிதனாகக் கவனிக்கப்படவில்லை என 
உணர்கிறார். அப்போது‚ அவருடைய மனம் நோகின்றது. 
கோபம்‚ பகைமையாக மாறுகிறது. ஒரு குறிப்பிட்ட 
மக்கட் கூட்டம் ‚இவ்வாறாக தமது மொழியின் காரணமாக 
வேதனைப்படுவார்களேயாயின்‚ பிரச்சினையைத் 
தீர்ப்பதற்கு வெடி மருந்திடம் ஒப்படைக்கப்படுகிறது. 
இவ்வாறாகவே 30 ஆண்டுகளாக நாம் யுத்தத்தை 
உருவாக்கினோம். 
 
தற்போது யுத்தம் முடிவுக்கு வந்துள்ளது என்பது 
உண்மை. ஆனால் எவருமே வெற்றிபெறவில்லை. 
தொடர்ந்தும் இப்பாரபட்சம் நிலவுமானால் 
வெடிமருந்து சேகரித்தலும் கூட்டாகவே இடம்பெறும். 
நிர்வாக அல்லது நிறைவேற்று நடவடிக்கைகளை 
அமுலாக்கப்படாமையால்‚ வெடிமருந்துகளாக மாறும் 
நிலை நீண்டகாலமாக இலங்கையில் நிலவி வந்துள்ளது. 
1. மொழிப்பாவனை எவ்வாறு உரிமையாகிறது? 
2. இவ்வுரிமை எவ்வாறு மீறப்படுகிறது ? 
 
பாலம் அமைப்போம் 
 
சமீபத்தில் இடம்பெற்ற சிங்கள 
தமிழ் எழுத்தாளர் ஒன்றியத்தால் 
ஏற்பாடு செய்யப்பட்டிருந்நத 
சினேகபூர்வ சந்திப்பில் வடக்கு 
கிழக்கு பிரதேசம் உட்பட்ட 
நாட்டின் சகல பாங்களிலிருந்தும் 
சுமார் ஐம்பது பேர் வரையிலான 
சிங்களம்‚ தமிழ் மற்றும் முஸ்லிம் 
எழுத்தாளர்கள் கலந்துகொண்டிருந்தனர். 
இச்சந்திப்பின்போது சிங்கள மற்றும் 
தமிழ் மொழிக்கு நூல்களை 
மொழிபெயர்க்கும் வேலைத்திட்டத்தை 
முறைப்படுத்தல்‚ மலையக 
இலக்கியவாதிகளுடன் நல்லுறவைக் 
கட்டியெழுப்புதல்‚ இன நல்லுறவை 
மையநோக்கமாகக் கொண்ட 
படைப்புகளை ஊக்குவித்தல் அத்துடன் 
ஒன்றியத்தின் வெளியீடாக “தீப” (தீபம்) 
சஞ்சிகையை இடையறாது வெளியிடுதல் 
போன்ற விடயங்கள் ஆராயப்பட்டன. 
இந்த சினேகபூர்வ சந்திப்பிற்கு 
உயிரூட்டிய எழுத்தாளர் தெனகம 
சிறிவர்தனவின் கவிவரிகள் அனைவரது 
கவனத்தையும் வென்றது. கவிவரிகளை 
மேமன் கவி அதேநேரத்தில் உணர்வு 
ததும்ப தமிழில் படைத்தார். உழைக்கும் 
மக்களிடையே வடக்கு கிழக்கு 
பேதம் இல்லையெனக் கூறும் கவிஞர் 
வாழ்வுக்கான ஒரே ஆசுவாசம் சமாதானம் 
என்பதை வெளிக்கொண்டு வந்தார். 
எழுத்தாளர் தெனகம சிறிவர்தன மற்றும் 
மேமன் பாடிய கவிவரிகள் இங்கு 
தரப்பட்டுள்ளன. 
 
