குண்டு வெடித்த இடத்தை நள்ளிரவில் சென்று பார்த்தார் சிதம்பரம்


மும்பையில் நேற்று முன்தினம் மாலை 3 குண்டுவெடிபபுச் சம்பவங்கள் நிகழ்ந்த இடங்களை மத்திய உள்துறை அமைச்சர் ப. சிதம்பரம் நள்ளிரவில் நேரில் ஆய்வு செய்தார்.
குண்டுவெடித்த இடங்களில் கூடுதல் விவரங்களையும், ஆதாரங்களையும் சேகரிக்கும் முயற்சியில் ஈடுபட்டிருந்த தடயவியல் வல்லுநர்கள் மற்றும் புலனாய்வாளர்களிடம் ப. சிதம்பரம் உரையாடினார்.
மகாராஷ்டிர முதல்வர் பிருத்விராஜ் சவாண் மற்றும் புதிதாகப் பதவியேற்ற மத்திய அமைச்சரும், உள்ளூர் எம்பியுமான மிலிந்த் தியோரா ஆகியோரும் சிதம்பரத்துடன் குண்டு வெடித்த இடங்களைப் பார்வையிட்டனர்.
எனினும் சிதம்பரம் வருவதை அறிந்து அந்த இடங்களில் காத்திருந்த செய்தியாளர்களிடம் அவர் எதுவும் பேசவில்லை. குண்டுவெடிப்பில் காயமடைந்தவர்கள் சிகிச்சை பெற்றுவரும் ஓபராஹவுஸ¤க்கு அருகில் உள்ள சைஃபீமருத்துவமனைக்கும் சிதம்பரம் நேரில் சென்று, காயமடைந்தவர்களுக்கு நன்றாக சிகிச்சை அளிக்குமாறு டாக்டர்களுக்கு அறிவுறுத்தினார்.
