கிழக்கில் வாக்குப்பெட்டிகள் பொலிஸாரின் பலத்த பாதுகாப்புக்கு மத்தியில் வாக்குச்சாவடிகளுக்கு





நாளை 8ஆம் திகதி நடைபெறவுள்ள கிழக்கு மாகாண சபைத் தேர்தலுக்கான வாக்குப் பெட்டிகள் இன்று காலை வாக்கெண்ணும் மத்திய நிலையத்திலிருந்து பஸ் ,வேன் போன்ற வாகனங்கள் மூலம் சகல வாக்குச்சாவடிகளுக்கும் கொண்டு செல்லப்பட்டதாக மட்டக்களப்பு மாவட்ட அரசாங்க அதிபரும் மாவட்ட தெரிவத்தாட்சி அலுவலருமான பி.எஸ்.எம். சார்ள்ஸ் தெரிவித்தார்.

மட்டக்களப்பு மாவட்டத்தில் வாக்கெண்ணும் மத்திய நிலையங்களான மட்டு-வின்சன்ட் பெண்கள் உயர்தர பாடசாலை மற்றும் சென்ற் மெதடிஸ்த மத்திய கல்லூரிகளில் பொலிஸாரின் பாதுகாப்பு பலப்படுத்தப்பட்டுள்ளதாகவும் அங்கிருக்கும் எமது பிராந்திய செய்தியாளர் தெரிவித்தார்.


தேர்தல் வாக்குப்பெட்டிகள் கொண்டு செல்வதற்காக இலங்கை போக்குவரத்துசபை பஸ்கள்,தனியார் பஸ்கள்,தனியார் வேன்கள் மற்றும் அரச வாகனங்கள் சேவையில் ஈடுபட்டுள்ளதாகவும் எமது செய்தியாளர் மேலும் தெரிவித்தார்.








