அல்லாஹ் விதியாக்கியதில் அவனுக்கு மிகவும் வெறுப்பானது


நிகாஹ் என்ற இச் சொல்லின் அகராதிப் பொருள் திருமண ஒப்பந்தம் செய்தல், மனைவியுடன் உடலுறவு கொள்ளல் போன்ற பொருள்களை உள்ளடக்கியிருக்கிறது. 
இவ் ஒப்பந்தத்தைப் பற்றி புனித அல்குர்ஆன் குறிப்பிடும் போது ‘மேலும், உங்களில் சிலர் மற்ற சிலருடன் திட்டமாக (சேர்ந்து) கலந்து விட்டீர்கள்; உங்களிடமிருந்து உறுதியான வாக்குறுதியை (அப்பெண்களாகிய) அவர்கள் எடுத்தும் இருக்கிறார்கள்; (இந்நிலையில்) அதனை நீங்கள் எவ்வாறு எடுத்துள்கொள்வீர்கள்?’ (அல்குர்ஆன் 4 : 21) என்பது இறைவசனமாகும்.
இன்று நாம் சமூகத்தில் ‘தலாக்’ என்பது சர்வசாதாரணமாகிவிட்டது. எத்தனையோ திருமணங்கள் முறிந்து கொண்டிருக்கின்றன. இது சைத்தானின் சூழ்ச்சியாகும். இந்நிலையி லிருந்தும் நாம் இறைவனிடம் பாதுகாப்புத் தேடவேண்டும். நபி (ஸல்) அவர்கள் கீழ் வருமாறு கூறினார்கள் : ஹலாலானவற்றில் அல்லாஹ்வுக்கு மிகவும் வெறுப்பானது ‘தலாக்’ ஆகும். இந்த நபி மொழி இமாம்களான அபூதாவூத், இப்னுமாஜா, அல்- பைஹகீ போன்றோரின் கிரந்தங்களில் பதிவாகியுள்ளது.
நபி (ஸல்) அவர்கள் கூறியதாக ஜாபிர் (றழி) அறிவிக்கும் ஒரு ஸஹீஹானஹதீஸ் பின்வருமாறு
‘இப்லீஸ் தனது சிம்மாசனத்தைக் கடலில் அமைத்துக்கொண்டு, அங்கிருந்து தனது படைப்பிரிவுகளை நாலா பக்கங்களுக்கும் அனுப்புகிறான். (ஷைத்தான்களாகிய) அவர்களில் அவனுக்கு மிகவும் நெருக்கமானவன் விஷமம் செய்வதில் கூடியவனாவான். ஒரு ஷைத்தான் (இப்லீஸிடம்) வந்து ‘நான் அந்த மனிதனுடன் இருந்து அவனையும் அவனது மனைவியையும் பிரித்துவிட்டேன் என்பான். அப்போது இப்லீஸ் அவனை தன் சமீபமாக நெருக்கி, நீ தான் தான் எனக் கூறி, அவனைத் தனக்கு மிகவும் வேண்டியவனாக ஆக்கிக்கொள்வான்.
‘ஸ¤னன்களில் பதிவு செய்யப்பட்டுள்ள ஒரு ஹதீஸ் பின்வருமாறு :
ஆண்களிடம் விவாக விடுதலை பெற்றுக்கொள்ளும் பெண்களே முனாபிக்குகள் ஆவர்.’
அவற்றில் மற்றுமொரு ஹதீஸ¤ம் பதிவாகியுள்ளது. ‘எந்தக் குற்றமுமின்றித் தனது கணவனிடம் விவாக விடுதலை வேண்டும் பெண்மணிக்கு சுவனத்தின் வாடையும் விலகப்பட்டதாகும். 
எனவேதான் தலாக் ஆனது மூன்று தடவைகளுக்கு மாத்திரமே அனுமதிக்கக் பட்டிருக்கின்றது. மூன்றாம் தடவையுடன் ஒருவருக்கு அவரது மனைவி மற்றுமொருவரைத் திருமணம் முடித்துப் பிரியும் வரை ஹராமாகின்றான்...’ என்றும் கூறுகின்றார்கள். (மஜ்மஉபதாவா இப்னு தைமியா)
ஒருவர் தான் வெறுக்கும் மனைவியைக் கூட குடும்ப நலனைக் கருத்திற்கொண்டு பொறுமையுடன் தொடர்ந்தும் வைத்துக்கொள்வதே சிறந்தது என்பது அல்குர்ஆனின் கருத்தாகும்.
‘மேலும் அவர்களுடன் கண்ணியமான முறையில் நடந்துகொள்ளுங்கள். அவர்களை நீங்கள் வெறுத்த போதிலும் சரியே. ஏனென்றால் நீங்கள் வெறுக்கும் ஒன்றில் அல்லாஹ் அநேக நன்மைகளை வைத்திருக்கலாம்.’ (அல்குர்ஆன் 4 : 19)
ஏ. எம். எம் ஸப்வான்
சீனன்கோட்டை.
