அப்பாவிகளை கொல்ல வேண்டாம்

மேற்கு வங்க முதல்வர் மம்தா பானர்ஜி
நக்சலைட்கள், இன்னும் ஏழு நாட்களுக் குள், ஆயுதங்களை கைவிட வேண்டும். அவர்கள் விரும்பினால், என்னை வேண்டு மானால் கொல்லலாம். அப்பாவி மக்களைக் கொல்ல வேண்டாம் என மேற்கு வங்க முதல்வர் மம்தா பானர்ஜி தெரிவித்துள்ளார்.
மேற்கு வங்க மாநிலம், ஜங்கில் மகால் பகுதியைச் சேர்ந்த திரிணாமுல் காங், தொண்டர்கள் இரண்டு பேரை, நக்சலைட்கள் சமீபத்தில் சுட்டுக் கொன்றனர். இதைக் கண்டித்து, இக்கட்சியின் தலை வரும், மாநில முதல்வருமான மம்தா பானர்ஜி கூறியுள்ளதாவது: பேச்சுவார்த்தை யின் மூலம்தான், அமைதியை ஏற்படுத்த முடியும்; பயங்கரவாதத்தால் அல்ல. அதனால், கடந்த நான்கு மாதங்களாக பொலிஸாரின் தேடுதல் வேட்டையை நிறுத்தி வைத்து, அமைதி நடவடிக்கைகளை நாங்கள் தொடங்கினோம். 
இதனால், மாநிலத்தில் அமைதி திரும்பும் என, எதிர்பார்த்தோம். ஆனால், நக்சலைட்கள் தங்களின் வார்த்தையைக் காப்பாற்றாமல், தொடர்ந்து படுகொலைகளில் ஈடுபடு கின்றனர். ஜங்கில் மகால் பகுதியில், அமைதி திரும்பி விட்டால், அங்கு பாதுகாப்புப் படையினரின் கூட்டு நடவடிக்கைக்கு வேலையே இல்லை. நக்சலைட்கள் ஏழு நாட்களுக்குள் தங்களின் ஆயுதங்களை கைவிட வேண்டும். 
இனியும், அவர்களின் வன்முறையை, மாநில அரசு பொறுத்துக் கொள்வது, அமைதிப் பேச்சுவார்த்தைகளும், படுகொலைகளும் ஒரு சேர நடப்பதை அனுமதிக்கக முடியாது. நக்சலைட்கள் எந்த ஒரு கொள்கையும் இல்லாமல். காட்டுக்குள் வசிக்கும் கொலைகாரர்கள். அவர்களின் வன்முறையை, இனி ஒரு போதும் சகிக்க முடியாது. நக்சலைட்களாகிய நீங்கள், உங்களுக்கு என்ன தான் வேண்டும் என தெளிவாகக் கூறுங்கள். பள்ளிகள், கல்லூரிகள், வேலைவாய்ப்பு மற்றும் சாலை வசதிகள் என அனைத்தையும் நாங்கள் ஏற்படுத்தித் தருகிறோம்.
