உள்ளாட்சித் தேர்தலில் தனித்துப் போட்டி - பவார்



மாகாராஷ்டிராவில் அடுத்த ஆண்டு (2012) நடக்கவுள்ள உள்ளாட்சி தேர்தலில் சரத்பவார் தலைமையிலான தேசிய வாத காங்கிரஸ் கட்சி தனித்து போட்டியிட முடிவு செய்துள்ளது. மகாராஷ்டிராவில் காங்கிரஸ், தேசியவாத காங்கிரஸ் கட்சிகள் கூட்டணி ஆட்சி அமைந்துள்ளன. 
முதல்வராக காங்கிரசின் பிருதிவ்ராஜ்சவான், துணை முதல்வராக தேசியவாத காங்கிரஸ் கட்சியின் அஜித் பவாரும் உள்ளனர். இந்நிலையில் தேசிவாத காங்கிரஸ் கட்சியின் சார்பில் மே தினம், மற்றும் நிர்வாகிகள் கூட்டம் மும்பையில் நடந்தது. 
இக்கூட்டத்தில் மாகாராஷ்டிர மாநிலத்தில் உள்ளாட்சி தேர்தல் அடுத்த ஆண்டு 2012 ஆம் ஆண்டு நடக்கவுள்ளது குறித்தும் போட்டியிடுவது குறித்தும் ஆலோசனை நடத்தப்பட்டது. 
இதில் கலந்து கொண்ட அக்கட்சியின் தலைவர் சரத்பவார் கூறியதாவது, கடந்த 2007 ஆம் ஆண்டு நடந்த உள்ளாட்சி தேர்தலில் காங்கிரஸ் கட்சியும் கூட்டணி அமைத்து போட்டியிட்டோம்.
இம்முறை காங்கிரஸ் கட்சித் தனித்து போட்டியிடப்போவதாக கூறியுள்ளது. அது அவர்களது உரிமை எனவே நாமும் கட்சியின் செல்வாக்கினை கிராமம் தோறும் வளர்க்க வரும் உள்ளாட்சி தேர்தலில் தனித்து போட்டியிடுவோம். காங்கிரஸ் கட்சியின் இந்த முடிவு பற்றி நான் வேறு எதுவும் சொல்வதற்கில்லை என்றார்.
