ஸ்பெக்ட்ரம் வழக்கில் கைதாகி திகார் சிறையில் இருக்கும் தொழில் அதிபரிடம் செல்போன்; அதிகாரிகள் சோதனையில் சிக்கியது


ஸ்பெக்ட்ரம் வழக்கில் கைதாகி திகார் சிறையில் இருக்கும் தொழில் அதிபரிடம் செல்போன் சிக்கியது. 
2ஜி ஸ்பெக்ட்ரம் வழக்கில் முன்னாள் மத்திய அமைச்சர் ஆ. ராசாவுடன் ஸ்வான் டெலிகொம் நிறுவன தலைவர் ஷாகித் பல்வா, மற்றும் குசேகான் புரூட்ஸ் வெஜிட பிள்ஸ் நிறுவன இயக்குனர் ராஜீவ் அகர்வால் ஆகியோர் கைதாகி டெல்லி திகார் சிறையில் அடைக்கப்பட்டுள்ளனர். இவர்கள் 3 பேரும் திகார் சிறையில் எண் 1ல் ஒரே இடத்தில் அடைக்கப்பட்டு இருந்தனர்.
இந்த நிலையில் குசேகான் இயக்குனர் அகர்வால் சிறையில் செல்போன் பயன்படுத்தியது கண்டுபிடிக்கப்பட்டு ள்ளது. 
கடந்த மாதம் 21ம் திகதி ராஜீவ் அகர்வாலை நீதிமன்றில் ஆஜர்படுத்தி விட்டு மீண்டும் சிறையில் அடைக்க கொண்டு சென்றனர். ராஜீவ் அகர்வாலை சிறை அதிகாரிகள் சோதனையிட்டனர். அப்போது அவரிடம் பிளாக் பெர்ரி செல்போன் இருந்தது கண்டுபிடிக்கப்ப ட்டது. 
சிறையில் அதிகாரிகள் அவரிடம் விசாரணை நடத்தியதில் அது தொழில் அதிபர் ஷாகித் பல்வாவுக்கு சொந்தமானது என தெரியவந்துள்ளது. அந்த செல்போன் பறிமுதல் செய்யப்பட்டது.
