தேசிய தீவிரவாத தடுப்பு மையம் பற்றி விவாதிக்கடில்லியில் முதலமைச்சர்கள் மாநாடு 5ம் திகதி

பிரதமர் தலைமை தாங்குகிறார்
தேசிய தீவிரவாத தடுப்பு மையம் அமைக்கும் பிரச்சினை குறித்து விவாதிப் பதற்காக டில்லியில் மே 5 ஆம் திகதி பிரதமர் மன்மோகன் சிங் தலைமையில் முதலமைச்சர்கள் மாநாடு நடைபெறுகிறது. இதில் முதலமைச்சர் ஜெயலலிதா கலந்து கொள்கிறார்.
நாட்டில் தீவிரவாத செயல்களை கட் டுப்படுத்த மத்திய அரசு பல்வேறு நடவடிக்கைகளை எடுத்து வருகிறது.
தீவிரவாதத்தை ஒழிப்பதற்காக &#39;தேசிய தீவிரவாத தடுப்பு மையம்&#39; ஒன்றை அமைக்க சமீபத்தில் மத்திய அரசு முடிவு செய்தது.
இந்த மையம் அமைப்பது மாநில அரசுகளின் உரிமையை பறிக்கும் செயல் என்று கூறி இதற்கு தமிழக முதல்வர் ஜெயலலிதா, குஜராத் முதல்வர் நரேந்திர மோடி, பீகார் முதல்வர் நிதிஷ்குமார், ஒடிசா முதலமைச்சர் நவீன் பட்நாயக் உள்ளிட்ட எதிர்க் கட்சிகளின் ஆட்சி நடைபெறும் 10க்கும் அதிகமான மாநிலங் களின் முதலமைச்சர்கள் கடும் எதிர்ப்புத் தெரிவித்தனர்.
மேலும் இந்த பிரச்சினை தொடர்பாக முதல்வர் ஜெயலலிதா, பிரதமர் மன்மோகன் சிங்குக்கு கடிதமும் எழுதினார்.
மத்தியில் உள்ள ஆளும் ஐக்கிய முற்போக்கு கூட்டணியில் இடம்பெற்றுள்ள திரிணாமுல் காங்கிரஸ் கட்சியின் தலை வரும், மேற்கு வங்காள முதலமைச்சருமான மம்தா பானர்ஜியும் தேசிய தீவிரவாத தடுப்பு மையம் அமைக்க எதிர்ப்பு தெரிவித்தார்.
இதனால் தேசிய தீவிரவாத தடுப்பு மையம் அமைக்கும் முடிவை தற்காலிகமாக நிறுத்தி வைத்த மத்திய அரசு இந்தப் பிரச்சினை குறித்து மாநில முதலமைச்சர் களுடன் விரிவாக ஆலோசனை நடத்தப்படும் என்று அறிவித்தது.
உள்நாட்டு பாதுகாப்பு
டில்லியில், உள்நாட்டு பாதுகாப்பு பற்றி விவாதிக்க பிரதமர் மன்மோகன் சிங் தலைமையில் கடந்த 16ம் திகதி முதலமைச்சர்கள் மாநாடு நடைபெற்றது. அதில் தேசிய தீவிரவாத தடுப்பு மையம் அமைப்பது பற்றியும் ஆலோசனை நடத்த தீர்மானிக்கப்பட்டு இருந்தது.
ஆனால் இது மிகவும் முக்கியமான பிரச்சினை என்பதால் இது குறித்து தனியாக முதலமைச்சர்கள் கூட்டத்தை கூட்டி விரிவாக விவாதிக்க வேண்டும் என்று மத்திய அரசை முதலமைச்சர் ஜெய லலிதா கேட்டுக் கொண்டார். இதேபோல் மம்தா பானர்ஜியும் கோரிக்கை விடுத்தார்.
அவர்களுடைய கோரிக்கையை ஏற்றுக் கொண்ட மத்திய அரசு, தேசிய தீவிரவாத தடுப்பு மையம் அமைப்பது பற்றி விவாதிக்க மே 5 ஆம் திகதி தனியாக முதல்வர்கள் மாநாடு கூட்டப்படும் என்று அறிவித்தது.
அதன்படி வருகிற மே 5ம் திகதி (சனிக் கிழமை) டில்லியில் பிரதமர் மன்மோகன்சிங் தலைமையில் முதல்வர்கள் மாநாடு நடைபெறுகிறது. இதில் முதலமைச்சர் ஜெயலலிதா உள்ளிட்ட அனைத்து மாநில முதலமைச்சர்களும் கலந்து கொள்கிறார்கள்.
இந்த மாநாட்டில் கலந்து கொள்வதற்காக 4ம் திகதி மாலை அல்லது 5ம் திகதி காலையில் ஜெயலலிதா டில்லி செல்வார் என எதிர்பார்க்கப்படுகிறது.
உள்நாடு பாதுகாப்பு குறித்து ஆலோ சிப்பதற்காக கடந்த 6ம் திகதி நடந்த மாநாட்டில் கலந்து கொள்வதற்காக டில்லி சென்று இருந்த முதல் அமைச்சர் ஜெயலலிதாவை தமிழ் நாடு இல்லத்தில் குஜராத் முதல்வர் நரேந்திரமோடி, ஒடிசா முதல்வர் நவீன் பட்நாயக் ஆகி யோர் சந்தித்து பேசினார்கள்.
மே 5ம் திகதி நடைபெற இருக்கும் மாநாட்டில் கலந்து கொள்வதற்காக ஜெயலலிதா டில்லி செல்லும் போதும் நரேந்திரமோடி உள்ளிட்ட சில மாநில முதல்வர்கள் அவரை சந்தித்து ஜனாதிபதி தேர்தல் வேட்பாளர் குறித்து ஆலோசனை நடத்தக்கூடும் என்று எதிர்பார்க்கப்படுகிறது.
