ஹஜ் கமிட்டியின்பணி மகத்தானது


புனித இஸ்லாம் மார்க்கத்துடன் சுயலாபம் தேடும் நோக் கில் அரசியலை புகுத்தி அதன் மூலம் அரசியல் லாபம் பெற எத்தனிக்கும் துஷ்ட சக்திகளுக்கு எல்லாம்வல்ல இறைவனின் தண்டனை கிடைக்கும் என்று, ஹஜ் கமிட்டி யின் தலைவரும், மேல் மாகாண ஆளுநருமான அலவி மெளலானா மிகவும் மனவேதனையுடன் கூறியிருக்கிறார்.
புனித ஹஜ் யாத்திரையின் மூலம் தங்கள் இறைகடனை செலுத் தும் இஸ்லாமியர்களை ஒரு ஆயுதமாக பயன்படுத்தி, ஹஜ் கமிட்டியின் மீது ஆதாரமற்ற போலிக் குற்றச்சாட்டுக்களை சில சக்திகள் சுமத்தி வருவதாக தெரிவித்த ஆளுநர் அலவி மெளலானா, ஜனாதிபதி மஹிந்த ராஜபக்ஷ, கடந்த நான்கு தசாப்தங்களுக்கு கூடுதலாக இஸ்ரேலின் ஆக்கிரமிப்பினால், தங்கள் தாயகத்தின் பெரும்பகுதியை இழந்து, தொடர்ந்தும் துன்ப, துயரத்தில் ஆழ்ந்திருக்கும் பலஸ்தீனிய மக்களின் உரி மைக்காக போராடி வருவதனால், அவர் மீது பெரும் மதி ப்பை அரபு நாடுகளும், இஸ்லாமிய நாடுகளும் வைத்திருக் கின்றன. இதனால் தான் ஈரான் போன்ற நாடுகள் இலங்கை க்கு பெருமளவில் பொருளாதார உதவிகளை செய்து வரு கின்றன என்று கூறினார்.
இந்த தடவை ஹஜ் புனித கடமைகளை நிறைவேற்றுவதற்காக சவுதி அரேபிய அரசாங்கம் இலங்கையருக்கு 4,000 விசா அனுமதிப் பத்திரங்களை வழங்கி இருந்த போதிலும், ஹஜ் கமிட்டியின் தலைவர் அலவி மெளலானா மீதும், எங்கள் ஜனாதிபதி மஹிந்த ராஜபக்ஷ மீதும் அந்நாட்டு அரசாங்கம் வைத்திருக்கும் அசைக்க முடியாத நம்பிக்கை காரணமாக, இந்த எண்ணிக்கையை 5,800 ஆக அதிகரிப்பதற்கு தீர்மா னித்தது.
புனித ஹஜ் கடமைகளை நிறைவேற்றுவதற்கு சவுதி அரேபியா வுக்கு ஒருவர் சென்று திரும்புவதற்கு பொதுவாக பெருமளவு பணத்தை செலவிட வேண்டியிருக்கின்ற போதிலும், ஹஜ் கமிட்டியின் சிறந்த ஆளுமையின் கீழ் குறைந்த செலவில் இந்த கடமைகளை நிறைவேற்றுவதற்கு எமது நாட்டவர்களு க்கு இவ்வாண்டில் வாய்ப்பு கிடைத்தது. 
இவர்கள் அனை வரையும் ஒரே இடத்தில் சகல வசதிகளுடன் தங்க வைத்த சாதனையையும் ஹஜ் கமிட்டியின் அங்கத்தவர்கள் வெற்றிகர மான முறையில் நிறைவேற்றியும் இருக்கிறார்கள். ஹஜ் கமிட் டியின் தலைவர் உட்பட, சகல அங்கத்தவர்களும் சவுதி அரேபியாவில் சுமார் நான்கு வாரங்கள் தங்கியிருந்து தமது ஹஜ்ஜாஜிகளுக்கான வைத்திய வசதிகள் உட்பட, சகல வசதி களையும் செய்து கொடுத்தமை பாராட்டுக்குரிய விடயமாகும். 
ஹஜ் கடமையை நிறைவேற்றச் சென்ற தாய்மார்களுடன், அவர்களின் 83 பிள்ளைகளும், அங்கு சென்றிருந்தார்கள், அவர்களுக்கும் மேலதிக கட்டணம் எதுவும் அறவிடாமல், அவர்களுக்கும் சகல வசதிகளும் செய்து கொடுக்கப்பட்டன.
ஹஜ் கமிட்டியினரின் இந்த சிறந்த சேவையைப் பார்த்து, பொறா மைப்படும் ஒருசில தீயசக்திகள், அக்கமிட்டியின் மீது அநா வசியமாக ஊழல் குற்றச்சாட்டுக்களை சுமத்தி வருவது மன் னிக்க முடியாத துரோகச் செயல் என்று ஹஜ் புனித கடமை களை நிறைவேற்றி நாடு திரும்பிய பெரும்பாலானோர் தெரி வித்திருக்கிறார்கள். 
ஹஜ்ஜாஜிகள் மூலம் கொள்ளை லாபம் திரட்ட எத்தனித்த விரல் விட்டு எண்ணக்கூடிய சில சுயநல வாத பிரயாண முகவர்களும் இத்தகைய போலிக் குற்றச் சாட்டுக்களை ஹஜ் கமிட்டியின் மீது சுமத்துவதற்கு பின்ன ணியிலிருந்து செயற்பட்டதாகவும் கூறப்படுகிறது.
ஜனாதிபதி மஹிந்த ராஜபக்ஷ ஹஜ் கடமைகளை நிறைவேற்ற செல்வதற்கு குறைந்த செலவில் வசதிகளை செய்து கொடுக்க வேண்டும் என்று விடுத்த பணிப்புரைக்கு அமைய, இந்த பணியை இவர்கள் சிறந்த முறையில் நிறைவேற்றியிருக்கி றார்கள். இந்த விடயத்தில் ஊழல்கள் அல்லது வேறு வித மான பிழைகளை செய்திருந்தால், எங்களுக்கு நிச்சயம் இறை வனின் தண்டனை கிடைக்கும் என்று ஹஜ் கமிட்டி உறுப் பினர்கள் சுட்டிக்காட்டியுள்ளார்கள்.
ஆகவே, இனிமேலாவது இந்த புனித கடமையை நிறைவேற்றும் பணியில் ஈடுபட்டிருந்த ஹஜ் கமிட்டியின் மீது, ஆதாரமற்ற போலிக் குற்றச்சாட்டுக்களை சுமத்துவதை சம்பந்தப்பட்டவர் கள் நிறுத்தி விட வேண்டும். இந்த விடயத்தை இனியும் அர சியலாக்கி, சுயலாபம் திரட்ட எத்தனிப்பதானது ஒரு மன் னிக்க முடியாத குற்றம் என்பதை நாம் சுட்டிக் காட்ட விரும் புகிறோம்.
