இலங்கை கல்வி நிர்வாக சேவை தரம் - 3சிறப்புச் சித்திக்கான வழிகாட்டல் கருத்தரங்கு


(கம்பளை தினகரன் நிருபர்)
இவ்வருடம் நடைபெறவுள்ள இலங்கை கல்வி நிர்வாக சேவையின் யியியிம் தரத்திற்கு ஆளணியினரை இணைத்துக்கொள்வதற்கான வரையறுத்த போட்டிப் பரீட்சையில் மலையகத் தமிழ் ஆசிரியர்கள் தோற்றி சிறப்புச் சித்தி பெறுவதற்கான வழிகாட்டல் கருத்தரங்கொன்று மார்ச் 6ம் திகதி ஹட்டனில் இடம்பெற மலையக ஆசிரியர் ஒன்றியம் ஒழுங்குகளை மேற்கொண்டுள்ளது. 
இக்கருத்தரங்கில் பங்குகொள்ள விரும்பும் மலையக தமிழ் ஆசிரியர் ஒன்றிய உறுப்பினர்கள் தொடர்பு கொண்டு பதிவை மேற்கொள்ளுமாறு ஒன்றியத்தின் தலைவர் ஆர். ஸ்ரீதர் வேண்டுகோள் விடுத்துள்ளார்.
மலையகத்தைச் சேர்ந்த கல்விமான்களாலும் துறைசார் நிபுணத்துவ வளவாளர்களாலும் நடாத்தப்படும் இக்கருத்தரங்கு சிறப்புச் சித்திக்கு வாய்ப்பளிக்கும் என நம்பிக்கை தெரிவிக்கப்படுகிறது. 
மலையக கல்வி வலயங்களில் தற்போது கடமைபுரியும் கல்வி அலுவலர்கள் மாகாண சபையால் நியமிக்கப்பட்டவர்கள் எனவும் இவர்களால் கல்வி நிர்வாகத்தைச் சேர்ந்த அலுவலர்கள்போல வினைத்திறனாகப் பணிபுரிய முடிவதில்லை எனவும் கருத்துத் தெரிவிக்கும் ஆசிரியர்களில் ஆயிரக் கணக்கானோர் இப்பரீட்சைக்கு விண்ணப்பித்துள்ளனர். திறமைச் சித்திபெறுவதன் மூலம் மலையக தமிழ் மொழிமூலக் கல்வி வளர்ச்சிக்கு கணிசமானளவு பங்களிப்பை வழங்க முடியுமெனவும் இவர்கள் தெரிவிப்பது குறிப்பிடத்தக்கது.
(ஐ-ஞ)
