மன இறுக்கத்தை போக்கும் பொழுதுபோக்கு


நாய் போன்ற வளர்ப்புப் பிராணிகளை வளர்ப்பது ஒரு வகையில் நல்ல விஷயம். உங்ளுடைய மன இறுக்கம், நெருக்கடியைப் போக்கும் ஓர் உருப்படியான பொழுது போக்காக இருக்கும். நாய் வளர்த்தால் அது வீட்டுக்கு நல்ல காவலாகவும், எச்சரிக்கையாகவும் இருக்கும்.
இன்றைய இளைஞர்கள், யுவதிகள், நாய் வளர்ப்பதில் மிகுந்த ஆவலாக இருக்கிறார்கள். அது தங்களுக்கு மகிழ்ச்சியையும், நேச உணர்வையும், பாதுகாப்பையும் அளிப்பதாகக் கருதுகிறார்கள். நாய் வளர்ப்போர் பொதுவாகச் சந்திக்கும் பிரச்சினைகளையும் தீர்வுகளையும் ஆராய்வோம்.
அவை உணவு சாப்பிட மறுக்கலாம். நாய் உணவு சாப்பிட மறுப்பதற்குப் பல காரணங்கள் இருக்கலாம். அதன் இயற்கை யான விருப்பமின்¨ம் முதல், உணவு மாற்றம், சுற்றுச் சூழல், வயதாவது என்று பல விஷயங்கள் காரணமாக இருக்கக்கூடும்.
கையால் உணவு ஊட்டவோ, சாப்பிடும்படி தூண்டவோ செய்யக்கூடாது. வழக்கமான உணவுத் தட்டை வைத்து, குறிப்பிட்ட நேரத்தில் எடுத்து விட்டால் விரைவிலேயே நாய் வழக்கம்போல சாப்பிட ஆரம்பித்துவிடும். சட்டென்று நாய்க்குச் சாப்பாட்டில் ஆர்வம் குறைவதற்கு அதன் உடல் நலக் குறைபாடும் காரணமாக இருக்கலாம்.
‘அளவற்ற உரிமை’ கொண்டிருக்க முயற்சி செய்யும் சில நேரங்களில் ஒரு செல்ல நாயானது தனது எஜமானர் மீது அளவற்ற உரிமை காட்டும். அடுத்தவர் தனது எஜமானருடன் கைகுலுக்கக் கூட விடாது. குடும்பத்தில் ஒருவர் மட்டுமே நாய்க்கு உணவு கொடுப்பது வெளியே அழைத்துச் செல்வது, குளிப்பாட்டுவது என்று இருக்கும்போது இப்படி ஆகும். அதைத் தவிர்க்க குடும்பத்தின் மற்ற உறுப்பினர் களும் நாயைக் கவனித்துக் கொள்ள வேண்டும். அப்போது அந்த நாய் மற்றவர் களுடன் எளிதாகப் பழகும்.
கவனத்தை ஈர்க்கக் குரைப்பது நாயின் இயல்பாகும். நகர்ப்புறங்களில் வளர்க்கப்படும் நாய்களிடம் பொதுவாக காணப்படும் விஷயம் இது. தான் குரைப்பது எஜமானரின் கவனத்தை ஈர்க்கிறது என்று நாய் புரிந்துகொள்கிறது. எனவே எப்போதெல்லாம் எஜமானர் தன்னைக் கவனிக்க வேண்டும் என்று நினைக்கிறதோ, அப்போதெல்லாம் குரைக்கிறது. 
உங்கள் நாய் தேவையில்லாமல் குரைத்தால் அதைக் கண்டு கொள்ளாதீர்கள். அநேரநேரம் நாய் அமைதியாக இருக்கும் போது அதைக் கவனியுங்கள். வாலைக் கடிக்க முயல்வதும் நாய்களின் குணமாகும். சில நாய்கள் தங்கள் வாலையே கடிக்கத் திரும்பத் திரும்ப முயல்வது சிலருக்கு வேடிக்கையாக இருக்கும். ஆனால் நாய்க்கு பொழுது போகாவிடில் கவனத்தை ஈர்க்க முயல்வதால்தான் அந்நிலை. இதைக் கவனிக்காமல் விட்டால் ஒரு நிரந்தரமான பழக்கமாக நாய்க்குத் தொற்றிக் கொண்டுவிடும். 
நாயின் கவனத்தைத் திசை திருப்பவேண்டும். அது போதுமான அளவு பிற பயிற்சிகளில் ஈடுபடுமாறு பார்த்துக்கொள்ளவேண்டும். எஜமானர் தனது நாயுடன் குறிப்பிட்ட அளவு நேரத்தைக் கழித்து, அது விளையாட, நடக்க, ‘மெல்லும் எலும்பு’ போன்றவற்றை மெல்லச் செய்ய வேண்டும். நாச் சத்தத்துக்கு பயப்படும். பெரும்பாலான நாய்கள் பலத்த சப்தத்துக்குப் பயந்துவிடும். 
இது அனிச்சையான ஒன்று என்றாலும், சில நேரங்களில் பிரச்சினையின் வெளிப்பாடாகவும் இருக்கலாம். நாய் நடுங்கும்போது அதை அணைக்கவோ, இதமாக காதில் ஏதாவது சொல்லவோ செய்யாது மாறாக, விளையாட்டின் மூலம் அதன் கவனத்தைக் திசை திருப்பவேண்டும்.

