இலங்கை வர்த்தக திணைக்களம் வியாபாரத் துண்டங்களின் கண்காணிப்பு மற்றும் முகவராண்மையாக விளங்குகின்றது

த்தொழில் மற்றும் வர்த்தக அமைச்சின் கீழ் செயற்படும் வர்த்தக திணைக்களமானது ஒட்டுமொத்த அபிவிருத்தியினை வலியுறுத்தும் வகையில் இலங்கையின் வர்த்தக கொள்கை தொடர்பில் அமைச்சுக்கு மதியுரை வழங்கல் சம்பந்தப்பட்ட அலுவலரோடு இணைந்து வர்த்தகக் கொள்கையை வகுத்தல், சர்வதேச வர்த்தக உறவுகளை மேற்கொள்ளல், வெளிநாடுகளிலுள்ள இலங்கைத் தூதுவரங்கங்களிலுள்ள வர்த்தக ஆணையாளர்களினூடாக ஏற்றுமதி சுற்றுலா மற்றும் முதலீட்டு வாய்ப்புகளை வியாபித்து இலங்கையை முன்னேற்றுதல் போன்ற பிரதான தொழிற்பாடுகளை மேற்கொள்கின்றது.
இரண்டு அல்லது அதற்கு மேற்பட்ட நாடுகளின் பிராந்தியத்தில் குறைந்தளவான அல்லது வர்த்தக தடைகள் அற்ற நிலையினை பிராந்திய வர்த்தக ஏற்பாடுகள் குறிப்பிடுகின்றது. அவை கூட உலக வர்த்தக வியாபாரத் துண்டங்களாக விபரிக்கப்படுகின்றன. இதன் மூலம் பிராந்திய ஒருமைப்பாடு, பொருட்களின் வர்த்தகம், முதலீடு சேவைகள் போன்றவற்றிற்கான தடைகளைக் குறிக்கின்றது.
இலங்கையின் பிராந்திய வர்த்தக உறவுகளின் நடத்தை மற்றும் அபிவிருத்தியில் தென்னாசிய வர்த்தகப் பிரதேசம் மற்றும் ஆசிய பசுபிக் வர்த்தக உடன்படிக்கை பல்துறை தொழில்நுட்ப பொருளாதார ஒத்துழைப்புக்கான வங்காள விரிகுடா சுதந்திர உடன்படிக்கை என்பவற்றின் வர்த்தக நடவடிக்கைகள் ஆகியவற்றுக்கான தேசிய கேந்திர நிலையமாக வர்த்தக திணைக்களம் விளங்குவதோடு, வியாபாரத் துண்டங்களின் ஆய்வுக்கான அமுலாக்க முகவராண்மையாகவும் விளங்கி, பிராந்திய வர்த்தக உடன்படிக்கைகளின் கீழ் சகல மூலச் சான்றிதழ்களும் வர்த்தக திணைக்களத்தினால் வழங்கப்படுகின்றது.
தென்னாசிய சுதந்திர வர்த்தகப் பிரதேசம் மீதான உடன்படிக்கையானது பாகிஸ்தான் இஸ்லாமாபாத் நகரில் நிகழ்ந்த 12வது சார்க் மகாநாட்டின் போது 2004 ஜனவரியில் கைச்சாத்திடப்பட்டதுடன், 2006 ஜனவரி முதலாம் திகதியிலிருந்து அமுலாக்கப்பட்டது. ஆப்கானிஸ்தான், பங்காளதேசம், பூட்டான், இந்தியா, மாலைதீவு, நேபாளம், பாகிஸ்தான், இலங்கை என்பன தென்னாசிய சுதந்திர வர்த்தக பிரதேச அங்கத்துவ நாடுகளாகும்.
2006 ல் தென்னாசிய சுதந்திர வர்த்தக பிரதேச நுழைவு அறிமுகப்படுத்தியமையால் தென்னாசிய பிராந்தியத்துள் வர்த்தகப் போக்கில் ஒரு சாதகமான நிலை காணப்படுவதுடன், இலங்கையின் சொந்த ஏற்றுமதிகளும் குறிப்பிடத்தக்க வளர்ச்சியைக் கண்டு வருகிறது.
சார்க் பிரதேச நாடுகளின் ஒத்துழைப்பினை மேலும் விரிவுபடுத்தும் வகையில் வர்த்தக ஒத்துழைப்புக்கான புதிய வழிகளைக் கண்டறிதல் மற்றும் பிராந்திய பொருளாதார ஒருங்கிணைப்பினை மேலும் விரிவுபடுத்தல் தொடர்பில் வர்த்தக சேவைகள் மீதான உடன்படிக்கையொன்றில் அங்கத்துவ நாட்டு பிரதிநிதிகள் பூட்டானில் நடைபெற்ற 16வது மகாநாட்டில் கைச்சாத்திட்டமை இவ்வியாபாரத்துறையின் வளர்ச்சிக்கு மேலும் வழிகோலியுள்ளது குறிப்பிடத்தக்கது.
ஆசிய – பசுபிக் வர்த்தக உடன்படிக்கையானது 1975 ஜுலையில் பாங்கொக் உடன்படிக்கையாக ஆரம்பிக்கப்பட்டதுடன், இது ஆசிய மற்றும் ஆசிய பசுபிக் பிராந்தியத்தின் பொருளாதார மற்றும் சமூக ஆணைக் குழுவிலுள்ள ஆசியாவின் மிகப் பழைமைவாய்ந்த பிராந்திய முன்னுரிமை சார் வர்த்தக உடன்படிக்கைகளில் ஒன்றாகும். இது 2005 நவம்பரில் ஆசிய பசுபிக் வர்த்தக உடன்படிக்கை என மீள் பெயரிடப்பட்டது. 2006 செப்ரம்பர் 01 ஆம் திகதி அமுலுக்கு வந்தது. பங்களாதேசம், சீனா, இந்தியா, லாவோஸ், கொரிய குடியரசு மற்றும் இலங்கை என்பன இவ்வமைப்பின் உறுப்புரிமை நாடுகளாகும்.
அபிவிருத்தியடைந்துவரும் அங்கத்துவ நாடுகளின் தொடர்ச்சியான வர்த்தகச் செயல் முறையினூடாகப் பொருளாதார அபிவிருத்தியை மேம்படுத்துவதுடன் அவற்றின் தற்போதைய மற்றும் எதிர்கால அபிவிருத்தியையும் வர்த்தக தேவைப்பாடுகளையும் உள்ளடக்கியதான பரஸ்பரம் நன்மை தரக்கூடிய வர்த்தக விடுவித்தல் நடவடிக்கைகளை பின்பற்றுவதன் மூலமாக மேலும் பொருளாதார ஒத்துழைப்பினை விருத்தி செய்தல் என்பன ஆசிய – பசுபிக் வர்த்தக உடன்படிக்கையின் இலக்காகும்.
பல்துறை தொழில் நுட்பமும் பொருளாதார ஒத்துழைப்புக்கான வங்காள விரிகுடா சுதந்திர வர்த்தக உடன்படிக்கை (BIMSTEC) என்பது தொழில்நுட்பம் மற்றும் பொருளாதார ஒத்துழைப்புக்கான தலைப்புக்களை பரந்தளவில் உள்ளடக்குகின்ற ஆசிய பிராந்தியத்திலுள்ள ஏழு நாடுகளை உறுப்பினராகக் கொண்ட பிராந்திய உப குழுவாகும். இது பங்களாதேசம், இந்தியா, இலங்கை, தாய்லாந்து, பொருளாதார ஒத்துழைப்பு (BIST - EC) என 1987 ஜூன் 06 ஆம் திகதியிலிருந்து அமுலுக்கு வந்ததுடன், கியிணிஷிஹிரிவி என 1987 ஆம் ஆண்டு டிசெம்பர் 22 ஆம் திகதியன்று மாற்றம் பெற்றது. 
2004 இல் நேபாளம், பூட்டான் ஆகிய நாடுகள் இவ்வமைப்பில் இணைந்தன. கியிணிஷிஹிரிவி சுதந்திர வர்த்தக பிரதேச அமைப்பு ரீதியான உடன்படிக்கையானது தாய்லாந்தில் 2004 பெப்ரவரி 08 ஆம் திகதி கைச்சாத்திடப்பட்டது. இவ்வுடன்படிக்கையானது வர்த்தகப் பொருட்கள், வர்த்தக சேவைகள், முதலீடுகள் போன்றவற்றை உள்ளடக்குகின்றது. இவ்வுடன்படிக்கையின் மூலம் இலங்கை கணிசமானளவு நன்மைகளைப் பெற்றுள்ளது. பங்களாதேசம், இந்தியா, மியன்மார், இலங்கை, தாய்லாந்து, பூட்டான், நேபாளம் என்பன தற்போதைய உறுப்புரிமை நாடுகளாக அங்கம் பெறுகின்றன.

