மத்திய மாகாணத்தில் பதினாறு தமிழ்ப் பாடசாலைகளுக்குபெளதிக வள வசதிகளை ஏற்படுத்த நடவடிக்கை


(கம்பளை தினகரன் நிருபர்)
மத்திய மாகாணத்தில் பதினாறு தமிழ் பாடசாலைகளுக்கு பெளதிக வசதிகளை வழங்குவதற்கான பூர்வாங்க ஒழுங்குகளை மத்திய மாகாண கைத்தொழில் விளையாட்டுத்துறை, மகளிர் விவகார, இளைஞர் விவகார, கிராமிய அபிவிருத்தி, தோட்ட உட்கட்டமைப்பு அபிவிருத்தி, இந்து கலாசார விவகார மற்றும் தமிழ் பிரிவு கல்வி அமைச்சு மேற்கொண்டு வருவதாக அமைச்சின் உதவிச் செயலாளர் திருமதி அருந்ததி சத்யேந்திரா குறிப்பிட்ட, பாடசாலை அதிபர்களுக்கு தெரிவித்துள்ளார்.
ஒரு மாடி, இரு மாடி, மூன்று மாடிக் கட்டடங்களுடன் மலசலகூடத் தொகுதிகள் அமைப்பும் இப்பெளதிக வசதிகளாக அமைகின்றன. கம்பளை வலயத்தைச் சேர்ந்த நாவலப்பிட்டி கதிரேசன் இந்து மகளிர் கல்லூரி, கம்பளை இந்துக் கல்லூரி, கிறஹேட் தமிழ் வித்தியாலயம், தலவாக்கலை லமிலியர் தமிழ் வித்தியாலயம், ஹட்டன் புனித ஜோன் பொஸ்கோ வித்தியாலயம் அப்கொட் ஸ்டொக்ஹோம் தமிழ் வித்தியாலயம், மஸ்கெலிய புளும்பீல்ட் தமிழ் வித்தியாலயம், லிந்துல ஊவா கெலே தமிழ் வித்தியாலயம், லிந்துல தங்கல்ல தமிழ் வித்தியாலயம், கொட்டகல கிரைஸ்ட்லர்ஸ் பார்ம் தமிழ் வித்தியாலயம் அக்கரபந்தன கிளைஸ்டேல் தமிழ் வித்தியாலயம், ஹல்கிரன் ஓயா லிஸ்டஸ்டேல் தமிழ் வித்தியாலயம், தெல்தெனிய மாபெரித்தென்ன தமிழ் வித்தியாலயம், மடுல்கலே விபுலானந்த தமிழ் வித்தியாலயம், மாத்தளை வாரியபொல தமிழ் வித்தியாலயம் மற்றும் ரத்தொட்டை இந்து தமிழ் வித்தியாலயம் என்பனவே இப் பெளதிக வளங்களைப் பெற வுள்ள பாடசாலைகளாகும். (ஐ - ஞ)
