காற்றாலை மின் உற்பத்தியில் உலக அளவில் தமிழகத்திற்கு வரவேற்பு


காற்றாலை மின் உற்பத்தியில் இந்தியாவில் தமிழகம் முன்னணியில் உள்ளதால் உலக அரங்கில் பெரும் வரவேற்பு கிடைத்துள்ளது.
இந்தியாவில் மரபுசாரா எரிசக்தி உற்பத்தியை அதிகரிக்க மத்திய, மாநில அரசுகள் பல முயற்சிகள் எடுத்து வருகின்றன. காற்றாலைகள், சூரிய மின்சக்தி, பயோமாஸ் மின் உற்பத்தி போன்ற திட்டங்கள் அதிகரித்து வருகின்றன. இந்தியாவில் முதன் முதலாக, தூத்துக்குடி மாவட்டம் முல்லைக்காடு பகுதியில், 1984ல், 55 கிலோ வோல்ட் திறனுடைய காற்றாலை மின் நிலையம் அமைக்கப்பட்டது இம்முயற்சி வெற்றிபெறவே, தமிழகத்தின் பெரும்பாலான பகுதிகளில் காற்றாலை மின் உற்பத்தி நிலையங்கள் அமைக்கப்பட்டு வருகின்றன. 
இந்தியாவில், காற்றாலை மூலம் உற்பத்தியாகும், 15 ஆயிரம் மெகாவாட் மின்சாரத்தில் 40 சதவீதம் அதாவது 6000 மெகாவாட் மின்சாரம் தமிழகத்தில் தான் உற்பத்தியாகிறது. உலகில் காற்றாலை உற்பத்தியில், அமெரிக்கா, ஜேர்மன், சீனா, ஸ்பெயின் நாடுகளுக்கு அடுத்த படியாக இந்தியா ஐந்தாம் இடத்தில் உள்ளது. 
தமிழகத்தில் 6000 மெகாவாட் மின்சாரம் தயாரிக்கும் மின் நிலையங்கள் உள்ளன. இந்த ஆண்டில் புதிதாக 980 மெகாவாட் உற்பத்திக்கான மின் நிலையங்களுக்கு அனுமதி தரப்பட்டுள்ளது.
தமிழகத்திற்கு அடுத்து மகாராஷ்டிரா, குஜராத், கர்நாடகா மற்றும் ராஜஸ்தான் மாநிலங்கள், காற்றாலை உற்பத்தியில் முன்னிலையில் உள்ளன. காற்றாலை உற்பத்தி மூலம், தமிழகத்தில் 15 சதவீத மின் தேவை பூர்த்தியாகிறது. காற்றாலை உற்பத்தியில் தமிழகத்தின் அபார வளர்ச்சி, உலக அரங்கில் வரவேற்பை பெற்றுள்ளது.

கடந்த 5 ஆண்டுகளுக்கு முன்பு சனிக் கிரகத்தில் உள்ள என்செலாடஸ் என்ற சந்திரனில் விஞ்ஞனிகள் ஆய்வு மேற்கொண்டனர். அப்போது அஙகு வெந்நீர் ஊற்றுக்களும், ஐஸ் கட்டிகளும் இருப்பதை கண்டறிந்தனர். இந்நிலையில் ஜெர்மனியைச் சேர்ந்த ஹெய் டெல்பெர்க் பல்கலைக்கழக வானவியல் விஞ்ஞானி பிராங் போஸ்ட் பெர்க் தலைமையில் நிபுணர்கள் அந்த நீர் ஊற்றுக்கள் அங்குள்ள ஏரியிலிருந்து உற்பத்தி ஆவதாக கண்டுபிடித்துள்ளனர். 
இதற்கு முன்பு என்செலாடஸ் சந்திரனில் இருக்கும் ஐஸ் படிவங்களை நாசா விண்வெளி மையத்தின் காசினி விண்கலம் படம் எடுத்து அனுப்பியது. அதன் மூலம் நடத்தப்பட்ட ஆய்வில் அந்த ஐஸ் கட்டியில் அதிகளவு உப்பு படிவங்கள் இருப்பதை விஞ்ஞானி பிராங்க் போஸ்ட் பெர்க் தலைமையிலான நிபுணர்கள் கண்டறிந்துள்ளனர். 
எனவே இங்கு உப்பு நீர் ஏரி இருப்பதாக தெரிய வந்துள்ளது. இந்த உப்பு படிவங்களில் 30 சதவீதம் என்செலாடஸ் சந்திரனின் நீரூற்றுகளில் உள்ளது. நீரூற்றுகள் 2 ஏரிகளில் இருந்து வருகின்றன. அதில் ஒன்று என்செலாடஸ் மேற்பரப்பின் அருகே அமைந்திருக்க வேண்டும் என்றும் இது மிகவும் பெரியதாகவும் ஆழமாகவும் இருக்க வேண்டும் என்றும் தெரிவித்துள்ளார்.
