


நடிகர் ரஜினிகாந்த் போரூர் மருத்துவ மனையில் சிகிச்சைக்காக அனுமதிக்கப்பட் டுள்ளார். அவர் உடல் நிலை தேறி வருகிறார் என்று டாக்டர்கள் அறிக்கையில் தெரிவித்துள்ளனர்.
நடிகர் ரஜினிகாந்த் கடந்த மாதம் 29 ஆம் திகதி சென்னை ஏ.வி.எம். ஸ்டூடி யோவில் நடந்த ‘ரானா’ படப்பிடிப்பு தொடக்க விழாவில் கலந்து கொண்டார். 
பின்னர் அவர் வீடு திரும்பிய போது அவருக்கு திடீர் உடல் நலக் குறைவு ஏற் பட்டது. உடனடியாக மைலாப்பூரில் உள்ள இசபெல்லா ஆஸ்பத்திரியில் சேர்க்கப் பட்டார். அவருக்கு அஜீரண கோளாறு ஏற் பட்டதாகவும், அதற்கு சிகிச்சை அளித்து வருவதாகவும் டாக்டர்கள் தெரிவித்தார்கள்.
சிகிச்சைக்குப்பின் அன்று மாலையே ரஜினிகாந்த் வீடு திரும்பினார். வீட்டில் ஓய்வு எடுத்து வந்த அவர் மீண்டும் கடந்த 4 ஆம் திகதி இசபெல்லா ஆஸ்பத்திரியில் அனுமதிக்கப்பட்டார். 
அவருக்கு காய்ச்சலும் சளியும் இருந்ததால் ஆஸ்பத்திரியில் தீவிர சிகிச்சை பிரிவில் வைத்து சிகிச்சை அளிப்பதாக டாக்டர்கள் கூறினார்கள்.
ஆஸ்பத்திரியில் சிகிச்சையில் இருந்த போதே ரஜினிகாந்த் கடந்த 9 ஆம் திகதி சென்னை காளிகாம்பாள் கோவி லுக்கும், பாம்பன் சாமிகள் ஆசிரமத்துக்கும் சென்று சாமி கும்பிட்டார். அன்று மாலையே அவர் வீடு திரும்பினார். வீட்டில் இருந்தபடியே அவர் ஓய்வு எடுத்து வருவதாக கூறப்பட்டது.
கடந்த 13 ஆம் திகதி, தேர்தல் முடிவுகள் அறிவிக்கப்பட்ட அன்று ரஜினிகாந்த் பற்றி தமிழ்நாடு முழுவதும் வதந்திகள் பரவின. அந்த வதந்திகளை அவருடைய மனைவி லதா ரஜினிகாந்த் மறுத்தார். ரஜினிகாந்த் நல்ல உடல் நலத்துடன் இருப்பதாகவும் அவர் டி. வி. யில் தேர்தல் முடிவுகளை பார்த்துக் கொண்டிருந்ததாகவும் லதா ரஜினிகாந்த் தெரிவித்தார்.
இந்த நிலையில் நேற்று முன்தினம் ரஜினிகாந்த் திடீர் என்று போரூரில் உள்ள ராமச்சந்திரா மருத்துவ கல்லூரி ஆஸ்பத்திரியில் அனுமதிக்கப்பட்டார்.
ரஜினிகாந்தின் நுரையீரல் மற்றும் சிறுநீரகம் பாதிக்கப்பட்டிருப்பதாகவும் அவருடைய கால்கள் வீங்கியிருப்பதாகவும், இதற்காகவே ராமச்சந்திரா மருத்துவ கல்லூரி ஆஸ்பத்திரியில் அனுமதிக்கப்பட்டிருப்ப தாகவும் பரபரப்பாக பேசப்பட்து.
ரஜினி காந்த் உடல் நிலை பற்றி ஆஸ்பத்திரி நிர்வாகம் சார்பில் நேற்று ஒரு செய்தி குறிப்பு வெளியிடப்பட்டது. புகழ்பெற்ற திரைப்பட நடிகர் ரஜினிகாந்த் மூச்சுக்குழாய் தொற்று கிருமி தாக்குதல் (ரெஸ்பிரேட்டரி இன்பக்ஷன்), வயிற்றில் குடல் பிரச்சினைகள் ஆகியவற்றுக்காக தீவிர பரிசோதனை செய்வதற்காக ராமச் சந்திரா மருத்துவமனையில் அனுமதிக்கப் பட்டுள்ளார். கடந்த சில வாரங்களாக அவர் இந்த கோளாறுகளால் அவதிப் படுகிறார். அவருக்கு தீவிர பரிசோதனைகள் மேற்கொள்ளப்பட்டன.
