போதையில் வந்தவர்கள் பெண்களிடம் சில்மிசம்: தடுக்கமுற்பட்ட சாரதி, நடத்துனர் மீது தாக்குதல்


மினிபஸ்சில் மது போதையில் வந்த நான்கு பேர் பெண்களிடம் சில்மிசம் புரிந்துள்ளதையடுத்து அதை தடுத்து நிறுத்த முற்பட்ட சாரதி மற்றும் நடத்துனர் மீது தாக்குதல் நடத்தியுள்ளனர்.
சம்பவம் தொடர்பில் தெரியவருவதாவது,
 யாழ்ப்பாணத்திலிருந்து சுன்னாகம் ஊடாக அளவெட்டி செல்லும் மினிபஸ்சில் குடிபோதையில் நான்கு பேர் ஏறியுள்ளார்கள். இவர்கள் சுன்னாகம் பஸ் நிலையத்தில் இருந்து பஸ் புறப்பட்டதைத் தொடர்ந்து பஸ்சில் இருந்த பெண்களுடன் தகாத முறையில் நடக்க முற்பட்டுள்ளார்கள்.
 இதனை நடத்துனரும் சாரதியும் தடுக்கமுற்பட்ட போது இருப்பிரிவினருக்கும் இடையே வாய் தர்க்கம் ஏற்பட்டுள்ளது. இதனைத் தொடர்ந்து பஸ்சைவிட்டு இறங்குவதைப்போல் இறங்கி நடத்துனரையும் சாரதியையும் தாக்கி காயப்படுத்திவிட்டு தப்பி ஒடியுள்ளனர்.
சம்பவம் தொடர்பில் உடனடியாக சுன்னாகம் பொலிஸ் நிலையத்தில் சாரதியும் நடத்துனரும் முறையிட்டுள்ளார்கள். சுன்னாகம் பொலிசார் விசாரணைகளை மேற்கொண்டுள்ளனர்.

