சப்ரகமுவ மாகாணத்தில் சுமுகமான வாக்களிப்பு


சப்ரகமுவ மாகாணத்தில் கேகாலை மற்றும் இரத்திபுரி ஆகிய இரண்டு மாவட்டங்களிலும் சுமுகமான முறையில் வாக்கெடுப்பு இடம்பெற்று வருவதாக அங்கிருக்கும் எமது செய்தியாளர்கள் தெரிவிக்கின்றனர்.
இரத்தினபுரி மாவட்டத்தில் 623 வாக்களிப்பு நிலையங்களும் கேகாலை மாவட்டத்தில் 566 நிலையங்களும் அமைக்கப்பட்டுள்ளன.
சப்ரகமுவ மாகாணத்தின் இரத்தினபுரி மாவட்டத்தில் 13 அரசியல் கட்சிகள் மற்றும் 6 சுயேட்சைக் குழுக்கள் சார்பில் 513 வேட்பாளர்களும் இரத்தினபுரியில் மொத்தமாக 544 வேட்பாளர்கள் களமிறங்கியுள்ளனர். கேகாலை மாவட்டத்தில் 13 அரசியல் கட்சிகள் மற்றும் 13 சுயேட்சைக் குழுக்கள் சார்பில் 546 வேட்பாளர்களும் போட்டியிடுகின்றனர். 
அந்த வகையில் சப்ரகமுவ மாகாணத்தில் 546 வேட்பாளர்கள் களமிறங்கியுள்ளமை குறிப்பிடத்தக்கது. இந்த மாகாணத்திலிருந்து 32 உறுப்பினர்கள் தெரிவு செய்யப்படவுள்ளனர். 
பொதுச் சின்னத்தில் மலையகக் கட்சிகள் ஒன்றிணைந்து போட்டியிடுவதனால் இரத்தினபுரி, கேகாலை மாவட்டங்களில் இன்று இடம்பெறும் தேர்தலும் முக்கியத்துவம் பெற்றுள்ளது.
சப்ரகமுவ மாகாணத்தில் அதிகாலையில் பெய்த மழை காரணமாக வாக்களிப்பு மந்த கதியில் இடம்பெற்ற போதிலும் தற்போது மக்கள் ஆர்வமாக வாக்களித்து வருவதாக செய்தியாளர்கள் குறிப்பிடுகின்றனர்.

