கொழும்பில் ஐக்கிய மக்கள் சுதந்திர முன்னணியின்மேதினக்கூட்டம் வெற்றிகரமாக நடைபெறவுள்ளது


பாட்டாளி, தொழிலாளர் ஆகிய உழைக்கும் மக்களின் தின மாக உலகெங்கிலும் ஆரம்பமாகிய மேதினம் இன்று அர சியல் கட்சிகளினதும், தொழிற்சங்கங்களினதும் பெருவிழா வாக மாற்றம் கண்டுள்ளது.
அமெரிக்காவின் சிக்காகோ நகரத்தில் 1886ம் ஆண்டு தொழிலாளர்கள், முதலாளித்துவ வர்க்கத்தின் தூண்டுதலின் பேரில் பொலிஸாரால் படுகொலை செய்யப்பட்டதை குறிக்கும் முகமாகவே 1891ம் ஆண் டில் மேதினத்தை சர்வதேச தினமாக கொண்டாடுவது என்று தீர்மானிக்கப்பட்டது.
பல நாடுகளில் மேதினத்தை ஒரு விடுமுறை தினமாக அங்கீகரிக்க வேண்டுமென்ற வேண்டுகோள் விடுக்கப்பட்டது. சீன மக்கள் குடியரசு, கியுபா, சோவியத்யூனியன் ஆகிய நாடுகள் மேதினத்தை ஒரு தொழிலாளர் விடுமுறை தினமாக பிரகடனம் செய்து, தங்களின் இராணுவப் பலத்தை உலக நாடுகளுக்கு எடுத்துக்காட்டுவதற்கான பிரமாண்டமான இராணுவ அணிவகுப்பு ஊர்வலங்களை ஒழுங்கு செய்தன.
அமெரிக்காவும், கனடாவும் மேதினத்தை விடுமுறை தினமாக பிரகட னம் செய்தது. 1955ம் ஆண்டு முதல் கத்தோலிக்க திருச்சபை மே தினத்தை தொழிலாளர்களின் பாதுகாவலரான புனித சூசையப்பரை நினைவுகூர்ந்து மேதினத்தை அனுஷ்டித்தது.
இலங்கையில் 1927ம் ஆண்டில் முதல்தடவையாக தொழிற்சங்கவாதி யான அலெக்ஷாண்டர் ஏக்கநாயக்க குணசிங்கவின் தலைமையில் மேதினம் அனுஷ்டிக்கப்பட்டது. ஏ.ஈ. குணசிங்க என்ற பெயரைக் கொண்ட இவர், இலங்கையின் தொழிற்சங்க இயக்கத்தின் தந்தை என்று பாராட்டப்பட்டார். திரு. குணசிங்க 1931ம் ஆண்டில் இலங்கை தொழிற்கட்சியை ஆரம்பித்தார்.
இலங்கையின் முதலாவது அரசியல் கட்சியான லங்கா சமசமாஜக் கட்சி தனது முதலாவது மேதின ஊர்வலத்தை 1936ம் ஆண்டில் பெரிஸ்பார்க்கில் டாக்டர் கொல்வின் ஆர்.டி. சில்வா தலைமையில் நடத்தியது.
அன்றைய தினம் வரை மேதின ஊர்வலங்களும், கூட்டங்களும் தொழிற் சங்கங்களினால் மாத்திரமே நடத்தப்பட்டன. அதற்கு பின்னரே அரசியல் கட்சிகளும் மேதினத்தை பிரமாண்டமாக கொண்டாட ஆரம்பித்தன. இலங்கை கம்யூனிஸ்ட் கட்சியின் ரோஹன விஜே வீர தலைமையிலான ஜே.வி.பியும் மேதின ஊர்வலங்களையும், கூட்டங்களையும் சிறப்பான முறையில் நடத்தின.
எஸ்.டபிள்யு.ஆர்.டி. பண்டாரநாயக்க அவர்களின் அரசாங்கத்தில் தொழில் அமைச்சராக இருந்த டி.பி. இலங்கரத்னவே 1956ம் ஆண்டில் மே தினத்தை அரசாங்க விடுமுறை தினமாக பிரகடனம் செய்தார். அதை யடுத்து முதலாளித்துவவாதிகளின் கட்சி என்று அழைக்கப்பட்ட ஐக்கிய தேசியக்கட்சியும் மேதின ஊர்வலங்களில் கலந்து கொண்டன.
ஜனாதிபதி மஹிந்த ராஜபக்ஷ அவர்களின் அரசாங்கம் மேதினத்தை உழைக்கும் தொழிலாளர் வர்க்கத்தின் தினமாக மட்டுமன்றி நாட்டு மக்களின் தேசப்பற்றை வெளிப்படுத்தும் ஒரு புனித தினமாகவும் மாற்றியமைத்து சாதனையை ஏற்படுத்தியது. 2011ம் ஆண்டில் தருஸ் மன் அறிக்கை, நவனீதம் பிள்ளையின் அறிக்கை மற்றும் சனல் 4 தொலைக்காட்சி நிறுவனத்தினால் போலியாக தயாரிக்கப்பட்ட வீடியோ ஒளிநாடா அறிவித்தல் போன்றவை இலங்கையின் நற் பெயரை சர்வதேச ரீதியில் சீர்குலைக்கக்கூடியதாக அமைந்திருப்ப தனால் அதற்கு நாட்டு மக்கள் தங்களின் பூரண எதிர்ப்பையும் ஜனாதிபதி அவர்களுக்கு மக்களின் ஏகோபித்த ஆதரவை தெரி விக்கும் முகமாக வெற்றிகரமான முறையில் நடத்தப்பட்டது.
இந்தத் தடவை ஜெனீவாவில் இலங்கைக்கு எதிராக அமெரிக்காவும் ஏனைய நாடுகளும் கொண்டுவந்த மனித உரிமை மீறல் பற்றிய பிரேரணை வெற்றி பெற்றாலும் உண்மையில் இலங்கையின் நட்பு நாடுகளின் ஆதரவினால் அது தோல்வியையே வெற்றியாக மாற் றும் தீர்மானமாக மாறியதை நினைவு கூர்ந்து ஜனாதிபதி அவர் களின் கரங்களை வலுப்படுத்த வேண்டுமென்ற எண்ணத்துடன் மேதின ஊர்வலமும் கூட்டமும் ஒழுங்கு செய்யப்பட்டுள்ளன.
கழுதை தேய்ந்து கட்டெறும்பாகும் நிலையில் உள்ள இலங்கையின் பிரதான எதிர்க் கட்சியான ஐக்கிய தேசியக் கட்சியும், ஜே.வி.பி யும் இருந்து வருவது இலங்கையின் மேதின வரலாற்றில் ஒரு வேதனைக்குரிய நிகழ்வு என்றே நாம் குறிப்பிட வேண்டும்.
கொழும்பில் அல்லது ஒரு பிரதான தென்னிலங்கை அல்லது மலை யகத்து நகரத்தில் நடத்த வேண்டிய மேதினக் கூட்டத்தை ஐக்கிய தேசியக்கட்சி, யாழ்ப்பாணத்தில் நடத்தவிருப்பது குறித்து ஐக்கிய தேசியக் கட்சியின் மீது அக்கறை கொண்டுள்ள பல உறுப்பினர் கள் வேதனை தெரிவித்துள்ளனர்.
இந்நாட்டின் ஏழை மக்களுக்காக உழைத்த ஜனாதிபதி ரணசிங்க பிரேம தாஸவின் சிரார்த்த தினத்தை உதாசீனம் செய்துவிட்டு, கொழும்பில் நடத்த வேண்டிய மேதினக் கூட்டத்தை ஐக்கிய தேசியக்கட்சித் தலைவர் ரணில் விக்கிரமசிங்க, ஜனாதிபதி மஹிந்த ராஜபக்ஷ வின் அரசாங்கத்தினால் தோற்கடிக்கப்பட்ட எல்.ரீ.ரீ.ஈ. தலைவர் பிரபாகரனை கெளரவிப்பதற்காகவா மேதினக் கூட்டத்தை ரணில் விக்கிரமசிங்க யாழ்ப்பாணத்தில் நடத்தவிருக்கிறார் என்று கட்சி உறுப்பினர்கள் வேதனை தெரிவிக்கிறார்கள்.
இந்த மேதினம் ஐக்கிய தேசியக்கட்சி பிளவுபடுவதற்கான அடித்தள மாக அமையுமென்று அரசியல் அவதானிகள் அபிப்பிராயம் தெரி விக்கிறார்கள்.
