பஸ் வண்டிகள் போட்டி போட்டு ஓடுவதால் மாணவர்கள், உத்தியோகத்தர்கள் பெரும் பாதிப்பு


(இரத்தினபுரி சுழற்சி நிருபர்)
இரத்தினபுரி அவிசாவளை வீதியில் காலை, மாலை நேரங்களில் பஸ் வண்டிகள் போட்டி காரணமாக வேகமாகப் பயணிப்பதால் இந்நேரங்களில் பஸ் வண்டிக்காகக் காத்திருக்கும் பாடசாலை மாணவர்கள் அரச உத்தியோகத்தர்கள் மற்றும் பொது மக்கள் பெரும் அசெளகரியங்களை எதிர்கொள்வதாக முறையிடப்பட்டுள்ளது.
இந் நிலைமையினால் உரிய நேரத்தில் பாடசாலைகளுக்கும், தமது வேலைத் தளங்களுக்கும் சென்றடைய முடியாதுள்ளதாகவும் பஸ் வண்டிகள் போட்டி காரணமாக அதிகம் பயணிகள் உள்ள தரிப்பு நிலையங்களில் மட்டும் பஸ் வண்டிகளை நிறுத்துவதுடன் ஏனைய பஸ் வண்டிகளில் பயணிகளை ஏற்ற விடாது தடுக்க முயற்சிப்பதாலும் இந்த நிலைமைக்கு தாம் முகம் கொடுக்க வேண்டியேற்ப டுவதா கவும் பயணிகள் முறையிட்டு ள்ளனர். 
இவ்விடயம் சப்ரகமுவ மாகாண பயணிகள் போக்குவரத்து அதிகார சபையிடம் முறையிடப்பட் டுள்ளதாகவும் இதற்கு தகுந்த நடவடிக்கை மேற்கொள்ளப்படாது விடின் பயணிகளுக்கு முறையான சேவை கிடைக்காது போய் விடுமெனவும் பயணிகள் கவலை தெரிவிக்கின்றனர். (ஐ-ஞ)
