மலேசியாவில் இன்று ஆரம்பமாகும் உலக இஸ்லாமிய தமிழ் இலக்கிய மாநாடு



(புதிய காத்தான்குடி தினகரன் நிருபர்)
இவ்வருடத்திற்கான உலக இஸ்லாமிய தமிழ் இலக்கிய மாநாடு இன்று (20.05.2011) மலேசிய நாட்டுத் தலைநகரான கோலாலம்பூரில் நடைபெறவுள்ளது.
இந்த மாநாட்டை மலேசிய நாட்டு பிரதமர் சிறி நஜீப்துன் அப்துல்ரண் பிரதம விருந்தினராக கலந்துகொண்டு வைபவ ரீதியாக இம்மாநாட்டினை ஆரம்பித்து வைக்கவுள்ளார்.
இதன் ஆரம்ப நிகழ்விலும், ஏனைய அரங்குகளிலும் அரசியல் தலைவர்கள், முக்கியஸ்தர்கள் என பலரும் கலந்து கொள்ளவுள்ளனர்.
இம்மாநாட்டில் கலந்து கொள்வதற்காக உலகத்திலுள்ள 12 நாடுகளில் இருந்து ஆயிரம் பேராளர்கள், கலை இலக்கியவாதிகள், முக்கியஸ்தர்கள் மலேசியாவிலுள்ள கோலாலம்பூரில் ஒன்று கூடியுள்ளனர்.
இலங்கை, இந்தியா, மலேசிய, சிங்கப்பூர், பர்மா, ஐக்கிய அரபு இராச்சியம் உட்பட 12 நாடுகளில் இருந்து ஆயிரம் பேர் இம்மாநாடடில் கலந்து கொள்கின்றனர்.
இலங்கையிலிருந்து இம்மாநாட்டில் 160 பேர் கலந்து கொள்கின்றனர்.
இம்மாநாட்டின் ஆரம்ப நிகழ்வுகள் மலேசியா கோலாலம்பூரிலுள்ள மெறடோக்கா மண்டபத்தில் நடைபெறவுள்ளது.
இம்மண்டபம் முற்றிலும் நவீனமயப்படுத்தப்பட்ட மண்டப மாகும்.
இம்மாநாட்டு எட்டு அரங்களில் நடைபெறவுள்ளது. இதில் ஆரம்ப நிகழ்வை தவிர ஏனைய அரங்குகள் கோலாலம்பூரிலுள்ள மலே பல்கலைக்கழகத்தில் நடைபெறவு ள்ளது.
இம்மாநாடில் கவியரங்கு, ஆய்வரங்கு விவாதம் என்பன இடம்பெறவுள்ள துடன் கட்டுரைகள், ஆய்வுக் கட் டுரைகள் என்பனவும் சமர்ப்பிக்கப்பட வுள்ளன.
தெரிவு செய்யப்பட்டுள்ள கட்டுரைகள் மாத்திரம் இம்மாநாட்டில் சமர்ப் பிக்கப்படவுள்ளன.
இலங்கையிலிருந்து நான்கு பேரின் ஆய்வுக்கட்டுரைகள் சமர்ப்பிக்கவுள்ளனர்.
இதில் தென்கிழக்கு பல்கலைக் கழகத்தின் சிரேஷ்ட விரிவுரையாளர் றகுபரன் உட்பட இரண்டு தமிழ் இலக்கிய வாதிக ளின் கட்டுரைகளும் சமர்ப்பிக்கப்பட வுள்ளன.
இம்மாநாடு நடைபெறவுள்ள அரங்குகளில் மூன்று அரங்குகள் அறிஞர் சித்தி லெவ்வை, பேராசிரியர் எம். எம். உவைஸ், புல வர் மணி சரீப் தீன் ஆகியோரின் பெய ரிலான அரங்குகளில் நடைபெறவுள்ளது.
பெருமானார் பற்றிய கவியரங்கில் பங்குகொள்வதற்காக இலங்கையிலிருந்து இரண்டு கவிஞர்கள் தெரிவு செய்யப்பட் டுள்ளனர்.
அவர்களில் கவி ஞர் நஜ்முல் ஹுஸைன் மற்றும் பொத்துவில் அஸ் மின் ஆகியோராகும்.
இதேபோன்று இம்மாநாட்டில் அறிவிப்பு செய்வதற்காக உலக புகழ்பெற்ற அறிவிப்பாளர் பி. எச். அப்துல் ஹமீட், ஜனாபா புர்கான் இப்திகார் ஆகியோர் அறிவிப் பாளர்களாக தெரிவு செய்யப்பட் டுள்ளனர். இம்மாநாட்டில் இலங் கையிலிருந்து நீதியமைச்சர் றவூப் ஹக்கீம், பிரதி அமைச்சர் பசீர் உட்பட அரசியல் பிரமுகர்கள் பலரும் கலந்துகொள்ளவுள்ளனர்.
