பன்விலயில் 120 குடும்பங்களின் மேம்பாட்டுக்கு ரூ. 39 இலட்சம் ஒதுக்கீடு

(கண்டி தினகரன் சுழற்சி நிருபர்)
பன்வில பிரதேசத்தில் ‘திரிய’ செயல்திட்டத்தின் கீழ் சமுர்த்தி அபிவிருத்தி அதிகார சபை மூலம் ரூபா 39 இலட்சம் நிதி ஒதுக்கப்பட்டு 120 குடும்பங்களினது பொருளாதாரத்தினை மேம்படுத்தும் திட்டம் செயற்படுத்தப்பட்டு வருகிறது.
இதன் கீழ் வீட்டுத் தோட்டம் மற்றும் விவசாய பயிர்களின் விதை உற்பத்தியில் 85 குடும்பங்கள் ஈடுபட்டுள்ளன. இரும்புப் பட்டறை வேலையில் இரண்டு குடும்பமும், வீடு மற்றும் கட்டடம் கட்டுவதற்கான புளொக் கல் தயாரிப்பில் 23 குடும்பங்களும், சிறு வியாபாரத்தில் இரண்டு குடும்பங்களும், ஏனைய கைத்தொழில் சுயமுயற்சி வேலைகளில் 11 குடும்பங்களும் ஈடுபட்டுள்ளன. இப்பிரதேச சமுர்த்தி உத்தியோகத்தர் மற்றும் பிரதேச கமநல சேவை உத்தியோகத்தர், கிராம சேவகர்கள் ஆகியோரால் இக்குடுபங்களுக்கு தேவையான ஆலோசனைகள் வழங்கப்பட்டு வருவதுடன் கிரமமாக இவர்களது முயற்சிகள் பார்வையிடப்பட்டு முகாமை செய்துவரப்படுகிறது. (ஐ - ஞ)
