ஆயுர்வேத வைத்தியசாலையைமீண்டும் இயங்கச் செய்ய கோரிக்கை


(ஹேவாஹெட்ட தினகரன் நிருபர்)
ஹட்டன் – டிக்கோயா பொது ஆயுர்வேத மத்திய நிலையம் மூடப்பட்டுள்ளதால் பிரதேச பொதுமக்கள் பல்வேறு கஷ்டங்களை எதிர்நோக்கி வருவதாக கவலை தெரிவிக்கின்றனர். 
நிரந்தர வைத்தியர் இன்மையால் தற்காலிகமாக மூடப்பட்டுள்ள இவ் வைத்தியசாலை தொடர்ந்து இயங்குவதற்கு துரிதமாக நிரந்தர ஆயுர்வேத வைத்தியர் ஒருவரை நியமிக்க நடவடிக்கை எடுக்க வேண்டும் என பலரும் வேண்டுகின்றனர்.
இதேவேளை இவ் வைத்தியசாலைக்கு பொறுப்பான ஒரு வைத்தியரை நியமிக்குமாறு மத்திய மாகாண சுதேச வைத்திய அமைச்சுக்கு வேண்டுகோள் விடுக்கப்பட்டுள்ளதாக ஹட்டன் – டிக்கோய நகர சபையின் உயர் அதிகாரி ஒருவர் தெரிவித்தார். பெருந்தோட்டப் பகுதி பெருந்தொகையான நோயாளிகள் கடந்த காலங்களில் இவ்வைத்தியசாலையின் மூலமே சிகிச்சைகள் பெற்றுக்கொண்டமை குறிப்பிடத்தக்கது. (ஐ - ஞ)
