நடிகை ரேகா வருகையால்ஜெயாபச்சன் இருக்கை மாற்றம்


சமாஜ்வாதி கட்சி எம்.பி. ஜெயா பச்சனின் கோரிக்கையை ஏற்று சபையில் அவரது இருக்கை மாற்றி அமைக் கப்பட்டுள்ளதாக ராஜ்யசபா செயலகம் தெரிவித்துள்ளது.
பத்திரிகைகளிலும் கிசுகிசுக்கள் வெளியாகின. இந்நிலையில், நடிகை ரேகா சமீபத்தில் ராஜ்யசபா உறுப்பினராக தேர்வு செய்யப்பட்டார். 
அமிதாப் பச்சனின் மனைவி ஜெயா பச்சன், ஏற்கனவே சமாஜ்வாதி கட்சியின் ராஜ்யசபா எம்.பியாக உள்ளார். இந்நிலையில், ராஜ்யசபாவில் ஜெயா பச்சனுக்கும் 91 ஆம் எண் கொண்ட இருக்கையும் ரேகாவுக்கு 99 ஆம் இருக்கையும் ஒதுக்கப்பட்டுள்ளதாக தகவல் வெளியானது. 
இருவரும் அருகருகே அமர்ந்தால், தேவையில்லாத சர்ச்சைகள் ஏற்படும் எனக் கருதியதால் தன் இருக்கையை வேறு இடத்துக்கு மாற்றும்படி ஜெயா பச்சன் சார்பில் ராஜ்யசபா செயலகத்துக்கு கோரிக்கை வைக்கப்பட்டது. 
இந்நிலையில் ஜெயா பச்சனின் கோரிக்கையை ஏற்று அவரது இருக்கையை மாற்றி 143 ஆம் எண் கொண்ட இருக்கை ஒதுக்கீடு செய்யப்பட்டுள்ளதாக ராஜ்யசபா செயலகம் சார்பில் தங்களுக்கு தகவல் தெரிவிக்கப்பட்டதாக சமாஜ்வாதி கட்சி வட்டாரங்கள் நேற்று முன்தினம் கூறின.
